text:
Rubii
Ñɩɣlɩm pɩyɛ naɖɩyɛ wɛɛ nɛ payaɣ-ɖɩ se rubii. Ñɩɣlɩm pɩyɛ nɖɩ ɖɩsɛwa. Ñɩɣlɩm pɛ naayɛ wɛɛ nɛ payaɣ alɛ se korindɔɔ (corindon) waa. Ñɩɣlɩm pɩyɛ rubii wɛ korindɔɔ ñɩɣlɩm pɛ pɩlɩʊ taa. Mbʊ payaɣ se kroom tɛ okisiidi (oxyde de kurom) yɔ piyekina nɛ rubii ñɩɣlɩm pɛ wɛʊna tɔlɩm nabʊyʊ.
Payaɣ korindɔɔ ñɩɣlɩm pɛ lɛɛna se safiiri. Nesi tɛɛ tʊmɩyɛ naɖɩyɛ wɛɛ nɛ payaɣ-ɖɩ se sowayerii (joaillerie). Ñɩɣlɩm pɛ wena palakɩ-yɛ nɛ tʊmɩyɛ peeye yɔ, a-taa lɛ, rubii ñɩɣlɩm pɩyɛ kɛŋna mbʊ payaɣ se sɛɛmɩ (gemme) pɩyɛ yɔ. Ñɩɣlɩm pɛ ndɩ ndɩ tɩŋɛ taa lɛ, tiyamaɣ ñɩɣlɩm pɩyɛ nɛ ñɩɣlɩm pɩyɛ ndɩ payaɣ se lɔnzɩdaleyiiti (lonsdaléite) nɛ ñɩɣlɩm pɩyɛ ndɩ payaɣ se mowasaniti (moissanite) yɔ pakɩlɩɣna leɖuu.
Pɛpɛdɩɣ rubii tɛtʊ ñɩɣlɩm pɩyɛ liidiye sɔsɔyɛ nabʊyʊ taa. Nabʊyʊ taa lɛ, pɛpɛdɩ-ɖɩ liidiye tooye pɩlɩɩna ɖɩ-wɛtʊ ndɩ ndɩ cɔlɔ. Nabʊyʊ taa lɛ ɖɩ-walanzɩ cɔlɔ pɩlɩɩna yaa ɖɩ-tɔlɩm cɔlɔ. Nabʊyʊ taa ɖɔɖɔ lɛ pɩlɩɩna ɖɩ tɛ cɩɖɩcɩɖɩ wɛtʊ cɔlɔ nɛ ɖɩ-kʊkʊyɩmɩŋ cɔlɔ. Papalɩɣ yaa pacatɩɣ nɛ palɩzɩɣ rubii ñɩɣlɩm pɩyɛ nɖɩ yɔ ɖɩkɩlɩna ɖeu. Papalɩɣ nɛ palɩzɩɣ rubii ñɩɣlɩm pɛ wena yɔ, yee atɔɖɔɔ kɔyɔ, awɛɣ liidiye pɩdɩɩfɛyɩ. Tiyamaɣ ñɩɣlɩm pɩyɛ tɔlɩm ñɩnɖɛ nɛ ñɩɣlɩm pɛ wena akɩlɩɣ ñɩlɩnzɩɣ yɔ akɩlɩna liidiye.


c: text/html

text:
Fɛɛlandɩ
Fɛɛlandɩ kɛna Erɔpɩ nɛ hayʊ kiŋ ɛjaɖɛ naɖɩyɛ nɛ ɖɩwɛ Erɔpɩ ajɛya kɩkpɛndɩɣ ŋgbɛyɛ taa ɖooo pɩnaɣ 1995. Palitiki teŋu wɛ Fɛɛlandɩ ɛjaɖɛ nɛwɩsɩ ɖɩɖʊyɛ taa pɩkazɩ hadɛ kiŋ lɛ Fɛɛlandɩ lɩm ɛwadɩyɛ nzʊlɩmɩyɛ. Fɛɛlandɩ kɛna Erɔpɩ nɛ hayʊ kiŋ ɛjaɖɛ nɛ ɖɩfɛyɩ Scadinavie hɔɔlɩɣ taa.
Fɛɛlandɩ walanzɩ taa wɛ 338 145 km2 nɛ ɛjaɖɛ ɖɩnɛ ɖɩkɛ kɛŋna kakpanzɩ nɖɛ kɛ walanzɩ taa kɛ Erɔpʊ ajɛya kpeekpe kɩkpɛndɩɣ aŋgba taa. Ajɛya wena acɔ Fɛɛlandɩ nɛ ata yɔ ana yɔ: Rusi, wɩsɩ ɖɩlɩyɛ taa, hayʊ kiŋ lɛ Nɔrɩvɛzɩ nɛ Suyɛdɩ ɛjaɖɛ. Fɛɛlandɩ ɛjaɖɛ taa ɛyaa kpɛnda miliyɔɔnaa 5,3.
Erɔpʊ taa lɛ ɛjaɖɛ nɖɩ dɩ-taa kɛ ɛyaa takɩlɩ ɖɔʊ nɛ ɛjaɖɛ nɖɩ ɖɩwɛ keteŋa kpeekpe taa ɛjɛya wena a-taa ɛyaa takɩlɩ ɖɔʊ ɖɔɖɔ. Fɛɛlandɩ ɛjaɖɛ tɛtʊ sɔsɔtʊ payaɣ se Hɛlisinki nɛ kʊnʊmɩŋ weyi pɔyɔɔdɩɣ komina tʊma taa nɛ weyi pawɩlɩɣ sukilinaa taa yɔ ɛnʊ lɛ finuwa nɛsuyɛdʊwa.
Fɛɛlandɩ tɛtʊ ñʊʊtʊ kɩfalʊ payaɣ se Snauli Niinistö nɛ kewiyaɣ ñɩnʊ yɔ Juha Sipilä. Erɔpʊ taa payɩ lɛ ɛjaɖɛ ɖɩnɛ ɖɩkɛna kacalaɣ ñɩnɖɛ nɖɩ ɖɩlɛɣ halaa waɖɛ haʊ se pɔtɔ cacanaa yɔ nɛ keteŋa kpeekpe taa lɛ peeɖe ɖɔɖɔ pɛlɛɣ halaa haʊ waɖɛ se papɩzɩɣ pasɩɩ pa-takayasɩ nɛ yee palɩzɩ-wɛ lɛ pɛkɛ tɛtʊ ñʊntɩnaa.

robotstxt: allowed

filter: keep


text:
Vladimir Poutine
Vladimir Vladimirovitch Poutine kɛ ɛjaɖɛ nɖɩ payaɣ-ɖɩ size Ruusii yɔ ɖɩ-tɛtʋ taa pɩɣa yaa Ruusii ɛjaɖɛ nɖɩ ɖɩ-taa tʋ. Ɛkɛ abalʋ lɔŋ tʋ sɔsɔ nɔɔyʋ siŋŋ kɛ Ruusii ɛjaɖɛ taa peeɖe. Ɛwɛ n̄amtʋ ɛ-tabalaa cɔlɔ nɛ ɛ-caanaa nɛ ɛ-ɖɩcaɣyɛ taa mba cɔlɔ tɩna ɛsɩndaa payɩ. Ɛkɛ pɩɣa ŋga kɛwɛna maɣzɩm siŋŋ yɔ.
Palʋla Vladimir Poutine kɛ Aloma fenaɣ taa kɛ evemiye yaa kɩyakʋ lʋbɛ (7) n̄ɩŋgʋ wiye kɛ pɩnaɣ 1952 n̄ɩŋga taa. Egeetiye nɖɩ ɖɩ-taa palʋla-ɩ yɔ, nɖɩ-ɩ payaɣ size Léningrad egeetiye. Ɖajaa sɔsɔ Vladimir Poutine ɛnɛ, ɛkɛ abalʋ. Abalʋ weyi ɛkɛ politiki tʋmɩyɛ laɖʋ sɔsɔ kpim kpim nɔɔyʋ yɔ.
Vladimir Poutine kɛ Ruusii ɛjaɖɛ kewiyaɣ taa tʋmɩyɛ laɖʋ. Samaɣ yaa sakɩyɛ sɩmaŋ mbʋ size pɩtasɩɩna-ɩ politiki labʋ nɛ cɔʋʋ yem, ɛlɛ ɛlakɩ tʋmɩyɛ ɖɔɖɔ kewiyaɣ taa Ruusii ɛjaɖɛ mʋndʋsʋʋ wobinaʋ nɛ ɛsɩnda. Ɖajaa Vladimir Poutine kɛ, Ruusii kewiyaɣ n̄ʋʋ tʋ yaa kewiyaɣ ninɖiu sɔsɔ kɛ pɩnaɣ 1999 n̄ɩŋga pɩkɔɔ pɩsɩɩna pɩnaɣ 2000 n̄ɩŋga.
Ɛɖɔka kewiyaɣ tʋmɩyɛ ɖɩnɛ camɩyɛ nɛ taaleleŋ. Pɩyɔɔ yɔɔ patasa-ɩ lɩzʋʋ kewiyaɣ ŋga ka-n̄ʋʋ tʋ kɛ pɩnaɣ 2008 pɩkɔɔ pɩsɩɩna pɩnaɣ 2012 n̄ɩŋga taa. Ɛkɛ ɖɔɖɔ, ajɛɛ kpɛndʋ yaa yozuu n̄ʋʋ tʋ kɛ Ruusii ɛjaɖɛ taa peeɖe kɛ alɩwaatʋ ndʋ paaɖɔŋga n̄ɔzʋʋ size palɩzɩ ɖɔkʋyʋʋ kɩfalʋʋ kewiyaɣ ŋgbɛ nɖɩ ɖɩ-taa siŋŋ yɔ. Ɛnʋ kaacana se pɩcɔ, palɩzɩ kɩfalʋ.
Pɩɩkɛ pɩnaɣ 1999 n̄ɩŋga nɛ pɩɩkɔɔ pɩtalɩ pɩnaɣ 2000 n̄ɩŋga taa. Kewiyaɣ taa mba caɣ yaa laba kedizaɣ lɛ, palɩzɩ size ɛkɛ ajɛɛ kpɛndʋ yaa yozuu n̄ʋʋ tʋ Ruusii ɛjaɖɛ taa peeɖe kɛ pɩnaɣ 2000 n̄ɩŋga pɩkɔɔ pɩtalɩ pɩnaɣ 2008 n̄ɩŋga nɛ e-kewiitu sɩna-ɩ pɩnaɣ 2012 n̄ɩŋga.
Ɖajaa sɔsɔ Vladimirovitch Poutine kɛ ŋgbɛ nɖɩ payaɣ-ɖɩ size K.G.B yɔ ɖɩ-taa tʋmɩyɛ laɖʋ ɖɔɖɔ.
Ɖajaa sɔsɔ lɔŋ tʋ nɛ politiki tʋ Vladimir Poutine ɛnɛ, ɛ-caa payaɣ size Spiridonovitch Poutine (1911-1999). Vladimir Poutine ɖoo payaɣ size Maria Ivanovna Poutina (1911-1998).


text:
TAKAYAƔ HUYUU YƆƆ TƆM | ŊTISIƔ NƐ ŊMƲ ƐSƆ KƲJƆƲ ŊGƲ KƖKPAÐAA YƆ?
Ɛsɔ kʋjɔʋ ŋgʋ kɩkpaɖaa yɔ—Ɛbɛ yɔɔ kɩmʋ ñɩm mbʋ?
Ɛbɛ pɩzɩɣ piyele nɛ kʋjɔʋ nakʋyʋ mʋ ñɩm ñɛ-ɛzɩdaa? Pɩpɩzɩɣ pɩlɩɩnɩ: (1) weyi ɛlabɩ-ŋ kʋjɔʋ ŋgʋ yɔ, (2) mbʋ pʋyɔɔ ɛlabɩ-ŋ kʋ yɔ, (3) kɩlaŋ weyi ɛlaba pʋcɔ ɛpɩzɩ ɛlabɩ-ŋ kʋ yɔ nɛ (4) ɛzɩma kɩcɔŋnɩ ña-kɩcɛyɩm nabʋyʋ ɖeɖe yɔ, pɩ-cɔlɔ. Lɩmaɣza naanza anɛ apɩzɩɣ asɩnɩ-ɖʋ nɛ ɖɩwɛɛnɩ ɛsɩmɩyɛ siŋŋ Yesu kɩlaʋ ŋgʋ kɩkɛ Ɛsɔ kʋjɔʋ ŋgʋ kɩkpaɖaa yɔ kɩ-yɔɔ.
ALABƖ-ÐƲ KƲJƆƲ ŊGƲ?
Kʋjɔŋ nɩɩyɩ mʋ ñɩm siŋŋ mbʋ pʋyɔɔ yɔ, weyi ɛ-cɔlɔ ɩlɩnaa yɔ, ɛkɛ ɛyʋ sɔsɔ nɔɔyʋ yaa weyi ɖɩwɛnɩ ñamtʋ ɛ-yɔɔ siŋŋ yɔ. Kʋjɔŋ nɩɩyɩ wɛɛ ɖɔɖɔ lɛ, paa ɩtɩlɩ pʋyʋ yɔ, ɩpɩzɩɣ ɩmʋ ñɩm siŋŋ ɖɛ-ɛzɩdaa, mbʋ pʋyɔɔ yɔ weyi ɛlabɩ-ɖʋ ɩ yɔ, ɛkɛ ɖɔ-hɔʋ taa tʋ kʋsɔɔlʋ nɔɔyʋ, yaa ɖa-taabalʋ weyi ɖɩtaɣ-ɩ liu siŋŋ yɔ. Jordan weyi ɖɩɩyɔɔdɩ ɛ-tɔm kajalaɣ ñʋʋ taa yɔ, mbʋ pɩɩwɛ ɛ-hɔɔlʋʋ taa. Ɛzɩma tɔm tʋnɛ, titukuuni Yesu kɩlaʋ?
Kajalaɣ lɛ, Bibl yɔɔdaa se: “Ɛsɔ tiyi ɛ-Pɩyalʋ ɛgbamɩyɛ ɛjaɖɛ yɔɔ se ɖɩwɛɛ ɛ-yɔɔ.” (1 Yohanɛɛsɩ 4:9) Lɩmaɣzɩyɛ ɖɩnɛ ɖɩ-yɔɔ Yesu kɩlaʋ mʋ ñɩm siŋŋ. Nɔɔyʋ tɩkɩlɩ Ɛsɔ sɔsɔtʋ. Ebree Keɣa maɖʋ nɔɔyʋ yɔɔdaɣ Ɛsɔ tɔm lɛ, ɛtɔm se: “Ñe-ɖeke na Kɩbaɣlʋ, Kɩlɩm, tataa cɩnɛ.” (Keɣa 82:18) Kʋjɔʋ nakʋyʋ ɛɛpɩzɩɣ nɛ kɩmʋ ñɩm nɛ pɩkpaɖɩ ŋgʋ kɩlɩnɩ Ɛsɔ Kɩlɩm cɔlɔ yɔ.
Nabʋlɛ lɛ, Ɛsɔ kɛnɩ “ɖa-Caa.” (Izaayii 63:16) Ɛzɩma tɩyɛ? Ɛnʋ hanɩ-ɖʋ wezuu. Pɩtasɩ lɛ, ɛcɔŋnɩ ɖɔ-yɔɔ camɩyɛ ɛzɩ caja kʋsɔɔlʋ cɔŋnʋʋ e-piya yɔɔ yɔ. Ɛsɔ yɔɔdaɣnɩ ɛ-samaɣ ŋga payaɣ se Efrayim yɔ lɛ, ɛtɔm se: “Efrayim kɛ man-pɩyalʋ weyi ɛmʋnɩ-m yɔ, yaa pɩɣa kʋsɔɔlaɣ . . . ɛcaɣ-m pʋtɔdɩyɛ.” (Yereemii 31:20) Lɩmaɣza ana ɖɔɖɔ Ɛsɔ wɛnɩ ɛ-sɛyaa yɔɔ sɔnɔ. Pɩtasɩna se ɛkɛ ɖa-Lɩzɩyʋ Ðoŋ Tɩŋa Tʋ lɛ, ɛkɛ ɖɔɖɔ Caja kʋsɔɔlʋ nɛ taabalʋ kɩbanʋ. Lɩmaɣzɩyɛ ɖɩnɛ ɖɩ-yɔɔ kʋjɔŋ weyi payɩ ɩlɩɣnɩ ɛ-cɔlɔ yɔ ɩmʋ ñɩm siŋŋ.
ƐBƐ YƆƆ ƐLABƖ-ÐƲ KƲJƆƲ ŊGƲ?
Kʋjɔŋ nɩɩyɩ mʋ ñɩm siŋŋ, mbʋ pʋyɔɔ yɔ, palabɩ-ɩ nɛ sɔɔlɩm. Weyi ɛlakɩ kʋjɔʋ nɛ sɔɔlɩm yɔ, ɛɛɖaŋʋʋ se pɛhɛyɩ-ɩ ɛ-camɩyɛ lakasɩ yɔɔ.
Sɔɔlɩm tuyini Ɛsɔ nɛ ɛlaa ɛ-Pɩyalʋ ɖɔ-yɔɔ. Bibl yɔɔdaa se: “Ɛzʋnɔ Ɛsɔ wɩlɩ-ɖʋ ɛ-sɔɔlɩm: Ɛsɔ tiyi ɛ-Pɩyalʋ ɛgbamɩyɛ ɛjaɖɛ yɔɔ se ɖɩwɛɛ ɛ-yɔɔ.” (1 Yohanɛɛsɩ 4:9) Pɩɩkɛnɩ kɩjɛyʋʋ Ɛsɔ se ɛlaa ɛ-Pɩyalʋ ɖɔ-yɔɔ yaa we? Aayɩ! Krɩstʋ kɩlaʋ kɛ ‘lootiye nɖɩ ɛlabɩ-ɖʋ falaa yem yɔ.’—Roma 3:24; ABT.
Ɛbɛ yɔɔ Ɛsɔ labɩ-ɖʋ Lootiye nɖɩ? Bibl lɩzɩ pɩ-taa se: “Mbʋ pɩwɩlɩɣ se Ɛsɔ sɔɔlɩ-ɖʋ yɔ, mbʋ yɔ se: Ðɩɩkɛ kɩwɛɛkɩm laɖaa lɛ, Krɩstʋ sɩ ɖɔ-yɔɔ sɩm.” (Roma 5:8) Ɛsɔ wɛnɩ sɔɔlɩm siŋŋ, pʋyɔɔ ɛlabɩ mbʋ pɩwazɩɣ ɛyaa mba pɛwɛnɩ ɛjandʋ, kɩlabɩm nabʋyʋ fɛyɩ pɔ-yɔɔ nɛ pɛkɛ ɖɔɖɔ kɩwɛɛkɩm laɖaa yɔ. Ðɩtɩmʋna se Ɛsɔ ɛwɩlɩ-ɖʋ sɔɔlɩm mbʋ, nɛ ɖɩɩkaɣ pɩzɩɣ kpa se ɖɩhɛyɩ-ɩ pɩ-yɔɔ. Kʋjɔʋ sɔsɔʋ ŋgʋ ɛlabɩ-ɖʋ yɔ, kɩwɩlɩɣ se ɛ-sɔɔlɩm mbʋ pɩ-wayɩ fɛyɩ.
KƖLAŊ WEYI ƐLAWA NƐ ƐPƖZƖ ƐLABƖ-ÐƲ KƲJƆƲ ŊGƲ?
Kʋjɔŋ nɩɩyɩ mʋ ñɩm siŋŋ, mbʋ pʋyɔɔ weyi ɛ-cɔlɔ ɩlɩnaa yɔ, ɛlabɩ kɩlaŋ sakɩyɛ pʋcɔ nɛ ɛpɩzɩ ɛlabɩ-ɩ. Ye nɔɔyʋ etisi faaa nɛ ɛkpaɣ mbʋ pɩmʋ ñɩm siŋŋ ɛ-ɛzɩdaa nɛ ɛlabɩ-ŋ kʋjɔʋ yɔ, kʋjɔʋ ŋgʋ kɩwɛʋ ŋgee kpem ñɛ-ɛzɩdaa, mbʋ pʋyɔɔ yɔ weyi ɛlabɩ-ŋ kʋ yɔ, ɛla kɩlaŋ sakɩyɛ.
Ɛsɔ cɛlɩ “ɛ-Pɩyalʋ ɛgbamɩyɛ.” (Yohanɛɛsɩ 3:16) Ɛha-ɖʋ weyi ɛmʋ ñɩm siŋŋ ɛ-ɛzɩdaa yɔ. Alɩwaatʋ sakɩyɛ ndʋ Ɛsɔ kpaɣ nɛ ɛlɩzɩnɩ wondu yɔ, tɩ-taa ɛ nɛ Yesu palabɩnɩ tʋmɩyɛ, nɛ pʋyɔɔ lɛ, Yesu kɔm nɛ ɛkɛ “e-leleŋ pʋyʋ.” (Aduwa 8:30) Yesu kɛnɩ Ɛsɔ “Pɩyalʋ kʋsɔɔlʋ” nɛ “Ɛsɔ weyi paanaɣ-ɩ yɔ ɛ-lɛzʋʋ.” (Koloosi 1:13-15) Pa-taabalɩyɛ nɖɩ, ɖɩ-wayɩ fɛyɩ.
Paa mbʋ yɔ, Ɛsɔ “tɩfɛɛ ɛ-Pɩyalʋ ɛgbamɩyɛ.” (Roma 8:32) Yehowa ha-ɖʋ weyi ɛsɔɔlɩ ɛ-tɔm pɩdɩɩfɛyɩ yɔ. Kʋjɔʋ ŋgʋ, kɩ-labʋ pɔzɩ-ɩ kɩlaŋ sakɩyɛ.
KƲJƆƲ ŊGƲ KƖCƆŊNƖ ÐA-KƖCƐYƖM ÐEÐE
Kʋjɔŋ nɩɩyɩ mʋ ñɩm ɖɛ-ɛzɩdaa mbʋ pʋyɔɔ yɔ, ɩcɔŋnɩ ɖa-kɩcɛyɩm sɔsɔm nabʋyʋ ɖeɖe. Ye ñe-wezuu ɛwɛ kaɖɛ naɖɩyɛ taa nɛ pama-ŋ kɔyɛ naɖɩyɛ, ɛlɛ ŋfɛyɩnɩ liidiye se ŋyabɩ-ɖɩ nɛ nɔɔyʋ tisi faaa nɛ ɛyabɩ-ŋ ɖɩ, ɛzɩma pɩlakɩ-ŋ? Pɩtʋʋ fɛyɩ se kʋjɔʋ ŋgʋ kɩmʋʋ ñɩm siŋŋ ñɛ-ɛzɩdaa, yaa we?
“Tɩtɩm taa Aɖam yɔɔ ɛyaa kpeekpe sɩkɩ, Krɩstʋ yɔɔ pakaɣ ɖaɣnʋʋ wɛʋ pe-kpeekpe.” (1 Kɔrɛntɩ 15:22) Ðɩkɛ Aɖam sayɩnaa nɛ pʋyɔɔ lɛ, ɖa-taa paa weyi “sɩkɩ.” Ða-maɣmaɣ ɖɩɩpɩzɩɣ nɛ ɖɩlɩzɩ ɖa-tɩ kɩdɛkɛdɩm nɛ sɩm po-yomiye taa, ɖɩñɔɔzɩ ɖa nɛ Ɛsɔ ɖɛ-hɛkʋ taa nɛ ɖɩwɛɛnɩ ɛhʋyɛ kɩbanɖɛ. Ɛzɩma ɖɩkɛ kɩwɛɛkɩm laɖaa yɔ pʋyɔɔ lɛ, ɖɩɩpɩzɩɣ nɛ ɖɩla nɛ ɖa-maɣmaɣ yaa nɔɔyʋ ‘ɖaɣnɩ wɛʋ’ yaa hiɣ wezuu. Bibl ñɩɣ niye tɔm ndʋ tɩ-yɔɔ nɛ kɩtɔ se: “Ɛyʋ ɛɛpɩzɩɣ ɛya ɛ-maɣmaɣ ɛ-ñʋʋ yaa ɛhɛyɩ Ɛsɔ mbʋ pɩɩya ɛ-ñʋʋ yɔ; pɩkpaɖɩ mbʋ ɛyʋ pɩzɩɣ yabʋ yɔ, sɔnɔ nɛ cee ɛɛpɩzɩɣ.” (Keɣa 48:8, 9) Pɩpɔzʋʋ kpem se pasɩnɩ-ɖʋ, mbʋ pʋyɔɔ yɔ, ɖa-taa nɔɔyʋ ɛɛpɩzɩɣ nɛ ɛya ɛ-maɣmaɣ ɛ-ñʋʋ. Ðɩfɛyɩnɩ ɖoŋ nɩɩyɩ.
Ɛzɩma Yehowa sɔɔlɩ-ɖʋ siŋŋ yɔ, pʋyɔɔ lɛ, etisi faaa nɛ ɛhɛyɩ “kɩmɩyɛ” se pɩsa nɛ ‘ɖɩɖaɣnɩ wɛʋ’ yaa ɖihiɣ wezuu pɩtɩŋnɩ Yesu yɔɔ. Ɛzɩma tɩyɛ Yesu kɩlaʋ hɛyɩ kɩmɩyɛ? “Ɛ-Pɩyalʋ Yesu calɩm ñalɩɣ ɖa-kɩwɛɛkɩm kpeekpe.” Toovenim, pɩtɩŋnɩ Yesu calɩm yɔɔ lɛ, papɩzɩɣ pekpeɣu-ɖʋ ɖa-kɩwɛɛkɩm nɛ ɖihiɣ ɖɔɖɔ wezuu maatɛŋ cee wayɩ. (1 Yohanɛɛsɩ 1:7; 5:13) Ɛlɛ ɛzɩma tɩyɛ Yesu kɩlaʋ kaɣ wazʋʋ ɖɛ-ɛyaa kʋsɔɔlaa mba pasɩba yɔ? “Ðenɖe sɩm tɩŋnɩ ɛyʋ nɔɔyʋ yɔɔ nɛ pɩkɔɔ yɔ, mbʋ ɖɔɖɔ ɛyʋ nɔɔyʋ yɔɔ femtu tɩŋɩɣnɩ se pɩkɔɔ.”—1 Kɔrɛntɩ 15:21. *
Yesu kɩlaʋ kɛ kʋjɔʋ ŋgʋ kɩwɛ ŋgee yɔ, mbʋ pʋyɔɔ yɔ, kɩlɩnɩ Ɛsɔ Kɩlɩm cɔlɔ, sɔɔlɩm tuyini-i nɛ ɛlabɩ-ɖʋ kʋjɔʋ ŋgʋ, nɛ ɛla ɖɔɖɔ kɩlaŋ sakɩyɛ pʋcɔ nɛ ɛlabɩ-ɖʋ kʋ. Wiɖiyi nɔɔyʋ tɩlabɩ-ɖʋ kʋjɔʋ nakʋyʋ nɛ kɩkpaɖɩ Yehowa kʋjɔʋ kʋnɛ. Pɩtasɩ lɛ, kʋjɔʋ nakʋyʋ ɛɛpɩzɩɣ nɛ kɩcɔnɩ ɖa-kɩcɛyɩm ɖeɖe, ɛzɩ Yesu kɩlaʋ ŋgʋ kɩlɩzɩ-ɖʋ kɩdɛkɛdɩm nɛ sɩm yomiye taa yɔ. Toovenim, kʋjɔʋ nakʋyʋ ɛɛpɩzɩɣ nɛ kɩmʋ ñɩm nɛ pɩkpaɖɩ Yesu kɩlaʋ.
^ tay. 19 Ye ŋsɔɔlaa se ŋtɩlɩ nɛ pɩkpaɖɩ pɩlɩɩnɩ tamaɣ ŋga Ɛsɔ laba se ɛkaɣ fezuu sɩɖaa yɔ, kɔ-yɔɔ yɔ, kalɩ takayaɣ ŋga Yehowa Aseɣɖe Tɩnaa lɩzaa nɛ payaɣ-kɛ se Tɔm Ndʋ Bibl Wɩlɩɣ Toovenim Taa? yɔ, ka-ñʋʋ 7. Takayaɣ ŋga kɛwɛ intɛrnɛɛtɩ lone www.jw.org yɔɔ.


text:
Li Bai
Li Bai kɛ Siini tʋ. Ɛkɛ abalʋ weyi ɛwɛna tandaʋ siŋŋ yɔ. Palʋla ɖajaa Siini ɛjaɖɛ pɩɣa Li Bai ɛnɛ kɛ pɩnaɣ 701 n̄ɩŋga taa. Siini ɛjaɖɛ tɛtʋ sɔsɔtʋ payaɣ size Peekɛɛ.
Ɛkɛ pɩɣa ŋga kamaɣzɩm ɖɔwa kpeɖem nɛ kaatɛŋ maɣzɩm wiɖi kaʋ yɔ. Ɛkɛ abalʋ pasamam nɔɔyʋ kɛ ɛ-ɛjaɖɛ taa peeɖe. Ɖajaa sɔsɔ Li Bai ɛnɛ, ɛkɛ pɩya ŋga kaawɛ lɔŋ nɛ lɛɣtʋ kpekpekaɣ siŋŋ yɔ kɛ ka-pɩcatʋ taa.
Pasaŋga kɛ siŋŋ kɛ ka-tabalaa ɛsɩnda. Ɖajaa sɔsɔ ɛnɛ, ɛsɩba pɩnaɣ 762 n̄ɩŋga taa. Pɩlaba size ɛwɛna pɩnzɩ hiŋ loɖo nɛ kʋɖʋm (61) lɛ ɛsɩba. Sakɩyɛ yaa lalaa yawa ɖajaa ɛnɛ ɖɔɖɔ size Li Po yaa Li Taibai. Hɩla anɛ, ana pɛɖɛyaa nayɩ.
Ɖajaa sɔsɔ Li Bai Siini ɛjaɖɛ tʋ ɛnɛ, ɛkɛ koowa maɖʋ sɔsɔ nɔɔyʋ siŋŋ kɛ ɛ-ɛjaɖɛ tɛtʋ taa. Ɛlɩna kewiyaa kɩɖɛza ɖɩɣa Tang taa. Evebitu taa patatɩlɩ siŋŋ. Ɛ-hɔʋ kɛ sakɩyɛ tɔŋ size pasɩʋ kɛʋ ɖoo sɔja sɔsɔ kewiyaa kɩɖɛza ɖɩɣa taa Han.
Ɖajaa ɛnɛ lɛ, palʋla-ɩ ɛjaɖɛ nɖɩ payaɣ size Azii hɛkʋ nɛ pamana Fransɩ kʋnʋŋ taa size "Asie centrale" yɔ. Ɛlɩna tɛtʋ ndʋ payaɣ tʋ size Sichuan yɔ tɩ-taa kɛnɛ, nɛ ɛkɔɔ ɛna ɛ-caa. Alɩwaatʋ ndʋ tɩ-taa lɛ, ɛkawɛna pɩnzɩ kagbanzɩ (5). Ɖajaa Li Bai ɛnɛ, ɛma koosi sakɩyɛ.


text:
Aŋgoola
Aŋgoolaa ɛjaɖɛ kɛna Afrika kedeŋa nɛ wɩsɩ ɖʊɖɩyɛ nɛ hadɛ kɩŋ ɛjaɖɛ. Ajɛya naanza cɔna-ɖɩ nɛ ata ko, anaa yɔ: Kɔngoo-Pirazaaviili, Kɔŋgoo Kinsasa, Namibi nɛ Sambii. Ɛjaɖɛ nɖɩ ɖɩɖaɣla nɛ ɖɩwɛ Afrika hɛkʊ nɛ hɛkʊ taa ajɛya wena ayɔɔdɩɣ fransɩ kʊnʊŋ yɔ nɛ Afrika hadɛ kɩŋ ñɩna wena alɛ yɔɔdɩɣ anglisi tɔm yɔ ahɛkʊ taa. Afrika kpeekpe taa lɛ, ɛjaɖɛ nɖɩ ɖikɛna naatozo ñɩnɖɛ ɛyaa ɖɔʊ taa.
Ɖooo lɛ, Pɔrɩtigaalɩ ñɩma kakpacayaɣna-ɖɩ nɛ pʊcɔ ɖɩwɛʊ ɖɩ-tɩ yɔɔ kɛ 1975. Ɖɩwɛ ajɛya kɩkpɛndɩɣ aŋgba wena ayɔɔdɩɣ Pɔrɩtigaalɩ kʊnʊŋ yɔ a-taa. Pʊcɔ nɛ kɩwɛʊ kɩ-tɩ yɔɔ pɩnaɣ 1975 taa mbʊ yɔ, Aŋgoolaa taa ɛyaa tɩŋa taa taahɛ nɛ ɛzɩma pɩwɛɛ se kɩhɛʊ koministi taa yɔ nɛ yoŋ sakɩyɛ wɛɛ nɛ pʊtʊlʊʊ paaɛzɩmtaa pɩtalɩ ɛzɩ pɩnzɩ 25 yɔ.
Ɛyaa ɛzɩ miliyɔɔ yɔ sɩba nɛ tɛtɛɛ ñɩm ɛsaam mbʊ pʊkʊ ɛyaa yɔ, pʊpʊ ñɛwɛɛ ɛzɩ miliyɔɔ ɖɔɖɔ mbʊ yɔ nɛ pɩɖɩɩna ɛyaa kʊʊ halɩ nɛ sɔnɔ. Ɖeɖe nɛ sɔnɔ mbʊ yɔ, ɖama nɩnaʊ nɛ ɖiu ɖiu caɣʊ wɛ Aŋgoolaa taa yem fɛɛɛ.


text:
Ðiyele ɛyʋtʋ kɩbɩndʋ nɛ ɖɩtaaɖaɣnɩ tɩ-yɔɔ pɩsʋʋ
“Iyebi ɛyʋ kɩbɩnʋ weyi ɛwɛ mɩ-taa yɔ ɛ-lakasɩ.”—KOL. 3:9.
HENDU: 121, 142
1, 2. Tɔm ndʋ ɛyaa yɔɔdɩ Yehowa Aseɣɖe Tɩnaa yɔɔ?
ƐYAA sakɩyɛ saŋ Yehowa samaɣ wɛtʋ kɩbandʋ ndʋ kɛwɛna yɔ tɩ-yɔɔ. Ðɩkpaɣ ɛzɩ ɖo-koobiya mba paawɛ Caama Naazii mba alɩwaatʋ taa yɔ, takayɩsɩ mayʋ Anton Gill yɔɔdɩ pɔ-tɔm se: “Naazii mba taasɔɔlɩ Yehowa Aseɣɖe Tɩnaa tɔm kaaʋ. . . . Pɩnaɣ 1939 taa paakpa pa-taa ɛyaa 6 000 nɛ paɖʋ salaka.” Ɛtasɩ yɔɔdʋʋ ɖɔɖɔ se paa mbʋ yɔ, paaɖɔkɩ pa-tɩ nazɩm ndɩ ndɩ taa nɛ palɩzɩ wɛtʋ kɩbandʋ nɛ pawɩlɩ. Paakɛ salaka tɩnaa mba papɩzɩɣ nɛ “pataa-wɛ liu” yɔ, nɛ “sɔɔndʋ taakpaɣ-wɛ” nɛ Naazii mba. Pɩtasɩ lɛ, “paaɖɔkɩ pa-cɩŋgɩlɩm wɛtʋ nɛ pasɩɣnɩ ɖama siŋŋ.”
2 Pɩlabɩ Pɩnzɩ cabɩ yɔ, Afrika Hadɛ Kiŋ ɛjaɖɛ taa ɖɔɖɔ, mba patɩkɛ Yehowa Aseɣɖe Tɩnaa yɔ, pasam wɛtʋ kɩbandʋ ndʋ Ɛsɔ samaɣ wɛna yɔ. Alɩwaatʋ natʋyʋ taa ɛjaɖɛ nɖɩ ɖɩ-taa, pɩɩwɛ kaɖɛ Yehowa Aseɣɖe Tɩnaa mba patɩkpɛndɩ tomnaɣ tɔlɩm yɔ se pekpeɣliɣ ɖama. Ɛlɛ 18 décembre 2011 taa lɛ, pɩɩlabɩ ɖeu kpem se Yehowa Aseɣɖe Tɩnaa mba pɛcɛzɩ 78 000 nɛ po-tomnaɣ tɔlɩm kaawɛ ndɩ ndɩ nɛ palɩɩnɩ ajɛɛ ndɩ ndɩ taa yɔ, papɩzaa nɛ pekpeɣli tɛtʋ sɔsɔtʋ ndʋ payaɣ se Yohanɛɛsɩbuuri yɔ tɩ-taa nɛ pala kigbeɣluu sɔsɔʋ nakʋyʋ. Pombo kadaɣ ŋga ka-taa paakpeɣlaa yɔ, kɔ-yɔɔ cɔnɩyaa taa lɛlʋ yɔɔdaɣ ɛyaa mba paakɔm kigbeɣluu ŋgʋ yɔ pɔ-tɔm lɛ, ɛyɔɔdaa se: “Wiɖiyi mantɩnatɩ ɛyaa samaɣ nakɛyɛ wɛnɩ wɛtʋ kɩbandʋ nɛ pɩtalɩ-mɩ. Ɛyaa tɩŋa kaasu wondu camɩyɛ. Nɛ pɔñɔɔzɩ pombo kadaɣ nɛ pɩtɩŋa pɩwɛɛ cɔnʋʋ. Ɛlɛ mbʋ pɩɩkɩlɩ ɖeu yɔ lɛ se, ɛyaa mba paawɛnɩ tomnaɣ tɔlɩm ndɩ ndɩ.”
3. Ɛbɛ wɛ ŋgee ɛjaɖɛ kpeekpe yɔɔ koobiya hɛkʋ taa?
3 Tɔm ndʋ ɛyaa panɛ pɔyɔɔdɩ Yehowa Aseɣɖe Tɩnaa yɔɔ yɔ, tɩwɩlɩɣ se nɔɔ kʋɖʋmaɣ ŋga kɛwɛ ɛjaɖɛ kpeekpe yɔɔ koobiya hɛkʋ taa yɔ, kɛwɛ ŋgee. (1 Pɩy. 5:9) Ɛbɛ yeba nɛ ɖɩwɛɛ ndɩ nɛ agbaa lɛɛna tɩŋa payɩ? Bibl nɛ Ɛsɔ fezuu kiɖeɖeu sɩɣnɩnɩ-ɖʋ nɛ ɖɩñakɩ pana nɛ ‘ɖiyeki ɛyʋtʋ kɩbɩndʋ’ nɛ ‘ɖɩkpakɩɣ ɛyʋtʋ kɩfatʋ.’—Kol. 3:9, 10.
4. Tɔm ndʋ taa ɖɩkaɣ tazʋʋ ñʋʋ kʋnɛ kɩ-taa? Nɛ ɛbɛ yɔɔ?
4 Ɛyʋtʋ kɩbɩndʋ yebu ɖeke tɩmaɣ, ɛlɛ pɩwɛɛ se ɛyʋ ɛñaɣ pana ɖɔɖɔ nɛ ɛtaaɖaɣnɩ tɩ-yɔɔ pɩsʋʋ. Tɔm ñʋʋ kʋnɛ kɩ-taa ɖɩkaɣ naʋ mbʋ pɩwɛɛ se ɖɩla nɛ ɖiyele ɛyʋtʋ kɩbɩndʋ yɔ, mbʋ pʋyɔɔ pɩcɛyaa se ɖɩla mbʋ yɔ, nɛ ɖɩkaɣ naʋ ɖɔɖɔ mbʋ pʋyɔɔ ɖɩpɩzɩɣ ɖɩyɔɔdɩ se paa kɩwɛɛkɩm labʋ ɛɛmalɩnɩ ɛyʋ ɛzɩma yɔ, ɛpɩzɩɣ nɛ ɛlɛɣzɩ yɔ. Ðɩkaɣ tazʋʋ ɖɔɖɔ nɛ ɖɩna mbʋ mba pɛwɛ toovenim taa pɩnzɩ sakɩyɛ yɔ papɩzɩɣ pala nɛ pataaɖaɣnɩ pɩsʋʋ ɛyʋtʋ kɩbɩndʋ wayɩ yɔ. Ɛbɛ yɔɔ pɩcɛyaa se ɖɩtazɩ tɔm ndʋ tɩ-taa? Mbʋ pʋyɔɔ yɔ, pɩlabɩ pʋtɔdɩyɛ se ɛyaa mba pɛsɛ Yehowa pɩnzɩ sakɩyɛ yɔ, pa-taa nabɛyɛ tɩcaɣnɩ pɛ-ɛsa. Wɛtʋ ndʋ tiyeba nɛ paɖaɣnɩ pɩsʋʋ pa-lakasɩ kɩdɛkɛdɩsɩ nzɩ palakaɣ ɖooo lɔŋ yɔ sɩ-taa. Pʋyɔɔ lɛ, pɩcɛyaa se ɖa-taa paa anɩ ɛtɔzɩ lɔŋ tasʋʋ pʋnɛ pɩ-yɔɔ: “Weyi ɛsaŋ ɛ-tɩ se ɛsɩŋaa kɔyɔ, ɛɖaŋ ɛ-tɩ nɛ ɛtaatɔlɩ.”—1 Kɔr. 10:12.
KIZI KƲZƲƲ KƖDƐKƐDƲƲ LƖMAƔZA TƖŊA
5. (a) Ha kɩɖaʋ ŋgʋ kɩwɩlɩɣ se pɩcɛyaa se ɖikizi ɛyʋtʋ kɩbɩndʋ yɔ. (Cɔnɩ kiɖe tɛɛ kɩlɛmʋʋ.) (b) Ɛzɩ Koloosi 3:5-9 yɔɔdʋʋ yɔ, ɛyʋtʋ kɩbɩndʋ lakasɩ yɔ nzɩ?
5 Ye ŋsu toko nakʋyʋ nɛ nabʋyʋ pisi-kʋ nɛ halɩ kɩlɩɣ sɔŋ ñɔ-yɔɔ, ɛzɩma ŋlakɩ? Pɩtʋʋ fɛyɩ se ye pɩlakɩ yɔ, ŋhɔzʋʋ toko ŋgʋ ñɔ-yɔɔ kpɛdɛyɛ. Mbʋ ɖɔɖɔ pɩwɛɛ se ɖɩla kpɛdɛyɛ nɛ ɖɩɖɔ Ɛsɔ paɣtʋ yɔɔ nɛ ɖikizi lakasɩ nzɩ sɩɩlakɩ nɔɔ kʋɖʋmaɣ nɛ Ɛsɔ wɛtʋ yɔ. Ðɩsɔɔlaa se ɖɩɖɔ lɔŋ weyi Pɔɔlɩ kaatasɩ kajalaɣ Krɩstʋ mba yɔ ɛ-yɔɔ. Eheyi-wɛ se lakasɩ nzɩ sɩɩkɛdɩɣnɩ Ɛsɔ yɔ ‘pɔlɔ sɩ-tɩŋa payɩ.’ Lɛɛlɛɛyɔ iyele nɛ ɖɩmaɣzɩ lakasɩ kɩdɛkɛdɩsɩ nzɩ sɩ-tɔm Pɔɔlɩ yɔɔdaa yɔ, sɩ-taa naalɛ yɔɔ: Hayitu labʋ yaa kʋzʋʋ kɩdɛkɛdʋʋ nɛ azuluma labʋ.—Kalɩ Koloosi 3:5-9.
6, 7. (a) Ɛzɩma Pɔɔlɩ wɩlaa se pɩpɔzʋʋ pana ñaɣʋ siŋŋ pʋcɔ nɛ ɛyʋ pɩzɩ eyele ɛyʋtʋ kɩbɩndʋ? (b) Wezuu ŋgʋ Sakura kaacaɣaa? (c) Nɛ ɛbɛ sɩnɩ Sakura nɛ ɛpɩzɩ eyele wezuu kɩdɛkɛdʋʋ ŋgʋ kɩ-caɣʋ?
6 Kʋzʋʋ kɩdɛkɛdʋʋ. Bibl taa tɔm piye nɖɩ pɛɖɛzaa se “hayitu labʋ” yɔ, ɖɩwɩlɩɣ ɖɔɖɔ abalʋ nɛ halʋ mba pasʋʋnɩ ɖama ɛlɛ patɩɖɔkɩ nesi komina ɛsɩndaa se pɩwɩlɩ se pɛkɛ halʋ nɛ ɛ-walʋ yɔ, yaa mba paka kʋzʋʋ pilinzi, ɛlɛ pasʋʋnɩ ɖama yɔ. Pɔɔlɩ heyi e-koobiya Krɩstʋ mba se ‘pañazɩ pe-pilinzi.’ Pʋ-tɔbʋʋ lɛ se pekizi po-tomnaɣ nandʋ pilinzi sɔɔlɩm labʋ ɛzɩ hayitu labʋ yɔ. Pɔɔlɩ tɔm tʋnɛ tɩwɩlɩɣ kpayɩ kpayɩ se pɩcɛyaa se ɛyʋ ɛñaɣ pana kpem pʋcɔ nɛ ɛpɩzɩ ekizi kʋzʋʋ kɩdɛkɛdʋʋ yaa hayitu labʋ. Ɛlɛ ɛyʋ pɩzɩɣ ɛlʋ nɛ ɛwa tomnaɣ nandʋ sɔɔlɩm labʋ nɛ lɩmaɣza kɩdɛkɛda.
7 Maɣzɩ mbʋ pɩtalɩ Japɔŋ halɩbɩɣa ŋga payaɣ se Sakura * yɔ pɩ-yɔɔ nɛ ŋna. Kaawɛɛ kapaɣlɩɣ lɛ, pɩlakaɣ-kɛ ɛzɩ kɛfɛyɩ nɔɔyʋ yɔ nɛ kamaɣzɩɣ se kɛfɛyɩnɩ wazaɣ nakɛyɛ. Ɛzɩma Sakura ñɩnaɣ se ɛwa wɛtʋ ndʋ yɔ pʋyɔɔ lɛ, ɛkɔm nɛ ɛwɛɛnɩ pɩnzɩ 15 lɛ, ɛpaɣzɩ kʋzʋʋ kɩdɛkɛdʋʋ wezuu caɣʋ. Ɛɛwɛnɩ ɖaŋnaa sakɩyɛ nɛ ɛ nɛ wɛ pacakɩ wezuu kɩdɛkɛdʋʋ. Ɛbɛ lɩ pɩ-taa? Ɛ-maɣmaɣ ɛyɔɔdɩnɩ fɛyɛ se: “Malɩzɩ hosi naadozo.” Ɛlɩzɩ pɩ-taa se: “Kajalaɣ taa lɛ, alɩwaatʋ ndʋ ma nɛ abalaa ɖɩcakaɣ kʋzʋʋ kɩdɛkɛdʋʋ wezuu yɔ, pɩlakaɣ-m ɛzɩ pɩkandɩyɩɣ mɔ-yɔɔ yɔ nɛ mamaɣzɩɣ se mɛwɛ-wɛ wazaɣ nɛ pɔsɔɔlɩ mɔn-tɔm. Ɛlɛ mɛwɛɛ nɛ mancakɩ wezuu ŋgʋ nɛ alɩwaatʋ ɖɛɣ lɛ, mana se lɛɛlɛɛyɔ kpem pɩwɛ-m ɛzɩ mɛnfɛyɩ wazaɣ nakɛyɛ yɔ.” Wezuu ŋgʋ Sakura caɣ nɛ ɛkɔɔ ɛtalɩ pɩnzɩ 23. Pʋwayɩ lɛ, ɛ nɛ Yehowa Aseɣɖe Tɩnaa papaɣzɩ Bibl kpɛlɩkʋʋ. Sakura Kaasɔɔlɩ tɔm ndʋ ɛkpɛlɩkaɣ yɔ siŋŋ nɛ pɩtɩŋnɩ Yehowa sɩnʋʋ yɔɔ lɛ, ɛpɩzaa nɛ ɛwa fɛyɛ nɛ ɛzɩma ɛ-laŋɩyɛ hʋwaɣnɩ-ɩ tɔm yɔ nɛ eyele ɖɔɖɔ kʋzʋʋ kɩdɛkɛdʋʋ wezuu ŋgʋ ɛcakaɣ yɔ. Lɛɛlɛɛyɔ ɛkɛ paa ɖooye nʋmɔʋ lɩzɩyʋ nɛ pɩɩtasɩɣ-ɩ labʋ kaaʋ ɛzɩ ɛfɛyɩ nɔɔyʋ yɔ. Halɩ ɛ-maɣmaɣ ɛyɔɔdaa se: “Ɛzɩma Yehowa wɩlɩɣ-m ɛ-sɔɔlɩm paa evemiye nɖɩ yɔ, piyeba nɛ mɛwɛɛ koboyaɣ taa siŋŋ.”
YELE AZULUMA LAKASI
8. Lakasɩ nzɩ pɩzɩɣ siyele nɛ ɖɩwɛɛ azuluma Ɛsɔ ɛsɩndaa?
8 Azuluma lakasɩ: Tɔm piye nɖɩ pɛɖɛzɩ-ɖɩ se “azuluma labʋ” Bibl taa yɔ, pɩtɩkɛ kʋzʋʋ kɩdɛkɛdʋʋ tɔm ɖeke ɖɩyɔɔdʋʋ, ɛlɛ ɖɩyɔɔdʋʋ ɖɔɖɔ lakasɩ kɩdɛkɛdɩsɩ lɛɛsɩ tɔm. Pɩpɩzɩɣ nɛ pɩkɛ taba yaa sɩgaa ñɔʋ yaa kʋzɔɔtʋ faawɩyɛ labʋ. (2 Kɔr. 7:1; Efɛz. 5:3, 4) Pɩpɩzɩɣ nɛ pɩkɛnɩ ɖɔɖɔ mbʋ ɛyʋ lakɩ ɛ-taa e-ɖeke ɛzɩ takayɩsɩ nzɩ sɩyɔɔdʋʋ kʋzʋʋ tɔm yɔ, sɩ-kalʋʋ yaa kʋzʋʋ kɩlɛmɩŋ cɔnʋʋ, nɛ ɖoŋ ɖoŋ lɛ, lakasɩ nzɩ siyeki nɛ ɛyʋ paɣzɩ ɛ-kʋzʋʋ piliŋa yɔɔ saɣyʋʋ.—Kol. 3:5. *
9. Kalaa wena kʋzʋʋ kɔɖɛyɩ ŋgʋ kɩfɛyɩ kpaʋ yɔ, kɩ-wɛnʋʋ kɔŋna?
9 Weyi ɛcɔŋnɩ kʋzʋʋ kɩlɛmɩŋ yɔ, piyeki nɛ ɛwɛɛnɩ kʋzʋʋ kɔɖɛyɩ ŋgʋ kɩfɛyɩ kpaʋ yɔ nɛ ɛkɔɔ nɛ ɛpɩsɩ kʋzʋʋ yom. Ñɩnɩyaa kɔm nɛ pana se weyi ɛpɩsɩ kʋzʋʋ kɩlɛmɩŋ cɔnʋʋ yom yɔ, ɛwɛ ɖɔɖɔ ɛzɩ weyi ɛpɩsɩ sʋlʋm yaa tabakʋʋyaɣ yom yɔ. Pʋyɔɔ lɛ, pɩɩɖɩɣzɩɣ-ɖʋ se mba pɔcɔŋnɩ kʋzʋʋ kɩlɛmɩŋ yɔ, ɖoŋ ɖoŋ lɛ pɩkɔŋnɩ-wɛ kʋñɔmɩŋ sakɩyɛ: fɛyɛ, tʋmɩyɛ labʋ feendu, ɖama kɩɩnɩnʋʋ hɔʋ taa nɛ nesi cɛbʋ nɛ tɩ kʋʋ. Abalʋ nɔɔyʋ pɩzaa nɛ eyele kʋzʋʋ kɩlɛmɩŋ cɔnʋʋ pɩnaɣ pilim lɛ, ɛtɔɔ kazandʋ. Nɛ ɛtɔkaɣ kazandʋ ndʋ lɛ ɛma se: “Lɛɛlɛɛyɔ, manɩɣ man-tɩ taa se me-wezuu caɣʋ tʋʋzaa, ɛlɛ ɖooo lɛ, pɩtaawɛ-m mbʋ.”
10. Ɛzɩma Ribeiro laba nɛ ɛlɩɩ kʋzʋʋ kɩlɛmɩŋ cɔnʋʋ yomiye taa?
10 Nabɛyɛ lɛ, pʋpɔzʋʋ se pɛwɛɛ lʋbɩyɛ yɔɔ paa ɛzɩmtaa pʋcɔ nɛ papɩzɩ palɩɩ kʋzʋʋ kɩlɛmɩŋ cɔnʋʋ yomiye taa. Ɛlɛ paa pɩ-labʋ ɛwɛ kaɖɛ ɛzɩma yɔ, Preeziili abalʋ weyi payaɣ se Ribeiro yɔ ɛ-kɩɖaʋ wɩlɩɣ se ɛyʋ pɩzɩɣ nɛ ɛlɩɩ wɛtʋ kɩdɛkɛdɩtʋ ndʋ tɩ-taa. Ribeiro wɛnɩ pɩnzɩ 10 lɛ ɛkʋyɩ ɛ-lʋlɩyaa cɔlɔ nɛ ɛɖɛɛ. Pʋwayɩ lɛ, ɛkɔɔ ehiɣ tʋmɩyɛ naɖɩyɛ ɖenɖe pakpakɩɣ takayɩsɩ kɩbɩnzɩ nɛ palakɩnɩ takayɩsɩ hatʋ kɩfatʋ yɔ. Peeɖe ɛpaɣzɩ kʋzʋʋ kɩlɛmɩŋ cɔnʋʋ. Ɛkɛdaa se: “Pazɩ pazɩ lɛ, mɔnkɔma nɛ manpɩsɩ pi-yom. Halɩ manɖaŋaɣ kpam se man-ɖaŋ weyi ma nɛ ɩ ɖɩɩwɛ ɖaŋ kʋyʋmʋʋ tɛɛ yɔ, ɛlɩɩ lɔŋ nɛ manpaɣzɩ cɔnʋʋ kʋzʋʋ kɩlɛmɩŋ videowaa.” Ɛlɛ evemiye naɖɩyɛ ɛcɔnɩ takayɩsɩ huuye, nzɩ paakɔnaa se palabɩnɩ kɩfasɩ yɔ sɩ-taa lɛ, ɛna takayaɣ nakɛyɛ yɔɔ tɔm ñʋʋ kʋnɛ: Le secret du bonheur familial. Peeɖe ɛkpaɣ-kɛ nɛ ɛkalɩ. Mbʋ ɛkalaa yɔ, piseɣti-i nɛ ɛ nɛ Yehowa Aseɣɖe Tɩnaa papaɣzɩ Bibl kpɛlɩkʋʋ. Ɛlɛ pɩkpaɣ-ɩ alɩwaatʋ siŋŋ pʋcɔ nɛ ɛpɩzɩ eyele lakasɩ kɩdɛkɛdɩsɩ nzɩ. Ɛzɩ ɛbɛ kɔma nɛ pɩsɩnɩ-ɩ nɛ ɛlɛɣzɩ? Ɛyɔɔdaa se: “Adɩma, Bibl kpɛlɩkʋʋ, tɔm ndʋ mɛnkpɛlɩkaɣ yɔ tɩ-yɔɔ maɣzʋʋ nɛ Ɛsɔ wɛtʋ kɩbandʋ tɩlʋʋ yeba nɛ pazɩ pazɩ lɛ, sɔɔlɩm mbʋ maawɛnɩ Yehowa yɔɔ yɔ, pɩkɔɔ pɩkpaɖɩ ɖoŋ kʋzʋʋ kɩlɛmɩŋ cɔnʋʋ kɔɖɛyɩ.” Ɛsɔ fezuu kiɖeɖeu nɛ Bibl pasɩnɩ Ribeiro nɛ eyele ɛ-ɛyʋtʋ kɩbɩndʋ nɛ pamɩyɩsɩ-ɩ lɩm nɛ lɛɛlɛɛyɔ ɛkɛ ɛgbɛyɛ taa ɛzʋtʋyʋ.
11. Ɛbɛ pɩpɔzʋʋ se ɛyʋ ɛla nɛ ɛlɩɩ kʋzʋʋ kɩlɛmɩŋ cɔnʋʋ yomiye taa?
11 Tɔzɩ se pɩtɩkɛ Bibl kpɛlɩkʋʋ yem sɩnɩnɩ Ribeiro nɛ eyele ɛ-ɛyʋtʋ kɩbɩndʋ. Ɛkpakaɣ alɩwaatʋ nɛ ɛmaɣzɩɣ tɔm ndʋ ɛkpɛlɩkaɣ Bibl taa yɔ tɩ-yɔɔ se tɩpɩzɩ titukuni ɛ-laŋɩyɛ. Adɩma labʋ nɛ tɔm ndʋ ɛkpɛlɩkaɣ yɔ tɩ-yɔɔ maɣzʋʋ sɩnɩ-ɩ nɛ sɔɔlɩm mbʋ ɛwɛnɩ Ɛsɔ yɔɔ yɔ, pɩkɔɔ nɛ pɩkpaɖɩ ɖoŋ kʋzʋʋ kɩlɛmɩŋ cɔnʋʋ kɔɖɛyɩ. Nʋmɔʋ kɩbaŋʋ ŋgʋ kɩ-yɔɔ ɛyʋ pɩzɩɣ ɛtɩŋna nɛ ɛlɩɩ kʋzʋʋ kɩlɛmɩŋ cɔnʋʋ yomiye taa yɔ, ŋgʋ lɛ se ɛsɔɔlɩ Yehowa nɛ ɛ-laŋɩyɛ pilim nɛ ɛpaɖɩɣ mbʋ pɩkɛ kɩdɛkɛdɩm yɔ.—Kalɩ Keɣa 96:10.
LƆ PANA, TƲTƲ NƐ CƐTƖM
12. Ɛbɛ sɩnɩ Stephen nɛ ɛlɔ pana nɛ tʋtʋ?
12 Ɛyaa mba pɩɩlaɣzɩɣ-wɛ wɩzʋʋ yɔ, ɖoŋ ɖoŋ pamʋʋ pana lɛ, pɔsɔɔlɩ ɛyaa tʋʋ. Pɩtʋʋ fɛyɩ se wɛtʋ tʋnɛ tɩɩpɩzɩɣ nɛ tɩkɔnɩ koboyaɣ hɔʋ taa. Ositralii ɛjaɖɛ taa hɔʋ ñʋʋdʋ weyi payaɣ se Stephen yɔ ɛyɔɔdaa se: “Mantʋwaɣ ɛyaa siŋŋ, nɛ nabʋyʋ ññɩɩ lɛ, mɛntɛm mʋʋ pana. Ma-halʋ sewa eyebi-m tam nabudozo nɛ halɩ ɖɩɩpaɣzɩ nesi cɛbʋ takayɩsɩ labʋ.” Peeɖe Yehowa Aseɣɖe Tɩnaa paɣzɩ ɛ nɛ ɛ-halʋ Bibl kpɛlɩkɩnʋʋ. Alɩwaatʋ ndʋ Stephen paɣzɩ ɖɔm Bibl lɔŋ tasʋʋ yɔɔ yɔ, ɛbɛ lɩ pɩ-taa? Ɛyɔɔdaa se: “Mɔ-hɔʋ taa wezuu caɣʋ lɛɣzɩ kpɛlɩ. Ðooo lɛ maakɛ pana tʋ weyi ɛwɛ ɛzɩ kpaca ŋgʋ pañɩba nɛ pasɩɩ yɔ, ɛlɛ lɛɛlɛɛyɔ Yehowa sɩnɩ-m nɛ mɛwɛɛnɩ hɛɛɛ wɛtʋ nɛ mɛnkɛ ɖɔɖɔ laŋhɛzɩyɛ tʋ.” Sɔnɔ Stephen kɛ ɛgbɛyɛ taa tʋmlaɖʋ nɛ ɛ-halʋ ñɛkɛ nʋmɔʋ lɩzɩyʋ pɩlakɩ pɩnzɩ cabɩ yɔ. Ɛgbɛyɛ nɖɩ ɖɩ-taa Stephen wɛɛ yɔ ɖɩ-taa ɛzʋtʋyaa yɔɔdaa se: “Stephen kɛ koobu weyi ɛwɛnɩ tɩ luzuu nɛ hɛɛɛ wɛtʋ nɛ ɛlakɩ tʋmɩyɛ siŋŋ yɔ.” Paatɔzʋʋ se pana-ɩ wiɖiyi se ɛmʋ pana. Stephen yɔɔdaa se ɛ-maɣmaɣ e-ɖoŋ taa ɛpɩzaa ɛla lɛɣzɩtʋ ndʋ yaa we? Aayɩ, ɛlɛ ɛyɔɔdaa se: “Ye mantaatisi se Yehowa ɛsɩnɩ-m nɛ mɛwɛɛnɩ ɛyʋtʋ kɩfatʋ yɔ, mantaapɩzɩɣ se mɛwɛɛnɩ wazasɩ nzɩ mehiɣ sɔnɔ yɔ kaaʋ.”
13. (a) Ɛbɛ yɔɔ pana fɛyɩ ɖeu? (b) Nɛ Suwe Bibl heyiɣ-ɖʋ pana kɔʋ yɔɔ?
13 Bibl wɛnɩ toovenim se kiheyi-ɖʋ se ɖɩlɔ pana, tʋtʋ nɛ hola. (Efɛz. 4:31) Pɩlabɩ pʋtɔdɩyɛ se mba paalɔʋ wɛtʋ ndʋ yɔ, ɖoŋ ɖoŋ lɛ, piwokini-wɛ puuyaɣ lakasɩ taa. Ɛjaɖɛ yɔɔ mba pɩzɩɣ pamaɣzɩ se pana mʋʋ tɩkɛnɩ kɩdɛkɛdɩm, ɛlɛ toovenim taa lɛ, pana ɛɛɖʋʋ Ɛsɔ hɩɖɛ. Ɛyaa sakɩyɛ nawa se pʋcɔ nɛ papɩzɩ nɛ pɛwɛɛnɩ ɛyʋtʋ kɩfatʋ lɛ, pɩɩcɛyaa se kajalaɣ lɛ, peyele lakasɩ kɩdɛkɛdɩsɩ nzɩ.—Kalɩ Keɣa 36:8-11.
14. Puuyaɣ tʋ pɩzɩɣ nɛ ɛpɩsɩ ɛyʋ weyi ɛwɛnɩ hɛɛɛ wɛtʋ yɔ? Lɩzɩ pɩ-taa.
14 Maɣzɩ Otirisi ɛjaɖɛ taa ɛgbɛyɛ taa ɛzʋtʋyʋ weyi payaɣ se Hans yɔ ɛ-kɩɖaʋ yɔɔ nɛ ŋna. Ɛ-ɛgbɛyɛ taa ɛzʋtʋyaa tʋmɩyɛ kpɛndɩyʋ yɔɔdaa se: “[Hans] kɛnɩ ɖɛ-ɛgbɛyɛ taa koobu weyi ɛwɛnɩ tɩ luzuu nɛ hɛɛɛ wɛtʋ pɩdɩɩfɛyɩ yɔ.” Ɛlɛ ɛtaawɛɛnɩ wɛtʋ ndʋ ɖooo kiɖe tɛɛ. Ɛɛkɛ pɩɣa evelaɣ lɛ, ɛpaɣzɩ sʋlʋm kpaŋʋʋ, nɛ pʋyɔɔ lɛ ɛkɔɔ nɛ ɛpɩsɩ puuyaɣ tʋ. Sʋlʋm ñɔʋ kadadayaɣ kaayeba nɛ ɛmʋ pana kpem kɩyakʋ nakʋyʋ nɛ ɛkʋ ɛ-ɖaŋ nɛ pʋyɔɔ lɛ paɖʋ-ɩ salaka pɩnzɩ 20. Ɛlɛ kajalaɣ taa lɛ, salaka taapɩzɩ nɛ kɛlɛɣzɩ Hans nɛ eyele puuyaɣ lakasɩ. Nɛ e-ɖoo na ɛzʋtʋyʋ nɔɔyʋ se ewoki ɛ-pɩyalʋ cɔlɔ salaka taa nɛ pɛkpɛlɩkɩɣ Bibl, nɛ Hans tisi ɖɔɖɔ nɛ ɛpaɣzɩ Bibl kpɛlɩkʋʋ. Hans yɔɔdaa se: “Pɩɩwɛ-m kaɖɛ kpem se meyele mɛ-ɛyʋtʋ kɩbɩndʋ. Ɛlɛ Bibl hɔɔlɩŋ weyi ɩɩsɩnɩ-m yɔ, ɩ-taa nɩɩyɩ yɔ, Izaayii 55:7; pɔyɔɔdʋʋ peeɖe se: ‘Kañatʋ tʋ eyele ɛ-nʋmɔʋ,’ nɛ 1 Kɔrɛntɩ 6:11; pɔtɔm peeɖe se Kɔrɛntɩ mba sakɩyɛ kaawɛnɩ lakasɩ kɩdɛkɛdɩsɩ, ɛlɛ papɩzaa nɛ peyele-sɩ. Yehowa kpaɣ pɩnzɩ sakɩyɛ nɛ ɛtɩŋnɩ e-fezuu kiɖeɖeu yɔɔ nɛ ɛsɩnɩ-m nɛ manpɩzɩ mɛwɛɛnɩ ɛyʋtʋ kɩfatʋ.” Hans labɩ pɩnzɩ 17 nɛ hɔɔlʋʋ salaka taa lɛ, peyebi-i, nɛ alɩwaatʋ ndʋ lɛ, paatɛmɩ-ɩ lɩm mɩyɩsʋʋ nɛ ɛpɩsɩ Krɩstʋ tʋ. Ɛyɔɔdaa se: “Mɛnsɛɣ Yehowa siŋŋ ɛ-pʋtɔdɩyɛ naʋ nɛ kpaɣʋ nɛ kpeɣu wɛtʋ ndʋ ɛwɛna yɔ tɩ-yɔɔ.”
15. (a) Wɛtʋ kɩdɛkɛdɩtʋ ndʋ taa ɛyaa tɔlʋʋ ɖoŋ ɖoŋ? (b) Ɛlɛ suwe Bibl heyiɣ-ɖʋ?
15 Pɩtasɩnɩ tʋtʋ lɛ, cɛtɩm ɖɔɖɔ kɛ ɛyʋtʋ kɩbɩndʋ lakasɩ. Ðoŋ ɖoŋ lɛ, ɛyaa cɛtɩɣ se pɩsa nɛ pataapɩzɩ nɛ pɛhɛyɩ lambuu ŋgʋ pɩpɔzʋʋ ɖeyi ɖeyi yɔ; yaa nɩŋgbaŋʋʋ hɔm yɔɔ lɛ, ɛyaa ɩɩyɔɔdʋʋ mbʋ ɖeyi ɖeyi palaba nɛ pɩfɛyɩ ɖeu yɔ. Ɛlɛ Yehowa ñɛkɛ ‘toovenim tɛ Ɛsɔ.’ (Keɣa 30:6) Pʋyɔɔ ɛpɔzʋʋ ɛ-sɛyaa se “paa weyi lɛ eheyi toovenim e-koobiya” nɛ ‘ɛtaacɛtɩ.’ (Efɛz. 4:25; Kol. 3:9) Ye mbʋ, pɩcɛyaa se ɖɩyɔɔdɩ toovenim paa pɩwɛ kaɖɛ yɔ.—Adu. 6:16-19.
MBƲ PƖSƖNƖ-WƐ NƐ PAWA PƐ-ƐJANDƲ YƆ
16. Ɛbɛ pɩzɩɣ pɩsɩnɩ ɛyʋ nɛ eyele ɛyʋtʋ kɩbɩndʋ?
16 Ɛyʋ ɛɛpɩzɩɣ nɛ ɛtaa e-ɖoŋ ɖeke liu se pɩkaɣ-ɩ sɩnʋʋ nɛ eyele ɛ-ɛyʋtʋ kɩbɩndʋ. Sakura, Ribeiro, Stephen, nɛ Hans, mba pɔ-tɔm ɖɩyɔɔdɩ ñʋʋ kʋnɛ kɩ-taa yɔ, palʋbɩ siŋŋ pʋcɔ papɩzɩ nɛ palɩɩ lakasɩ kɩdɛkɛdɩsɩ yomiye taa. Ɛlɛ paapɩzaa nɛ pawa pɛ-ɛjandʋ, mbʋ pʋyɔɔ yɔ peyeba nɛ ɖoŋ weyi Ɛsɔtɔm nɛ fezuu kiɖeɖeu pɛwɛna yɔ ɩla tʋmɩyɛ siŋŋ pa-maɣzɩm nɛ pa-laŋa yɔɔ. (Luka 11:13; Ebr. 4:12) Pɩsa nɛ ɖoŋ ɛnʋ ɛsɩnɩ-ɖʋ lɛ, pɩcɛyaa se ɖɩkalɩɣ Bibl paa evemiye nɖɩ nɛ ɖɩmaɣzɩɣ ndʋ ɖɩkalɩɣ yɔ tɩ-yɔɔ nɛ ɖɩtɩmɩɣ paa ɛzɩmtaa se Ɛsɔ ɛha-ɖʋ lɔŋsɩnɖɛ nɛ ɖoŋ weyi pɩpɔzʋʋ yɔ nɛ ɖɩpɩzɩ nɛ ɖɩɖɔ Bibl lɔŋ tasʋʋ yɔɔ. (Yoz. 1:8; Keɣa 118:97; 1 Tes. 5:17) Ye ɖɩñɔɔzʋʋ kediɣzisi camɩyɛ nɛ ɖiwoki-sɩ yɔ, pɩwɩlɩɣ se ɖiyeki se Ɛsɔtɔm nɛ fezuu kiɖeɖeu pawazɩ-ɖʋ camɩyɛ. (Ebr. 10:24, 25) Pɩtasɩ lɛ, pɩwɛɛ se ɖiyele nɛ nʋmɔŋ ndɩ ndɩ weyi ɩ-yɔɔ Ɛsɔ tɩŋɩɣna nɛ ɛhaɣ ɛ-samaɣ fezuu taa tɔɔnaɣ yɔ, ɩ-tɩŋa ɩwazɩ-ɖʋ camɩyɛ.—Luka 12:42.
17. Tɔm ndʋ taa ɖɩkaɣ tazʋʋ ñʋʋ ŋgʋ kɩkɔŋ yɔ kɩ-taa?
17 Ñʋʋ kʋnɛ kɩ-taa ɖɩyɔɔdɩ lakasɩ nzɩ pɩpɔzʋʋ se Krɩstʋ tʋ eyele nɛ ɛtaatasɩ sɩ-wayɩ pɩsʋʋ kaaʋ yɔ, sɩ-taa nasɩyɩ tɔm. Ɛlɛ pʋcɔ nɛ ɖɔ-tɔm kɛdɩnɩ Ɛsɔ lɛ, pɩwɛɛ se ɖɩtasɩ nabʋyʋ labʋ. Pɩwɛɛ se ɖɩwɛɛnɩ ɛyʋtʋ kɩfatʋ. Ñʋʋ ŋgʋ kɩkɔŋ yɔ kɩ-taa ɖɩkaɣ yɔɔdʋʋ wɛtʋ kɩbandʋ ndʋ pɩpɔzʋʋ se ɖɩwɛɛnɩ paa ɛzɩmtaa nɛ pɩwɩlɩ se ɖɩwɛnɩ ɛyʋtʋ kɩfatʋ yɔ tɩ-taa natʋyʋ tɔm.


text:
FEŊUU TILIMIYE—NĐƖ PƐKPƐLƖKƖƔ YƆ Septembre 2016
Ñʋŋ weyi ɖɩkpɛlɩkɩɣ 24 octobre nɛ piwolo 27 novembre 2016 yɔ, ɩwɛ takayaɣ kanɛ ka-taa.
“Ñe-nesi itaatii yɔɔɔ”
Ɛzɩma Yehowa kpazɩɣ ɛ-sɛyaa ɖoŋ? Ɛzɩma ŋpɩzɩɣ nɛ ŋmaɣzɩnɩ-ɩ?
Wɛɛ lʋbʋ yɔɔ nɛ ŋhiɣ Yehowa wazasɩ
Ɛsɔ sɛyaa katɩɣ kala sakɩyɛ alɩwaatʋ ndʋ pañɩnɩɣ se pɔ-tɔm ɛkɛdɩnɩ Yehowa yɔ. Paa mbʋ papɩzɩɣ nɛ pawa.
Tɔm ndʋ ɖa-takayɩsɩ kalɩyaa pɔzʋʋ yɔ
“Ɛsɔtɔm” ndʋ pɔyɔɔdɩ tɩ-tɔm Ebree 4:12 taa se ‘tɩwɛ wezuu nɛ tɩwɛɛ ɖoŋ’ yɔ, ɛbɛ tɩkɛnaa?
Ɛzɩma pɩwɛɛ se ɖɩlʋ laŋhɛzɩyɛ tɔm yɔɔ komina ñʋndɩnaa ɛzɩdaa yɔ
Ɛzɩma Pɔɔlɩ lʋbɩ e-tisuu yɔɔ ɛ-alɩwaatʋ taa komina ñʋndɩnaa ɛzɩdaa yɔ, pɩpɩzɩɣ pɩkpɛlɩkɩ-ɖʋ lɔŋ sakɩyɛ.
Ðo-wondu suu ɖʋʋ Ɛsɔ hɩɖɛ na?
Bibl paɣtʋ kila pɩzɩɣ aɖiyi-ɖʋ.
Ye ɖiyeba se Yehowa eɖiyi-ɖʋ yɔ, pɩwazɩɣ-ɖʋ
Yehowa Aseɣɖe Tɩnaa nabɛyɛ kpaɣ lɩmaɣza kɩbana Pɔlɔɔñɩ nɛ Fiiji ajɛɛ taa.
Piya evelisi, ɩkpazɩ mi-tisuu ɖoŋ
Ye ŋpɔzʋʋ ña-tɩ se ɛzɩma ŋpɩzɩɣ nɛ ŋwɩlɩ se toovenim taa lɛ, Ɛsɔ lɩzɩnɩ kedeŋa yɔ, pʋbʋ lɛ tɔm tʋnɛ tɩpɩzɩɣ tɩsɩnɩ-ŋ.
Lʋlɩyaa, ɩsɩnɩ mi-piya nɛ sɩwɛɛnɩ tisuu siŋŋ
Pɩlakɩ-ŋ nabʋyʋ taa ɛzɩ ŋŋpɩzɩɣ nɛ ŋsɩnɩ ñe-piya yɔ? Wondu naanza pɩzɩɣ nɛ tɩsɩnɩ-ŋ.


text:
Findɔkɩ
Findɔkɩ kɛna Afrika nɛ wɩsɩ ɖɩlɩyɛ taa tɛtʋ sɔsɔtʋ naɖɩyɛ nɛ tɛtʋ ndʋ tɩkɛ Namibi ɛjaɖɛ taa tɛtʋ sɔsɔtʋ. Ɖooo lɛ Findɔkɩ tɛtʋ kaakɛna Caama ñazɩya mba paawɛ Afrika taa yɔ pɛ-tɛtʋ sɔsɔtʋ. Tɩpɩsa Namibi ɛjaɖɛ tɛtʋ sɔsɔtʋ yɔ, pɩnzɩ 1990 wayɩ, alɩwaatʋ ndʋ ɛjaɖɛ nɖɩ ɖɩmʋ ɖɩ-tɩyɔɔ xɛʋ yɔ. Tɛtʋ ndʋ ɖɔɖɔ kɩlɩna walanzɩ kɛ ɛjaɖɛ nɖɩ ɖɩ-taa.
Peeɖe kɛ palakɩ ɛjaɖɛ nɖɩ ɖɩ-tɛ politiki kediizasi sɔsɔsɩ, amʋʋza ndɩ ndɩ, tɔsʋʋ liidiya nɛ ɛsɩndaa wobu tʋma kpeekpe. Ɖooo pɩnaɣ 1844 kɛ sɔdʋʋ ŋgʋ payaɣ-kʋ se Jonker Afrikaner yɔ yɔ, ɛya tɛtʋ ndʋ hɩɖɩ nɖɩ se Findɔkɩ, pʋtɔbʋʋ se Heelim ɖeɖe. Kpaɣ pɩnaɣ2014 lɛ, Findɔkɩ tɛtʋ maaliki yɔɔ cɔnɩyʋ kɛ payaɣ se Muesee Kazapua nɛ tɛtʋ tʋnɛ nɛ tɩɖʋ taabalɩyɛ yaa ɖama nɩnaʋ nɛ ɛsɩnda wobu nɛ tʋma labʋ nɛ tɛtʋ sɔsɔtʋ natʋyʋ: Pɛrɩlɛɛ (Berlin), Caama ɛjaɖɛ taa tɛtʋ sɔsɔtʋ nɛ Tuwala (Douala), Kameruni ɛjaɖɛ.


text:
Kɛdaɣ 88: Yohanɛɛsɩ Mɩyɩsɩ Yesu Lɩm Tɛɛ
Na ehoye tikiɣ abalʋ ɛnʋ yɔ, ɛ-yɔɔ. Abalʋ ɛnʋ lɛ Yesu. Ɛɛwɛnɩ ɛzɩ pɩnzɩ 30 mbʋ yɔ. Nɛ abalʋ weyi ɛwɛ ɛ-cɔlɔ yɔ lɛ Yohanɛɛsɩ. Đɩɩtɛm kpɛlɩkʋʋ ɛ-tɔm. Ŋtɔzʋʋ alɩwaatʋ ndʋ Maarɩɩ wobi ɛ-ñɩnʋ Elizaabɛɛtɩ cɔlɔ yɔ? Pɩɣa ŋga kaawɛ Elizaabɛɛtɩ lotu taa nɛ kasʋʋ mɛyʋʋ amɛya yɔ, ŋga lɛ Yohanɛɛsɩ. Ɛlɛ ɛbɛ Yohanɛɛsɩ nɛ Yesu paɖiɣni labʋ lɛɛlɛɛyɔ?
Yohanɛɛsɩ tisi Yesu lɩm tɛɛ Yɔɔrdaŋ Pɔɔ taa. Mbʋ pamɩyɩsɩɣ ɛyʋ lɩm tɛɛ. Kajalaɣ lɛ, petisiɣ ɛyʋ lɩm tɛɛ ɛ-tɩŋa nɛ pʋwayɩ lɛ, palɩzɩ-ɩ. Mbʋ Yohanɛɛsɩ lakaɣ ɛyaa, pɩ-yɔɔ paya-ɩ se Yohanɛɛsɩ Lɩm Tɛɛ Mɩyɩsɩyʋ. Ɛlɛ ɛbɛ yɔɔ Yohanɛɛsɩ mɩyɩsɩ Yesu lɩm tɛɛ?
Mbʋ pʋyɔɔ yɔ, Yesu wobi ɛ-cɔlɔ nɛ ɛpɔzɩ-ɩ se ɛmɩyɩsɩ-ɩ lɩm tɛɛ. Yohanɛɛsɩ mɩyɩsaɣ ɛyaa mba lɩm tɛɛ yɔ, pañɩnaɣ pawɩlɩ se pekpiɖi pa-kɩwɛɛkɩm yɔɔ. Ɛlɛ, Yesu labɩ kɩwɛɛkɩm nabʋyʋ nɛ pʋpɔzʋʋ se ekpiɖi pɩ-yɔɔ? Aayɩ, Yesu tɩla kɩwɛɛkɩm kpa, mbʋ pʋyɔɔ yɔ ɛkɛ Ɛsɔ maɣmaɣ Pɩyalʋ weyi ɛlɩnɩ ɛsɔdaa yɔ. Ye mbʋ, lɩmaɣzɩyɛ naɖɩyɛ yɔɔ ɛpɔzɩ Yohanɛɛsɩ se ɛmɩyɩsɩ-ɩ lɩm tɛɛ. Yele nɛ ɖɩna lɩmaɣzɩyɛ nɖɩ.
Pʋcɔ nɛ Yesu kɔɔ Yohanɛɛsɩ cɔlɔ cɩnɛ lɛ, ɛɛkɛ kafɩnda. Kafɩnda kɛ ɛyʋ weyi ɛkpakɩɣ kpoŋgbolonaa nɛ elukini wondu ɛzɩ taabɩlɩnaa nɛ kpelisi yɔ. Maarɩɩ walʋ Yosɛɛfʋ ɛɛkɛ kafɩnda. Ɛnʋ kpɛlɩkɩnɩ tʋmɩyɛ nɖɩ Yesu. Ɛlɛ Yehowa taatiyi ɛ-Pɩyalʋ tataa se ɛkɛ kafɩnda. Etiyi-i se ɛla tʋmɩyɛ sɔsɔɖɛ naɖɩyɛ nɛ alɩwaatʋ talaa se Yesu ɛpaɣzɩ-ɖɩ. Ye mbʋ, Yesu heyi Yohanɛɛsɩ se ɛmɩyɩsɩ lɩm tɛɛ nɛ pɩwɩlɩ se lɛɛlɛɛyɔ, ɛkɔm se ɛla ɛ-Caa sɔɔlɩ na. Pɩkɛdɩnɩ Yehowa na?
Ɛɛɛ mbʋ pʋyɔɔ yɔ, Yesu lɩnɩ lɩm tɛɛ lɛ, nɔɔ nakɛyɛ lɩɩnɩ ɛsɔdaa nɛ kɔtɔŋ se: ‘Ɛnɛ yɔ ɛkɛnɩ man-Pɩyalʋ weyi man-taa wɛnɩ-ɩ leleŋ pɩdɩɩfɛyɩ yɔ.’ Pɩtasɩ lɛ, pɩla ɛzɩ ɛsɔdaa tʋlaa nɛ ehoye naɖɩyɛ tii Yesu yɔɔ. Ɛlɛ, pɩtaakɛ ehoye maɣmaɣ. Pɩwɛ ɛzɩ ehoye ɛlɛ toovenim taa lɛ, Ɛsɔ fezuu kiɖeɖeu na.
Lɛɛlɛɛyɔ Yesu ñɩnɩɣ se ɛmaɣzɩ ɛ-tʋmɩyɛ yɔɔ. Pɩ-yɔɔ ewobi ɛcaɣ lone nɖɩ nɔɔyʋ fɛyɩ ɖɩ-taa yɔ, kɩyakɩŋ 40. Peeɖe Sataŋ wobi ɛ-cɔlɔ. Sataŋ takɩ Yesu tam naadozo se ɛmaa Ɛsɔ paɣtʋ yɔɔ, ɛlɛ Yesu titisi.
Pʋwayɩ lɛ, Yesu pɩsɩ nɛ ɛkatɩ abalaa nabɛyɛ, mba pɩsɩnɩ ɛ-wayɩ tɩŋɩyaa yaa ɛ-tɔmkpɛlɩkɩyaa kajalaɣ ñama. Pa-taa nabɛyɛ hɩla yɔ: Andree, Pɩyɛɛrɩ (weyi payaɣ ɖɔɖɔ se Siimɔɔ yɔ), Filiipu nɛ Nataanayɛɛlɩ (weyi payaɣ ɖɔɖɔ se Bartelemii yɔ). Yesu nɛ ɛ-tɔmkpɛlɩkɩyaa kɩfama mba pɛɖɛɛ powolo Galilee. Patalɩ Galilee lɛ, pasɩŋ Kana, ɛjaɖɛ nɖɩ ɖɩ-taa palʋlɩ Nataanayɛɛlɩ yɔ. Peeɖe Yesu wobi nesi ɖɔkʋʋ kazandʋ sɔsɔtʋ natʋyʋ taa nɛ ɛla ɛ-kajalaɣ maamaaci lakasɩ. Ŋsɩm mbʋ ɛlaba yɔ? Ɛpɩsɩ lɩm vɛ.
Maatiyee 3:13-17; 4:1-11; 13:55; Maarkɩ 6:3; Yohanɛɛsɩ 1:29-51; 2:1-12.
Tɔm Pɔzʋʋ
- Ɛyaa naalɛ mba lɛ kɩlɛmʋʋ yɔɔ?
- Ɛzɩma pamɩyɩsɩɣ ɛyʋ lɩm tɛɛ?
- Ɛyaa mba pɩɩwɛ se Yohanɛɛsɩ ɛmɩyɩsɩ lɩm tɛɛ?
- Lɩmaɣzɩyɛ sɔsɔɖɛ nɖɩ yɔɔ Yesu pɔzɩ Yohanɛɛsɩ se ɛmɩyɩsɩ-ɩ lɩm tɛɛ?
- Ɛbɛ Ɛsɔ laba nɛ pɩwɩlɩ se Yesu lɩm tɛɛ mɩyɩsʋʋ kɛdɩnɩ-ɩ?
- Yesu wobi ɛcaɣ lone nɖɩ ɖɩ-taa nɔɔyʋ fɛyɩ kɩyakɩŋ 40 lɛ, ɛbɛ talɩ-ɩ?
- Yesu wayɩ tɩŋɩyaa yaa tɔmkpɛlɩkɩyaa kajalaɣ ñɩma taa nabɛyɛ lɛ mba? Nɛ maamaaci lakasɩ nzɩ Yesu kaacalɩ labʋ?
Tɔm pɔzʋʋ lɛɛtʋ
- Kalɩ Maatiyee 3:13-17.
Kɩɖaʋ ŋgʋ Yesu ha ɛ-tɔmkpɛlɩkɩyaa lɩm tɛɛ mɩyɩsʋʋ nʋmɔʋ taa? (Keɣa 39:8, 9; Mat. 28:19, 20; Luka 3:21, 22)
- Kalɩ Maatiyee 4:1-11.
Yesu kaawɛ niye Masɩ tʋmɩyɛ labɩnʋʋ taa, ɛzɩma pɩsazɩɣ-ɖʋ se ɖɩkpɛlɩkɩɣ Bibl ɖoŋ ɖoŋ? (Mat. 4:5-7; 2 Pɩy. 3:17, 18; 1 Yoh. 4:1)
- Kalɩ Yohanɛɛsɩ 1:29-51.
Anɩ pʋdʋ Yohanɛɛsɩ Lɩm Tɛɛ Mɩyɩsɩyʋ wɩlɩ ɛ-tɔmkpɛlɩkɩyaa se powolo ɛ-cɔlɔ? Nɛ ɛzɩma ɖɩpɩzɩɣ ɖɩmaɣzɩnɩ-ɩ sɔnɔ? (Yoh. 1:29, 35, 36; 3:30; Mat. 23:10)
- Kalɩ Yohanɛɛsɩ 2:1-12.
Ɛzɩma Yesu kajalaɣ maamaaci lakasɩ wɩlɩɣ se Yehowa ɛɛɖɩkɩ ɛ-sɛyaa nʋmɔʋ se pɛwɛɛnɩ mbʋ pɩwɛ ɖeu yɔ? (Yoh. 2:9, 10; Keɣa 83:12; Yak. 1:17)


text:
Angela Merkel
Angela Dorothea Merkel kɛ ɛjaɖɛ nɖɩ payaɣ-ɖɩ size Caama ɛjaɖɛ yɔ ɖɩ-tɛtʋ taa pɩɣa yaa ɖɩ-ɛjaɖɛ taa tʋ. Ɛkɛ halʋ sɔsɔ nɔɔyʋ. Palʋla-ɩ hasɩyaɖɛ fenaɣ taa kɛ efemiye yaa kɩyakʋ hiu nɛ lʋbɛ (17) n̄ɩŋgʋ wiye kɛ pɩnaɣ 1954 n̄ɩŋga taa. Ɛ-pɩcatʋ taa mbɩ yɔɔ lɛ, ɛɛkɛ pɛlɛ weyi ɛɛwɛna lɔŋ siŋŋ kɛ ɛ-taabala pɛlaa lalaa cɔlɔ yɔ.
Egeetiye nɖɩ ɖɩ-taa ɛsɩba yɔ, nɖɩ payaɣ size Hambourg kɛ Caama ɛjaɖɛ nɖɩ ɖɩ-taa peeɖe. Ɛkɛ halʋ sɔsɔ siŋŋ kɛ halaa sakɩyɛ taa. Ɛkɛ Caama kewiyaɣ taa halʋ tʋmɩyɛ laɖʋ sɔsɔ nɔɔyʋ. Ɛkɛ kewiisi ndɩ ndɩ kpɛndʋ tɔm hʋʋ nɔɔ yɔ ɖɛʋ kɛ pɩgbaʋʋ nɛ ɖoo pɩnaɣ 2005 n̄ɩŋga taa yɔ. Ɛhʋʋ tɔm camɩyɛ siŋŋ, nɛ samaɣ tayɩ liuu siŋŋ. Tovonum taa lɛ , ɛkɛ samaɣ waɖɛ yɔɔ kandɛyʋ halʋ kɔɔnɔɔ yaa kajalaɣ tʋ.
Ɖoɖoo sɔsɔ ɛnɛ, ɛkɛ ɖɔɖɔ, tomnasɩ ɖɔnɛ tʋmɩyɛ kpɛlɛkɩyʋ, nɛ ɛkɛ Ɛsɔ sɛɣya ŋgbɛ nɖɩ ɖɩcɔŋna samaɣ waɖɛ yɔɔ lɩmaɣza kandɛyʋ yɔɔ yɔ ɖɩ-taa tʋ. Ŋgbɛ nɖɩ payaɣna Fransɩ kʋnʋŋ taa size Union chrétienne-démocrate nɛ payaɣ-ɖɩ kɛlɛʋ nɛ tɔm pe masɩ sɩnɛyɔ : CDU. Ɖoɖoo Angela Dororthea ɛnɛ, ɛkɛ minisi halɩn̄ɩnʋ sɔsɔ weyi ɛcɔŋna halaa nɛ evebiɖe yaa evebitu tɛ tʋmɩyɛ webinau nɛ ɛsɩŋdaa yɔ n̄ʋʋ tʋ.
Halʋ n̄ʋʋ tʋ ɛnɛ, ɛ-tʋmɩyɛ ɖɩcaɣyɛ kɛlɛ nimeɣwa cikpelaɣ ŋga payaɣ kɛ size Kohl IV yɔ. Ɛcaɣ tʋmɩyɛ taa peeɖe pɩnzɩ naadozo (3), pɩnaɣ 1991 n̄ɩŋga taa ɛsʋwa nɛ ɛlɩɩ pɩnaɣ 1994 n̄ɩŋga taa. Ɛkʋyɩna tʋmɩyɛ nɖɩ ɖɩ-taa lɛ ɛpɩsaɣ minisi weyi ɛcɔŋna mbʋ pɩcɔ ɖʋ kpɛɛɛ nɛ pɩta yɔ pɩ yɔ. Ɛnʋ cɔŋgana ɖɔɖɔ ɖeu tɛtɛɛ n̄ɩm labɩnaʋ camɩyɛ nʋmɔʋ tʋma kpeekpe yɔɔ kɛ nimeya cikpelaɣ Kohl IV tɛ tʋma taa.
Ɖoɖoo sɔsɔ lɔŋ tʋ ɛnɛ, ɛcɔŋnana ɖɔɖɔ, hɔyɛ taa piye nɖɩ payaɣna Fransɩɩ kʊnʊŋ taa Nucléaire ɖɩlɩʋ nɛ ɖɩlabɩnaʋ tʋmɩyɛ hɔɔlʋʋ taa kɛ Kohl IV nimeya cikpelaɣ tɛɛ peeɖe tʋmɩyɛ taa pɩkɔ pɩsɩɩna pɩnaɣ 1998 n̄ɩŋga taa. Ɖoɖoo sɔsɔ Angela Merkel ɛnɛ, ɛ-tʋmɩyɛ camɩyɛ labʋ yɔɔ, ɛ-lɩmaɣza kɩpana sɔzʋʋ kɛ tʋma wena ɛlaba payɩ yɔ a-taa, nɛ pɩtasɩna ɖɔɖɔ nimeya cikpelaɣ kanɛ ka-tʋma tɩlɩʋ yaa sɩm yɔɔ lɛ, pahayɩ samtʋ nimiye halaa kpeekpe taa.
Ɛsɔ sɛɣya ŋgbɛ nɖɩ ɖɩcɔŋna samaɣ waɖɛ yɔɔ lɩmaɣza kandɛyʋ yɔɔ, nɛ payaɣ-ɖɩ Fransɩɩ kʊnʊŋ taa size CDU yɔ, pɩkɔma pɩnaɣ 2000 n̄ɩŋga taa lɛ, pakpa-ɩ yaa palɩzɩɩ size ɛkɛ n̄ʋʋ tʋ halɩn̄ɩnʋ kɔɔnɔɔ yaa kajalaɣ tʋ kɛ ŋgbɛ nɖɩ ɖɩ-taa. Ɛnʋ cɔŋgana tʋma kpeekpe wena palakaɣ Ɛsɔ sɛɣya ŋbgɛ CDU ɖɩnɛ ɖɩ-tʋma yɔɔ, pɩgbaʋ nɛ pɩnaɣ 2000 n̄ɩŋga taa yɔ.
Kamɩŋ fenaɣ kɩyakʋ yaa evemiye nɛɛlɛ yaa hiŋ naalɛ nɛ naalɛ (22) n̄ɩŋgʋ wiye kɛ pɩnaɣ 2005 n̄ɩŋga taa kɛ, paakpa-ɩ yaa paalɩza-ɩ size ɛkɛ Caama ɛjaɖɛ kewiya taa tɔm hʋyaa n̄ʋʋ tʋ. Halʋ sɔsɔ ɛnʋ paalɩza pɩnaɣ 2006 n̄ɩŋga taa size, ɛnʋ kɛna halaa taa halʋ weyi ɛkɩla ɖoŋ kɛ kedeŋa yaa ɛjaɖɛ yɔɩo yɔ.


text:
Aristote
Aristote kɛna ɛyʋ yɔɔ lɩmaɣza n̄ɩnɩyʋ nɛ Krɛsɩ taa ñɩnɩyʊ weyi ɛñɩnɩɣ se ɛjaɖɛ ɛɖɛɛna ɛsɩnda yɔ. Palʊla-ɩ pɩnaɣ 384 taa nɛ pʊcɔ palʊlʊʊ Yeesu. Palʊla-ɩ Stagir, Macédoine ɛjaɖɛ taa nɛ ɛsɩ pɩnaɣ 322 Chalcis, Eubée tɛtʊ taa. Ɛkɛ n̄ɩnɩyʋ weyi payaɣ se Platon yɔ ɛ-lɩmɖʊyʊ. Pɔcɔna-wɛ ɛzɩ mba kedeŋa kpeekpe tatɩɩnada se nɔɔyʊ pɩzaa ɛwɛɛna ñʊʊ taa lɩmaɣza camɩyɛ ɛzɩ ḿba yɔ. Ɛma takayasɩ 200 nɛ sɩ-taa lɛ 35 yɔɔdʋʋ lɔŋ tɔm.
Aristote ma takayasɩ pinzɩ XVIII taa nɛ pɩtɛ alɩwaatʊ taa lɛ, ɛyʋ yɔɔ lɩmaɣza labʋ nɛ sɩyansɩ pataawɛɛ ndɩ ndɩ camɩyɛ. Aristote cɔlɔ lɛ, filozofii kɛna lɔŋ ñɩnʋʋ nɛ camɩyɛ tɔm nɛ mbʊ sɩŋna ɛyʊ nɛ ɛtʊʊzɩ ɖeu. Sɩyansɩ tɔbʋʋ se toovenim ñɩnʋʋ nɛ mbʊ pɩcɛtɩɣ ɛyʊ yɔ pi-yebu. Aristote kɛ mbʋ payaɣ se "pragmatique" yɔ pɩkɩlɩ Platon, weyi ɛkɛ ɛ-tɛ wɩlɩyʊ maɣmaɣ yɔ. Ɛkɛza ɛ-sɛ toovenim ñɩnʋʋ nʋmɔʋ taa siŋŋ.
Tʊkaɣ nakɛyɛ wɛ kpayɩ kpayɩ ɖɔɖɔ pɛ-tɛ ñʊʊ taa lɔŋ lɩmaɣzɩyɛ taa ɖɔɖɔ. Aristote sɩm wayɩ lɛ, ɛ-hɩɖɛ tatasɩ sɛʊ kpaŋŋŋ ɛzɩ ɛkɛwɛʊ nɛ ɛ-ɛsɛ yɔ. Ɛlɛ, pɩpɔzɩɣ se ɛyʊ ɛɖaŋ Antiquité nɛ ɛ-hɩɖɛ ɖaɣnɩ tasɩɣ sɛʊ camɩyɛ. Yee tuuɖe tɛtʊ taa mba ɛɛlakɩ ɛ-lɩmaza nɛ tʊmɩyɛ camɩyɛ kɔyɔ, byzantin nɛ malɩŋ cɔlɔ lɛ, ɛ-tɔm kɛ nabʊyʊ. Krɩstʊ mba maamaɣ ɛɛlɔʊ ɛ-tɔm. Ɛlɛ kaɖɛ naɖɩyɛ wɛ pazɩ yee Krɩstʊ mba ɛlakɩ ɛ-tɔm nɛ tʊmɩyɛ kɔyɔ.


text:
Laʋ pɩzatʋ
Laʋ pɩzatʋ paɖana yaʋ ɖɔɖɔ size laʋ pɩsaɖʋ. Laʋ pɩzatʋ tʋnɛ, tɩkɛ mɔndɔnʋʋ pɩzatʋ yaa ndɔ nʋʋ pɩzatʋ lʋnaʋ wɛtʋ ndʋ tikiɖe yaa tɩɖɩlɩyɛ kɛ kpɩna tɔnɩŋ nɛ hʋndʋ yɔ. Kpɩna ana, mbʋ payaɣna Fransɩ kʋnʋŋ taa size "arthropodes " waa yɔ, mba haɣna hʋndʋ nɛ tɔnɩŋ kɩpaŋ kɛ kpɩnɛ.
Arthropodes waa mba pawa-ɩ lɛ, ɖɩpɩzʋʋ ɖɩna ɖɔɖɔ ajaɣ kongo waa (araignées) tɛ kpɛm nɛ sonzoo (chenilles) tɛ hʋndʋ yaa kpɛm. Pɩkɛ kɛ ɖɔɖɔ laʋ pɩzatʋ ndʋ paya tʋ nɛ Fransɩ kʋnʋŋ taa size (soie) yɔ.
Huduhuɖu ɛzɩ payaʋ nɛ Fransɩ kʋnʋŋ taa size "papillons" waa yɔ, haɣ ɖɔɖɔ hʋndʋ yaa laʋ pɩzataʋ ndʋ. Huduhunuŋ ɛnʋ, ɛ-taa nabɛyɛ hɩla kɔ yɔ : Yponomeutes, nɛ bombyx.
Laʋ pɩzatʋ ndʋ tɩlakɩ nɛ pehikuu laʋ pɩzatʋ kpɩtatʋ n̄ɩndʋ yɔ, ndʋ lɛ ya andʋ paya size "cocon" kɛ Fransɩ kʋnʋŋ taa. "Cocon" ŋgʋ, sonzoo wena payaɣyɛ size laʋ pɩzatʋ ndʋ tɩwɛ tɩŋ hatʋ sɛmɩŋ tɩyɛ yɔ. Sonzoo ana payaɣna Fransɩ kʋnʋŋ taa size "ver à soie".
Sonzoo tɩŋ hatʋ lɩm yaa tɩŋ hatʋ sɛmɩŋ n̄ɩna anɛɛ yɔ, akɛ payaʋ nɛ Fransɩ kʋnʋŋ taa size "bombyx du mûrier" kɛ haɖaʋ hɔɔlʋʋ taa. Paya laʋ pɩzatʋ natʋyʋ ɖɔɖɔ size "ver à soie Tussah" nɛ pehikuu pɩ-tɛ pɩzatʋ kɛ n̄ɩtʋ taa tɛtɛ kpɩna yɔɔ.


text:
Tower Bridge Kondoloko
Tower Bridge kɛna kondoloko kɩ-pɩsʋʋ. Pʋtɔbʋʋ size, kɩkɛ kondoloko ŋgʋ ki-leŋgbetuu yaa kɩ-pɩsʋʋ kɩ-tɩ ɛzɩ pombo yaa tɔkaɣ lɩm yɔɔ yɔ. Kondoloko kɩ-pɩsʋʋ kʋnɛ, kɩ-cɛzʋʋ yaa kɩ-ɖɛzʋʋ egeetiye nɖɩ payaɣ-ɖɩ size Tamise yɔ. Kɩ-kʋya siŋŋ nɛ kɩ-wɛ lɩm sɔsɔm nabʋyʋ hɛkʋ taa.
Kɩ-wɛ tɔm hʋyʋ waɖɛ tʋ tɛ Southwark nɛ Tower Hamlets pɛ-hɛkʋ taa. Pɩ-n̄ɔtɩna kpam kɛ Lɔndrɩ tɛ kuduyuu sɔsɔʋ. Peeɖe ehiɣ hɩɖɛ yaa payaɣɩ size Tower Bridge. Kondoloko ŋgʋ, kɩkɛ kondoloko nanaazawaa taa nakʋyʋ ŋgʋ tʋma laɖaa ŋgbɛ nɖɩ paya-ɖɩ se Lord-Mayor yɔ ɖɩ-cɔŋana a-tʋma labʋ yɔɔ yɔ.
Kondoloko Tower Bridge kʋnɛ, kɩwɛ Pool of London egeetiye taa. Kɩ-sɩʋ tɩnaɣ yaa kamaɣ kɛ Upper Pool lone nɛ kɩ-lɩm ɖɩlɩyɛ yaa ɖɩbazɩyɛ hɔɔlʋʋ taa kiŋ, palɩzɩɣ pʋtɔbʋʋ tobi yem size lɩm kiɖe nɛ Lower Pool lone nɛ kɩ-pɔɔ ɖɩgbenɖe hɔɔlʋʋ taa kiŋ. Pɔtɔ kɛlɛʋ yem size hɔɔlʋʋ ŋgʋ kɩ-taa lɩm kpeŋna yɔ.
Kɩ-tɛ alɩwaatʋ matʋ taa lɛ, Tower Bridge kʋnɛ, kɩɩkɛna kondoloko ŋgʋ kɩɩkɩla paɣlʋ siŋŋ nɛ kɩ-tɛ ɖɔɖɔ kɩ-kɩlɩ kɛʋʋ kondoloko kɩ-pɩsʋʋ n̄ɩŋgʋ kpem ŋgʋ pakɩla-kʋ maʋ camɩyɛ kpem yɔ. Patatɩɩ ma-taa matʋ ndʋ kaʋ kɛ wiɖina nɛ pana.
Tower Bridge kondoloko kʋnɛ, kɩ-ndɩ matʋ yebina nɛ, patɩlɩ-kʋ pɩŋŋ kɛ kedeŋa yaa ɛjaɖɛ kamasɩ kpeekpe yɔɔ payɩ. Ncɔna kɔyɔ, ŋna size kondoloko kʋnɛ, kɩ-wɛna kuduyuŋ sɔsɔŋ nɩyɩɩ naalɛ. Nɛ kuduyuŋ ɛnʋ ɛtɩlɩna yaa ɛɖɔkɩna-kʋ.
Nɛ kuduyuŋ sɔsɔŋ ɛnʋ, ɛyɔ posusaɣ yaa popuza n̄ɩɣma wena a-wɛ ɖoŋ siŋŋ yɔ, afɛyɩ gotuu kaʋ yɔ. N̄ɩɣma ana, paakotuu n̄ɛ kaʋ. Salala (tablier) nʋmɔʋ nakʋyʋ wɛɛ nɛ, mɛlɛ waa mba pakɩla kʋyʋʋ siŋŋ yɔ, patɩŋgʋ-kʋ. Nɛ ɖɔɖɔ lɛ, naŋgbanzɩ tɩna kondoloko waa naalɛ n̄ɛwɛɛ nɛ, pɛwɛ kandɩ maŋgandɩ cɛŋga tɩyɛ nɛ cʋlʋ cʋlʋ ɖeɖe yɔɔ kiŋ.
Kondoloko ŋgʋ, kɩ-tʋmɩyɛ n̄ɩɣyɩŋ kpeekpe kaawɛ samaɣ ɛsɩnda ɖoo pɩnaɣ 1982 taa. Pɩɩkɛ keɖeyaɣ n̄ɩɣtʋ. N̄ɩɣyɩŋ ɛnʋ ɛkɛ ɖɔɖɔ lɩm tɛɛ tʋma n̄ɩɣyɩŋ, mbʋ yɔ, palakanayɩ ɖɔɖɔ lɩm tɛɛ tʋma kɛ pɩnaɣ 1886 nɛ pɩkɔɔ pɩtalɩ pɩnaɣ 1894.Pɩnzɩ nzɩ sɩ-taa, Sir John Wolfe-Barry nɛ Horace Jones kamawa kondoloko kɩ-pɩsʋʋ ŋgʋ.
Kɩjatɩnaʋ walanzɩ taa katala mɛtɛwaa 273 mbɩ yɔ. Ɖɩtɩlɩ ɖɔɖɔ size ɛzɩ ɛnʋ sɩzɩ kondoloko kʋnɛ kɩkʋya siŋŋ yɔ lɛ, pɩcɔ nɛ patalɩ ɖɔo kʋ n̄ʋʋ taa lɛ, pɩɩpɔza n̄ɩɣyʋʋ kɩkpazʋʋ yaa ɛzɩ tendema.


text:
Sydney tɛ Opera
Sydney tɛ Opera kɛna Sydney tɛtʋ taa tɛ kuduyuu sɔsɔʋ nakʋyʋ. Nɛ pahaɣ-kʋ hɩɖɛ yaa payaɣ-kʋ nɛ Englɩsɩɩ kʊnʊŋ taa size Sydney Opera House. Kɩwɛ Ositraalii ɛjaɖɛ taa kɛ Sidinee tɛtʋ taa. Kuduyuu sɔsɔʋ kʋnɛ, kɩkɛna kuduyuu ŋgʋ pasɩma-kʋ siŋŋ yɔ. Kɩ-hɩɖɛ sɛwa, nɛ patɩlɩ-kʋ poliŋ taa.
Kpaɖʋ 20 taa mbɩ yɔ lɛ, kuduyuu sɔsɔ kʋnɛ, kɩɩkɛ ɖɔɖɔ kuduyuu ŋgʋ pasaŋga-kʋ siŋŋ yɔ lɛɛŋ taa. Ɛsɩma pama-kʋ ɖɔɖɔ yɔ, wɩlaɣ size kɩɩkɛ lɛɣtʋ matʋ kuduyuu sɔsɔʋ. Pama-kʋ nɛ hʋnʋm, pʋ-tɔbʋʋ size, mba pama-kʋ yɔ, pama-kʋ nɛ taa leleŋ siŋŋ.
Kuduyuu sɔsɔʋ kʋnɛ, kɩ-matʋ keɣkeɣ kɛna lalaa ɛzɩ pɛkɛdɩna-kʋ nɛ kɛdɛɛka nɛ lalaa lɛ sulukaɣ pɔɔyʋʋ. Nɛ mazɩm siŋŋ mbʋ pɩwazaa nɛ pamana kuduyuu kʋnɛ yɔ, pɩlɩna ɖajaa sɔsɔ Jorn Utzon lɛɣtʋ yɔɔ. Sydney tɛ Opera kuduyuu sɔsɔʋ kʋnɛ, kɩwɛ mɛlɛnaa ɖɩsɩŋɩyɛ hɔɔlʋʋ taa kiŋ. Lone keɣkeɣ nɖɩ ɖɩ-taa kɩwɛ yɔ, nɖɩ payaɣ size Bennelong Point.
Kuduyuu sɔsɔʋ ŋgʋ, ɖɩ-cɔnaɣ kɔyɔ, ɖɩnaɣ size laʋ yaa tɩŋ pɩlʋʋ nakʋyʋ cɔ-ɩ nɛ kɩtam nayɩ nɛ kɩ-hadɛ hɔɔlʋʋ taa kiŋ. Nɛ Sydney tɛ kondoloko kʋnɛ, papɩsɩɣ pɛkɩdɩ yaa pamazɩ-kʋ nɛ kolaɣ yaa tɔʋ wɛtʋ. Pama kondoloko ŋgʋ kʋ-n̄ʋʋ yɔɔ matʋ natʋtʋ kotaaɣ.
Ositirali ɛjaɖɛ ɛsɩndaa taa kɛlɛʋ yem lɛ, nɛ Sydney tɛtʋ kɔyɔ, ŋna size Opera kuduyuu sɔsɔʋ kʋnɛ kɩkɛna po-kumoɖe. Sydney tɛ Opera kʋnɛ, kɩpɩsaɣ lɛɛlɛɛ yɔ yaa sɔnɔ taa kɛ, lone nɖɩ ɛsɩyɛ kpena yaa woki nɛ mana waa sɔlaɣ siŋŋ yɔ kpem kɛ tɛtʋ sɔsɔtʋ ndʋ tɩ-taa kɩwɛ yɔ. Sydney tɛ Opera kʋnɛ, kʋmʋʋ agɔma sakɩyɛ mba pɔjɔʋ kpɛɛ nɛ patalɩɣ peeɖe yɔ. Kʋmʋʋ ɖɔɖɔ sakɩyɛ, keɖeyaɣ wondu tʋma laɖaa.


text:
2
Sɑkɑlɩ toosee tɑkɑ nɑɑlɛ nyənɑ
1 Ḿpʋɣʋ pə tɑsɑ-m ɩsɩɩ toosee tɑkɑ tɔtɔ nɑ mɑ nɑ́ həŋ liɣiti. 2 Ɩlɛnɑ mɑ́ pɔɔsɩ ɩsɔtɑɑ tillu wei ɩ yɔɣɔtəɣənɑ-m tɔ sɩ: Həŋ ɩnɩ ɩ kʋtoluɣu suwe? Mpʋɣʋlɛ sɩ: Ɩnɩ ɩ hʋləɣənɑ piitimnɑɑ toŋ nyəm. Mpɩ pə yɑsənɑ Yutɑ nɑ Ɩsɛɣɛlɩ nɑ Yosɑlɛm pə yəlɑɑ.
3 Ɩlɛnɑ Tɑcɑɑ hʋlʋ-m koolɑɑ liɣiti. 4 Ḿpʋɣʋ mɑ pɔɔsɑ-ɩ sɩ: Pepeɣe pɑ kɔmɑ lɑpʋ kɛ cənɛ? Ɩlɛnɑ ɩ́ cɔ-m sɩ: Pɑ kɔmɑɣɑ sɩ, pɑ nyɑɑsəɣɩ piitimnɑɑ. Mpɛ pɑ yoonnɑ Yutɑ nyə́mɑ nɑ pɑ́ yɑsɩ pɑ yəlɑɑ. Ɩlɛnɑ pɑ́ yɔkɩ pɑ toŋ.
Sɑkɑlɩ toosee tɑkɑ tooso nyənɑ
5 Ḿpʋɣʋ pə lɑpɑ-m ɩsɩɩ toosee tɑkɑ nɑ mɑ nɑ́ yʋlʋ nɑ ɩ́ tɔkɑ ŋmənɑɣɑ kʋmɑɣɑsɑɣɑ. 6 Ɩlɛnɑ mɑ́ pɔɔsɩ-ɩ sɩ: Leɣe n puki? Ḿpʋɣʋ sɩ: Mɑ puki sɩ mɑ mɑɣɑsəɣɩ Yosɑlɛm ɩcɑtɛ wɑŋ nɑ tə tɑɣɑləŋ.
7 Ntɛnɑ ɩsɔtɑɑ tillu wei ɩ yɔɣɔtənɑ-m tɔ ɩ́ kpətənɑ ɩsɔtɑɑ tillu lɛlʋ wei ɩ səŋɑ-ɩ tɔ. 8 Ḿpʋɣʋ ɩ tɔmɑ-ɩ sɩ: Polo ń heeli ɩfepu wei ɩ tɔkɑ ŋmənɑɣɑ tɔ sɩ, pɑ kɑɑ ŋmɑ koluŋɑ nɑ pɑ́ cɔɔnɑ Yosɑlɛm. Mpi tɔ, ɩ tɑɑ yəlɑɑ nɑ tɔlɑ pɑ kəlɑ pɑɣɑlɛ. 9 Amɑ Tɑcɑɑ yɔɣɔtɑɑ sɩ: Mɑ́ɑ́ wɛɛnɑ ɩsɩɩ ɩcɑtɛ koluŋɑ kɔkɔ nyəŋkɑ nɑ mɑ teu nɑɑkɩ tə tɑɑ.
Tɑcɑɑ yɑɑkɩ yomle nyə́mɑ
10 Ḿpʋɣʋ Tɑcɑɑ tɔmɑ sɩ:
Mpɑ mɛ mɑ yɑsɑ tɛtʋ tənɑ tɑɑ tɔ,
ɩ́ lɩɩ ilim ntɔɣɔŋ tɔɔ tɛtʋ tɑɑ nɑ ɩ́ se.
11 Yosɑlɛm nyə́mɑ mpɑ mɛ
ɩ́ wɛ yomle tɑɑ kɛ Pɑpiloni tɔ,
ɩ́ tɑɣɑnɩ mə tɩ nɑ ɩ́ se.
12 Ḿpʋɣʋ Sɑkɑlɩ tɔmɑ sɩ: Pə tənɑ pə tʋ Tɑcɑɑ tilinɑnɑ-m tɔm sɔsɔɔntʋ tənɛ. Ɩ yɔɣɔtəɣənɑ piitimnɑɑ mpɑ pɑ yoonɑ ɩ yəlɑɑ mɛ tɔ sɩ:
Ye wei ɩ́ tokinɑ-mɛ pə wɛ ɩsɩɩ mɑɣɑ pʋntʋ tokinɑɑ.
13 Mɑɑ kʋlɩ piitimnɑɑ
mpɑ pɑ ŋmɑkəlɑ-mɛ tɔ pɑ tɔɔ.
Mɑɑ yele nɑ mə yomɑɑ ŋmɑkəlɩ-mɛ.
Pɩɩ kɔɔ nɑ pə lɑ mpʋ ɩlɛ pəlɛɣɛlɛ ɩ́ kɑ́ nyɩ sɩ Pə tənɑ pə tʋ Tɑcɑɑ tilinɑ-m.
14 Tɑcɑɑ sɩ:
Yosɑlɛm nyə́mɑ ɩ́ ŋmɑɑlənɑ lɑŋhʋlʋmlɛ.
Mɑɑ kɔɔ nɑ mɑ́ cɑɣɑ mə cɔlɔ.
15 Wɑɑtʋ ɩnəɣɩ piitimnɑɑ pɑɣɑlɛ kɑ kpɛntənɑ-m.
Ɩ́ kɑ́ pəsɩ mɑ yəlɑɑ.
Ɩlɛnɑ mɑ́ wɛɛ mə hɛkʋ.
Wɑɑtʋ wei mpʋ ɩnɩ pɩɩ lɑ tɔɣɔ ɩ́ kɑ́ nyɩ sɩ, mɑɣɑlɛ Pə tənɑ pə tʋ Tɑcɑɑ wei ɩ tilɑ-m mə kiŋ tɔ.
16 Yutɑ kɑ́ tɑɣɑnɩ pəsʋɣʋ kɛ mɑ kpəntɛ kɛ mɑ tɛtʋ tɑɑ.
Ɩlɛnɑ Yosɑlɛm nɑ́ɑ́ pəsɩ mɑ ɩcɑtɛ kʋləsəlɛ.
17 Yəlɑɑ tənɑ ɩ́ su.
Tɑcɑɑ lɩɩnɑ ɩ təyɑɣɑ tɑɑ.


text:
Aung San Suu Kyi
Aung San Suu Kyi kɛ ɛjaɖɛ nɖɩ payaɣ-ɖɩ size Piirimani yɔ ɖɩ-tɛtʋ taa pɩɣa yaa ɖɩ-ɛjaɖɛ taa tʋ. Aung San Suu Kyi kɛ halʋ lɔŋ tɩlɩʋʋ sɔsɔ nɔɔyʋ kɛ Piirimani ɛjaɖɛ taa. Ɛ-pɩcatʋ taa mbɩ yɔɔ lɛ, ɛɛkɛ pɛlɛ weyi, ɛɛwɛ aleɣya siŋŋ nɛ ɛfɛyɩ tɔm yaa ɛɛcaɣ tɔm yɔ. Ɛwɩlaa ɛsɔlɩm nɛ ɛtɩlɩtʋʋ ɛ-tabalaa pɛlaa lalaa. Ɛɛkɛ pɩɣa ŋga kaawɛna n̄amtʋ siŋŋ yɔ. Ɛn̄aŋga nɛ pan̄aŋga-ɩ ɖɔɖɔ.
Ɖoɖoo Aung San Suu Kyi ɛnɛ, palʋla-ɩ mɩsɩkʋm fenaɣ taa kɛ evemiye yaa kɩyakʋ hiu nɛ nakʋ (19) n̄ɩŋgʋ wiye kɛ pɩnaɣ 1945 n̄ɩŋga taa. Ɖɩtɔzɩ size pɩnaɣ ŋga, kaakɛ ɛjaɖɛ yaa kedeŋa kpeekpe tɛ you naalɛ n̄ɩŋgʋ kɛtɛza yaa tɛmtʋ alɩwaatʋ. Egeetiye yaa lone nɖɩ ɖɩ-tɛtʋ taa palʋla-ɩ yɔ, nɖɩ payaɣ size Rangoun tɛtʋ. San Suu Kyi, ɖoɖoo sɔsɔ ɛnɛ, ɛkɛ Piirimani kewiyaɣ taa halʋ tʋmɩyɛ laɖʋ sɔsɔ nɔɔyʋ.
Ɛkɛ halʋ weyi ɛlʋkɩ siŋŋ kɛ ɖiu ɖiu caɣʋʋ nʋmɔʋ taa yɔ. Ɛlʋkɩ size kedeŋa yɔɔ lɛ, nɛ pɩkɩlɩna ɛjaɖɛ taa lɛ, kiɖi kiɖi lakasɩ ɛtaawɛ. Ɛtɔsɔɔlɩ nɩʋ you tɔm piye ɛ-naŋgbaʋ taa, yaa hɔzɩŋ nɛ malɩfanaa pataŋ. Ekizana ɛjaɖɛ taa mba size, nɔɔyʋ ɛtaamʋ, kewiyaɣ nɛ ɖoŋ lɛlʋ cɔlɔ. Tovonum ɛwɛɛ tʋma ndɩ ndɩ wena palakɩ ɛjaɖɛ taa yɔ a-taa.
Ɖoɖoo politiki lɔŋ tʋ sɔsɔ ɛnɛ, ɛ-tʋmɩyɛ kɩpanɖɛ ɖɩnɛ, ɖɩlabʋ camɩyɛ nʋmɔʋ taa kɛ, pɩkɔma pɩnaɣ 1991 n̄ɩŋga taa mbɩ yɔ lɛ, pala kediza sɔsaɣ nakɛyɛ ɛ-tʋma kpeekpe yɔ. Pʋwayɩ lɛ, pala lɩmaɣza nɛ pɛcɛlɛyɩ samtʋ yaa nimiye mʋʋ takayaɣ nɛ paɖʋna-ɩ hɩɖɛ. Pɩɩkɛna Aung San ɖoɖoo sɔsɔ ɛnɛ kɛ taa leleŋ sɔsɔŋ siŋŋ size pana waza kɛ ɛ-tʋmɩyɛ ɖɩlaɖɛ taa.
Politiki halʋ sɔsɔ ɛnɛ, ɛkɛ ɖɔɖɔ takayaɣ taa mayʋ sɔsɔ kɔɔnɔɔ yaa kajalaɣ tʋ kɛ ŋgbɛ nɖɩ payaɣ-ɖɩ size Ligue Nationale pour la Démocratie (LND) yɔ ɖɩ-taa. Ŋgbɛ nɖɩ, nɖɩ cɔŋnana samaɣ lɩmaɣza nɛ pawaɖɛ paɣtʋ yɔ. Ɖɩmʋʋ samaɣ lɩmaɣza nɛ ɖɩlɩzʋ kɩbana nɛ kewiyaɣ ɖɔŋ tɩ-yɔ. Ŋgbɛ nɖɩ, ɖɩcɛyɩ ɖɩ-tɩ size ɖɩɖɩɩ kaʋ kewiyaɣ taa tʋma mʋʋ nɛ ɖoŋ. Halʋ ɛnɛ, ɛlʋkɩ ɖɔɖɔ ŋgbɛ nɖɩ ɖɩ-taa, size mʋlʋm nɛ mɛtɛyɔ mɛtɛyɔ tɔm ɛtaawɛ.
Ŋgbɛ nɖɩ Piirimani ɛjaɖɛ taa peeɖe ɖɩwɛ. Aung San politiki halʋ sɔsɔ ɛnɛ, ɛtɛ politiki hɔɔlʋʋ taa mba kaatɔɔna yaa kaawabana ca ca ŋgʋ paalaba yaa paatɔkʋ pɩnaɣ 1990 n̄ɩŋga taa yɔ. Ɛlɛ, lɔŋ tasʋʋ ŋgbɛ nɖɩ ɖɩlʋkɩ size, laŋhɛzɩyɛ, nɛ tabalɩyɛ, nɛ tɔsʋʋ huuu lɔŋ pasɩyaa tɩnaa ɛwɛɛ Piirimani ɛjaɖɛ taa peeɖe yɔ, pekizi ca ca ŋgʋ. Ŋgbɛ nɖɩ ɖɩ-taa peeɖe, ɖɩnaɣ tʋma kpeekpe yɔ cɔnaʋ tɔm tasɩyaa sɔjanaa hɔʋʋ yaa cejewiye.
Halʋ sɔsɔ lɔŋ tʋ ɛnɛ, pekizana-ɩ kewiyaɣ kpelaɣ yɔɔ caɣʋʋ mbʋ kɛ pɩnaɣ 1990 n̄ɩŋga taa mbʋ lɛ, sɔjanaa ɖaŋgɩ yaa ɖɩɩ nʋmɔʋ size ɛtapɩzɩ nɛ ɛtasɩ labʋ ɛ-tʋma. Peeɖe, samtʋ takayaɣ hayaa yaa cɛlɩyaa ŋgbɛ nakʋ nɖɩ, lʋba size peyeleyi, pata tasɩ ɖɩɣʋʋ. Pɩkɔma kamɩŋ fenaɣ evemiye yaa kɩyakʋ hiu nɛ naadozo (13) n̄ɩŋgʋ wiye kɛ pɩnaɣ 2010 n̄ɩŋga taa lɛ, peyele ɛ-yɔ ɖaŋkʋ. Peyeleyi ɛ-tɩ yɔɔ. Ɖoma fenaɣ evemiye yaa kɩyakʋ kɔɔnɔɔ yaa kajala (1) n̄ɩŋgʋ wiye kɛ pɩnaɣ 2012 n̄ɩŋga taa lɛ, ɖoɖoo Aung San ɛnɛ, ɛtɛ politiki ŋgbɛ hɔɔlʋʋ taa mba kpaɣ n̄ʋʋ nɛ palɩzɩ size ɛkɛ paɣtʋ lɩzɩyaa nɛ paɣtʋ yɔɔ cɔnɩyaa n̄ʋʋ tʋ.


text:
Lɔsɩ Anzelɛsɩ
Lɔsɩ Anzelɛsɩ kɛna Etaazuunii ɛjaɖɛ taa tɛtʊ sʊzɔtʊ natʊlɛ ñɩndʊ ndʊ tɩtɩŋgʊʊ Niyuu Yɔrɩkɩ ñɩndʊ wayɩ yɔ. Tɛtʊ tʊnɛ tɩwɛ Kalifɔrinii nɛ hadɛ kiŋ nɛ pɩwɛna lɩm hɛɛʊ ŋgʊ payaɣ se pasifiiki yɔ kɩ-cɔlɔ. Lɔsɩ Anzelɛsɩ tɔbʊʊ sɩŋŋŋ kɛlɛ se «Ɖoɖoo Abiɖe Tiiyaa ñʊʊtʊ ɖicaɣyɛ».
Tɛtʊ tʊnɛ tɩ-walanzɩ landammm taa maɣna ɛkɩtaarɩnaa 129 060 yaakilomɛtanaa 1 2 906. Tɛtʊ tʊnɛ tɩkɩlɩ walanzɩ kɛ Niuyɔrɩkɩ nɛ Sikaagoo. Pɩnaɣ 1887 paakalɩ kɩgalʊʊ kɛ tɛtʊ ndʊ tɩ-taa lɛ, ɛyaa kaawɛ 11 500 ɛlɛ pɩnaɣ 2013 paɖaanɩ-wɛɛ kalʊʊ lɛ, pɛkpɛnda ɛyaa 3 884 307.
Ɛlɛ yee pɛkpɛndɩna ageeta wena acɔ tɛtʊ tʊnɛ nɛ ataa yɔ, ɛyaa kpeekpe kpɛndɩɣ miliyɔɔnaa 18,5 (18 500 000). Mbʊ yebina nɛ yee pɛkɛdɩɣ Etazuni taa tɛtʊ ndʊ tɩ-taa ɛyyaa kɩlɩ ɖɔʊ kɔyɔ, Lɔsɩ Anzelɛsɩ kɛŋna natʊlɛ ñɩndʊ ndʊ tɩtɩŋgʊʊ Niuyɔrɩkɩ wayɩ yɔ.
Tɛtʊ tʊnɛ tɩ-taa tomnaɣ taa hayɩsʊʊ nɛ alɣya tʊma wɛɛ sɩŋŋŋ nɛ pʊyɔɔ lɛ, tɛtʊ tʊnɛ tɩ-taa ɛyaa ñɔɔzɩ pɩ-tʊmaa tɔm napʊlɛ: pɩnaɣ 1932 nɛ pɩnɣ nɛ 1984. Ɛzɩ ajɛya lɛɛna taa tɛtʊ sʊzɔtʊ lɛɛtʊ yɔ, Lɔsɩ Anzelɛsɩ tɛtʊ nɛ ajɛyaa naayɛ ɛzɩ 27 yɔ taa ñɩndʊ ɖʊ nɔɔ nɛ palakɩ tʊma kʊɖʊma.Payaɣ tɛtʊ tʊnɛ tɩ-yɔɔ cɔnɩyʊ kɩfalʊ se Eric Garcetti (D).


text:
Mɔndɔnʋʋ kulubuu (Fibre synthétique)
Pɩsatʋ lʋnaʋ wɛtʋ payaɣna Fransɩ kʋnʋŋ taa size "Textile". Pɩsatʋ lʋnaʋ wɛtʋ ndʋ, tɩ-taa mbɩ yɔ lɛ, mɔndɔnʋʋ kulubu yaa lubutu mɔndɔnʋʋ kɛ mɔndɔnʋʋ yaa nimaɣ. Nimaɣ ŋga, palaba kɛ pɩlɩɩna wonu kulubuu kazʋya n̄ɩŋga nakɛyɛ.
Pɩkɛ mɔndɔnʋʋ yaa nɩlɔŋ ŋgʋ palaba kʋ nɛ wondu kulubutu ndɩ ndɩ kazʋwa wayɩ yɔ. Wonu kulubuu kɛna wonu ŋgʋ pehiu kʋ n̄ɩnɩtʋ sakɩyɛ kazʋwa wayɩ yɔ. Pɩkɛna wonu ŋgʋ pehiu kʋ kpɛlɩ kpɛlɩ (composé chimique) hɔɔlʋʋ taa.
Kpɛlɩ kpɛlɩ wondu ndʋ, tɩlɩna yaa pehiu tʋ tʋ keekee nɛ, ɩɖɩɖɔgɛnɩ nɛ kaɖɩbɔnɩ tomnaɣ taa yaa miŋ num taa kɛnɛ. Papaɩzɩʋ pehiu pɩ-tɛ tomnaɣ ŋga ɖɔɖɔ kɛ cɛŋgbɛ mʋlʋm taa ɖɔɖɔ yem kɛlɛʋ. Kajalaɣ nimaɣ tanɩɩ wɛɖʋ n̄ɩŋga kɛlɛ nɩlɔŋ.
Nɩlɔŋ nimaɣ yaa pɩsaɖʋ ŋgʋ n̄ɩnɩyaa sɔsaɣ lɩ kɩ yɔ yaa lɩzɩ kʋ pɩnaɣ 1938 n̄ɩŋga taa. Nimaɣ tanɩɩ wɛɖʋ n̄ɩŋga kanɛ, kawazaɣ ɖɔɔ siŋŋ kɛ kɩyakʋ pɛdʋ taa yaa tadɩyɛ hɔɔlʋʋ taa.
Ɖoo lɔŋ taa mbɩ yɔɔ lɛ, pɩsatʋ yaa ɖama taa lɛɣtʋʋ wondu kulubutu sakɩyɛ kaatɛma lɩɩ. Natʋyʋ natʋyʋ hɩla kɔ yɔ nɛ Fransɩ kʋnʋŋ taa : fibres acryliques, nɛ aramide, nɛ oléfine ɖɔɖɔ nɛ pɩtasɩna polyester.


text:
FEŊUU TILIMIYE—NĐƖ PƐKPƐLƖKƖƔ YƆ Avril 2017
Ñʋŋ weyi ɖɩkpɛlɩkɩɣ 29 mai nɛ piwolo 2 juillet 2017 yɔ, ɩwɛ takayaɣ kanɛ ka-taa.
“Ŋɖuu ndʋ yɔ, la tɩ-yɔɔ”
Ɛbɛ payaɣ ɖuutu? Suwe Masɩ yɔɔdʋʋ pɩlɩɩnɩ ɖuutu yɔɔ?
Ɛsɔ Kewiyaɣ kɔŋ lɛ ɛbɛ ɛɛkaɣ tasʋʋ wɛʋ?
Bibl yɔɔdaa se “ɛjaɖɛ nɛ ɖɩ-yɔɔ sɔɔlɩm mbʋ, pɛɖɛɣ.” Ɛbɛ nɛ ɛbɛ mbʋ yɔ wɛ “ɛjaɖɛ” nɖɩ ɖɩkaɣ ɖɛʋ yɔ ɖɩ-taa?
WEZUU CAƔƲ TƆM
Mɛntɛm man-taa se mɛnkɛɣ Krɩstʋ sɔɔja
Pɔtɔ Demetrius Psarras salaka se pʋyɔɔ ekizaa se ɛɛɖɔkʋʋ malɩfa. Paa mbʋ yɔ, ewobi pɩ-yɔɔ nɛ ɛsɛɛ Ɛsɔ paa ɛkatɩ kala sɔsɔna ndɩ ndɩ yɔ.
“Tɛtʋ kpeekpe Tɔm Hʋyʋ” lakɩ mbʋ pɩwɛɛ siɣsiɣ yɔ tam
Ɛbɛ yɔɔ ɖɩpɩzɩɣ nɛ ɖɩyɔɔdɩ se Ɛsɔ ɛɛlakɩ mbʋ pɩtɩtʋʋzɩ yɔ? Ɛbɛ yɔɔ pɩpɔzaa se Krɩstʋ ñɩma ɩwɛɛnɩ lɩmaɣza ana sɔnɔ?
Siɣsiɣ wɛtʋ nʋmɔʋ taa lɛ, ŋwɛnɩ Yehowa lɩmaɣza na?
Pʋcɔ ɖɩwɛɛnɩ Ɛsɔ lɩmaɣza siɣsiɣ wɛtʋ nʋmɔʋ taa yɔ pɩcɛyaa ɖɩwɛɛnɩ tɩ-luzuu nɛ kpaɣʋ nɛ kpeɣu. Ɛbɛ yɔɔ?
Ha ña-tɩ nɛ sɔɔlɩm faaa nɛ pɩsa Yehowa
Pana wena Ɛsɔ Ðoŋ Tɩŋa Tʋ sɛyaa ñakɩ ɛ-tʋmɩyɛ taa se pɩsa nɛ ɛ-kaɖʋwa la yɔ, amʋ ñɩm siŋŋ ɛ-ɛsɩndaa, paa tʋmɩyɛ nɖɩ papɩzɩɣ labʋ yɔ ɖɩtɩɖɔɔ kɔyɔ.


text:
KPƐLƖKƲƲ 91
Yesu fema
Yesu sɩm wayɩ lɛ, abalʋ ñɩm tʋ weyi payaɣ se Yosɛɛfʋ yɔ, ewolo nɛ ɛpɔzɩ Pilaatɩ se ɛha-ɩ nʋmɔʋ nɛ etisi Yesu tomnaɣ ɖaʋ yɔɔ. Yosɛɛfʋ ñɔɔzɩ Yesu tomnaɣ camɩyɛ nɛ ehuuzi-kɛ akalala kɩbaŋʋ nɛ ewoni-i epimi-i pɩlaʋ kɩfalʋʋ nakʋyʋ taa. Pʋwayɩ lɛ, pepilisi kaaʋ sɔsɔʋ nakʋyʋ nɛ paɖɩɣ kɩ-nɔɔ. Cɔjɔnaa wolo nɛ peheyi Pilaatɩ se: ‘Sɔɔndʋ wɛɛ pɩkpaɣ-ɖʋ se, pʋtɔma yɔ Yesu tɔmkpɛlɩkɩyaa kaawolo nɛ palɩzɩ-ɩ pɩlaʋ taa nɛ pɛcɛtɩ se efema.’ Peeɖe Pilaatɩ heyi-wɛ se: ‘Iwolo ɩcaɣ pɩlaʋ nɔɔ nɛ ifeŋ.’
Kɩyakɩŋ naadozo wayɩ lɛ, halaa nabɛyɛ lɩɩ tɛbɩyɛ tɛɛ nɛ powolo Yesu pɩlaʋ nɔɔ. Patalaa lɛ, pana se pokuli kaaʋ sɔsɔʋ ŋgʋ paɖɩɣ pɩlaʋ nɔɔ yɔ. Pɔcɔnɩ pɩlaʋ taa lɛ, pana Ɛsɔ tiyiyu nɔɔyʋ nɛ eheyi-wɛ se: ‘Sɔɔndʋ ɛtaakpa-mɩ. Mbʋ pʋyɔɔ yɔ, Yesu fema. Iwolo nɛ iheyi ɛ-tɔmkpɛlɩkɩyaa se pakatɩ-ɩ Galilee.’
Maarɩɩ Magdalaa tʋ se lɛɛ lɛɛ nɛ ewolo Pɩyɛɛrɩ nɛ Yohanɛɛsɩ pɔ-cɔlɔ. Eheyi-wɛ se: ‘Nɔɔyʋ wobi ɛlɩzɩ Yesu tomnaɣ pɩlaʋ taa!’ Pɩyɛɛrɩ nɛ Yohanɛɛsɩ pese nɛ papɩsɩ pɩlaʋ cɔlɔ. Pɔcɔnɩ kɩ-taa nɛ patɩna nabʋyʋ lɛ, pese nɛ papɩsɩ pa-ɖɩsɩ.
Maarɩɩ pɩsɩ pɩlaʋ nɔɔ lɛ, ɛmaɣnɩ Ɛsɔ tiyiyaa naalɛ pɩlaʋ taa nɛ eheyi-wɛ se: ‘Maasɩŋ ɖenɖe pakpaɣ man-Kɩbaɣlʋ tomnaɣ nɛ pasɩɩ yɔ.’ Peeɖe ɛna abalʋ nɔɔyʋ nɛ ɛmaɣzɩ se ɛkɛ kaɖaɣ ŋga ka-taa pɩlaʋ kaawɛ yɔ kɔ-yɔɔ cɔnɩyʋ, nɛ ɛpɔzɩ-ɩ se: ‘Ðajaa mentendi-ŋ, wɩlɩ-m ɖenɖe ŋkpaɣ Yesu tomnaɣ nɛ ŋsɩɩ yɔ.’ Abalʋ ɛnʋ ɛya-ɩ nɛ ɛ-hɩɖɛ se “Maarɩɩ” lɛ, eɖiɣzina se Yesu maɣmaɣ lɛ. Maarɩɩ ma kubuka se: ‘Wɩlɩyʋ’ nɛ ewolo ɛlabɩ-ɩ atuu. Yesu heyi-i se : ‘Wolo nɛ ŋheyi mon-koobiya se ŋna-m.’ Kpaagbaa lɛ, Maarɩɩ se ewolo tɔmkpɛlɩkɩyaa cɔlɔ nɛ eheyi-wɛ se ɛna Yesu.
Pʋwayɩ, evemiye nɖɩ ɖɩ-taa lɛ; ɛ-tɔmkpɛlɩkɩyaa naalɛ lɩnɩ Yeruzalɛm nɛ powoki Emayuusɩ. Abalʋ nɔɔyʋ ñɔtɩnɩ-wɛ nʋmɔʋ taa lɛ, ɛpɔzɩ-wɛ se a-tɔm pɛwɛɛ nɛ pɔyɔɔdʋʋ? Pocosi-i se: ‘Ŋtɩnɩɩ kɛ? Kɩyakɩŋ naadozo yɔ, cɔjɔnaa kʋʋ Yesu yɔ. Lɛɛlɛɛyɔ lɛ halaa nabɛyɛ wɛɛ nɛ pɔtɔŋ se efema!’ Abalʋ ɛnʋ ɛpɔzɩ-wɛ se: ‘Iitisiɣ nayaa tɔm yɔɔ kɛ? Pɔtɔm se Yesu kaɣ sɩbʋ nɛ pʋwayɩ lɛ, pefezi-i.’ Abalʋ ɛnʋ ewolo pɩ-yɔɔ nɛ ɛlɩzɩɣ-wɛ Masɩ taa. Patalɩ Emayuusɩ lɛ, Yesu tɔmkpɛlɩkɩyaa heyi abalʋ ɛnʋ se ewolo pɛ-tɛ. Abalʋ ɛnʋ ɛtɩmaa se pɔtɔɔ tɔɔnaɣ lɛ, peɖiɣzinaa se ɛnʋ lɛ Yesu. Kpaagbaa mbʋ lɛ ɛtɩmʋʋ.
Tɔmkpɛlɩkɩyaa mba papɩsɩ kpaagbaa Yeruzalɛm ɖɩɣa ŋga ka-taa apostoloowaa kaawɛ yɔ, nɛ pɛkɛdɩ-wɛ mbʋ payɩ pɩlaba yɔ. Paawɛ kuduyuu tɛɛ peeɖe lɛ, Yesu lɩɩ pɔ-yɔɔ. Kajalaɣ lɛ, apostoloowaa taatisi se ɛnʋ lɛ. Pʋyɔɔ eheyi-wɛ se: ‘Ɩcɔnɩ me-nesi nɛ ɩna, itukuni-m. Pamawa se Krɩstʋ kaɣ fem nɛ sɩɖaa taa.’
“Mɛkɛnɩ nʋmɔʋ, tʋtʋyɛ tɔm nɛ wezuu. Nɔɔyʋ eewoki Caa cɔlɔ nɛ ɛtɩtɩŋnɩ mɔ-yɔɔ.”—Yohanɛɛsɩ 14:6


text:
Liibaŋ
Liibaŋ kɛna Prosɩ-Oriaŋ taa ɛjaɖɛ naɖɩyɛ nɛ ɛjaɖɛ ɖɩnɛ ɖɩ-taa pʊŋ kɩlɩna wɛʊ. Liibaŋ nɛ hayʊ kiŋ nɛ wɩsɩ ɖɩlɩyɛ taa lɛ Siirii ɛjɑɖɛ wɛna nɛ kilomɛtanaa talɩɣ ɛzɩ 376 yɔ nɛ hadɛ kiŋ lɛ, Izrɛɛlɩ ɛjaɖɛ nɖɩ kilomɛtanaa 79.
Wɩsɩ ɖɩɖʊyɛ taa lɛ bassin levantiŋ pɔlɔkʊ yaa fɛɛʊ nɛ kilomɛtanaa 220 kɛ pɩmaɣnaa. Ɛjaɖɛ nɖɩ ɖɩ-tɛtʊ sɔsɔtʊ yɔ Beyiiruti. Kʊnʊŋ ŋgʊ pɔyɔɔdɩɣ yɔ lɛ arabe; fransɩ ñatatasɩ kɛʊ kʊnʊŋ nakʊyʊ siŋŋŋ kɛ peeɖe, kɩcadaa. Liidiye nɖi pɔtɔkɩ yɔ lɛ libaŋ pɔɔyaɣ. Pɩnaɣ 1926 taa kɛ Liibaŋ ɛjaɖɛ ɖʊ ɖɩ-tɛ paɣtʊ takayaɣ nɛ pɩha-ɖɩ ɖɔɖɔ waɖɛ se ɖɩlɩzɩ ɖɩ-ɛjaɖɛ ñʊʊtʊ nɛ minisiriwaa kediizaɣ.
Ɛjaɖɛ ɖɩnɛ ɖɩ-paɣtʊ yɔɔdɩɣ se pʊwɛɛ se pɩkɛna kɩcɛyʊʊ ɖɩ-ñʊʊtʊ ɛkɛna krɩstʊ-tʊ nɛ paɣtʊ lɩzɩyaa lɩzɩɣna-ɩ nɛ pʊwɛɛ se ɛyaa naalɛ kɛ naatozo ɛlɩzɩna-ɩ; ɛlɛkɩ pɩnzɩ looɖo. Ɖooo agoza fenaɣ 25 pɩnaɣ 2014, Liibaŋ tatɩɩlɩzɩta ɖɩ-ɛjaɖɛ ñʊʊtʊ.


text:
Afganistani
Afɩganɩstaanɩ ɛjaɖɛ kɛ Malɩŋ ɛjaɖɛ nɛ ɖɩwɛ Aazii nɛ hɛkʋ nɛ hɛkʋ taa. Afɩganɩstaanɩ ɛjaɖɛ fɛyɩ teŋu nɔɔyɔɔ nɛ ajɛya anɛ acɔna-ɖɩ nɛ ataa kpɛɛ: Pakɩstaaŋ, Siini, Tadjikistaŋ, Tuurikimenistaŋ, Uzibeekistaŋ, Iraŋ.
Ɛjaɖɛ ŋɖɩ ɖɩwɛ Aasii hɛkʊ nɛ hɛkʊ nɛ ajɛya sakɩyɛ tɩŋʊʊ na ɖɩ-hɛkʊ taa. Ɖoo lɔŋda lɛ, ajɛya wena aasɔɔlaa se ala tadɩyɛ nɛ awolo India ɛjaɖɛ taa yɔ, anɔsɩ yɔɔ ɖɛya tɩŋaɣna. Pa-taa nabayɛ kɔyɔ: Cyrus Sɔsɔ, Alexandre Sɔsɔ, Gengis Khan, nɛ Bâbur.
Biritaanikimba nɛ Afɩganɩstaanɩ waa pɛ-tɛ you naalɛ ñɩŋgʊ wayɩ lɛ, Biritaanikimba ɖaŋɩ Afɩganɩstaanɩ mba se pataaɖʊkɩna akeɣta naayɛ yɔɔ, ɛlɛ poɖuu kpem se paaɖʊʊ pɔnɔɔ kɛ hɔɔlɩŋ weyi pɩkazaa yɔ ɛ-taa. Pɩkpaɣna pɩnaɣ 1879 mbʊ yɔ, Afɩganɩstaanɩ pɩsa ɛjaɖɛ pilim nɛ kɩwɛɛ kɩ-tɩ yɔɔ kpaagbaa wɛʊ pɩnaɣ 1919 ŋga taa.
Pɩnaɣ 1919 taa lɛ, you tozo ñɩŋʊ nakʊyʊ tasɩ lɩʊ kɛ Afɩganɩstaanɩ nɛ Biritaanikimba pɛhɛkʊ taa nɛ Afɩganɩstaanɩ sɔɔjana wa po-kooyindinaa Rawalipindii nɛ pɩha wɛɛ lɛɛlɛyɔɔ waɖɛ nɛ palʊkɩ pa-yɩm yɔɔ kɛ ajɛya lɛɛna taa. Pɛ-tɛ abalɩtʊ ndʊ tɩyebina nɛ ɛjaɖɛ nɖɩ pɩwa-ɖɩ waɖɛ nɛ ɖɩsʊʊ ajɛya kpeekpe ŋgbɛyɛ kɩkpɛndɩɣ ŋgbɛyɛyɛ nɖɩ payaɣ se Société des Nations yɔ ɖɩ-taa kɛ pɩnaɣ 1921 taa. Pɩkɔma pɩnaɣ 1979 taa lɛ, ɖama nɩnaʊ nɛ taabalɩyɛ nɖɩ ɖiwɛ URSS nɛ Afɩganɩstaanɩ yɔ ɖɩ-yɔɔ lɛ, Sooviyeetiki sɔɔjanaa wolo nɛ pasɩna hɔɔlʊʊ ŋgʊ kɩwɛ kewiyaɣ yɔɔ yɔ yonaʊ kɛ mba palɩɣna keewiyaɣ hayɩ yɔ.
Kpaagbaa mbʊ lɛ, Etaazuunii ñetiina pɔ-sɔɔjana nɛ peyele poyoona Sooviyetiki mba kɛ pɩnaɣ 1989 taa. Pɩla mbʊ lɛ, 1996 pɩnaɣ taa lɛ, Malɩŋ komina ŋgʊ payaɣ se Taliibaŋ yɔ, kɩmʊ kewiyaɣ nɛ pɩtatɩɩ leeɖiɣu lɛ, pɩnzɩ kagbanzɩ wayɩ lɛ, ajaya kpeekpe kɩkpɛndɩɣ ŋgbɛyɛ ɖɔnɩ-wɛ keewiyaɣ yɔɔ.
Pɩkpaʊ nɛ pɩnaɣ 2001 yɔ, Afɩganɩstaanɩ ɛjaɖɛ pɩsa « Malɩŋ ɛjaɖɛ » nɛ ɖɩwɛɛna ɖɩ-ɛjaɖɛ ñʊʊdʊ nɛ ɖɩ-kewiyaɣ yɔɔ cɔnɩyʊ.


text:
KPƐLƖKƲƲ 72
Pɩɣa evelaɣ Yesu
Yosɛɛfʋ nɛ Maarɩɩ paawɛ Nazarɛɛtɩ, pa nɛ Yesu nɛ pe-piya lɛɛsɩ, abalɩbiya nɛ halɩbiya. Yosɛɛfʋ lakaɣ kafɩnda tʋmɩyɛ nɛ ɛcɔŋnɩ ɛ-hɔʋ yɔɔ. Ɛkpɛlɩkaɣ ɖɔɖɔ ɛ-hɔʋ taa ñɩma Yehowa paɣtʋ nɛ ɛwɩlɩɣ-wɛ weyi Yehowa kɛnaa yɔ. Yosɛɛfʋ hɔʋ taa ñɩma wokaɣ Sinaagɔɔgɩ taa ɖoŋ ɖoŋ nɛ pɛsɛɣ Yehowa, nɛ paa pɩnaɣ ŋga lɛ, powoki Yeruzalɛm se pala Paska kazandʋ.
Alɩwaatʋ ndʋ Yesu wɛnɩ pɩnzɩ 12 yɔ, ɛ-hɔʋ taa ñɩma tasɩ ɖɔm nʋmɔʋ kɩɖaɣlʋʋ nɛ powolo Yeruzalɛm ɛzɩ patɩɩlakʋʋ yɔ. Ɛyaa sakɩyɛ kaawobi Yeruzalɛm se pɔtɔɔ Paska kazandʋ. Paska tɛma lɛ, Yosɛɛfʋ nɛ Maarɩɩ pakpaɣ nʋmɔʋ nɛ papɩsɩɣ pɛ-tɛ. Pamaɣzaɣ se Yesu wɛ samaɣ ŋga pa nɛ kɛ pɔɖɔŋaɣ yɔ ka-taa. Ɛlɛ pañɩnɩ-ɩ pɔ-hɔʋ taa ñɩma lalaa cɔlɔ pawɩɩ.
Peeɖe papɩsɩ Yeruzalɛm nɛ pañɩnɩ-ɩ kɩyakɩŋ naadozo. Pɩkɛdaa lɛ, pana Yesu templo taa, ɛcaɣ tɔm wɩlɩyaa hɛkʋ taa nɛ ewelisiɣni-wɛ camɩyɛ nɛ ɛpɔzʋʋ-wɛ tɔm ɖɔɖɔ camɩyɛ. Pɩɖɩɣzɩ tɔm wɩlɩyaa siŋŋ nɛ pɔpɔzʋʋ Yesu tɔm. Nɛ ɛzɩma ecosaɣ-wɛ camɩyɛ yɔ, pɩlakaɣ-wɛ piti kpem. Papɩzaa nɛ pana se ɛnɩɣ Yehowa paɣtʋ taa camɩyɛ.
Sɔɔndʋ kaakpa Yosɛɛfʋ nɛ Maarɩɩ pɩŋŋ. Maarɩɩ pɔzɩ-ɩ se: ‘Man-pɩyalʋ, le ŋŋwɛɛ nɛ ɖɩñɩnɩɣ-ŋ ɖɩɩnaɣ-ŋ?’ Yesu cosi se: ‘Ɩtɩna se man-caa ɖɩɣa taa cɩnɛ pɩwɛɛ se mɛwɛɛ?’
Yesu tɩŋ ɛ-lʋlɩyaa nɛ ekpe Nazarɛɛtɩ. Yosɛɛfʋ kpɛlɩkɩ Yesu kafɩnda tʋmɩyɛ. Ŋmaɣzɩɣ se ɛzɩma Yesu kaawɛɛ, alɩwaatʋ ndʋ ɛɛkɛ pɩɣa evelaɣ yɔ? Yesu wɛɛ ɛpaɣlɩɣ nɛ ɛwɛɛ lɛɣtʋ nɛ ɛ-tɔm kɛdɩɣnɩ Ɛsɔ nɛ ɛyaa.
“Se mala ñɔ-sɔɔlɩm; Kɩbaɣlʋ, mbʋ pɩkɛdɩnɩ-m siŋŋ lɛ lɛ; ña-paɣtʋ wɛnɩ ma-ñʋʋ taa.”—Keɣa 39:9


text:
Kɛdaɣ 62: Ñaɖʋʋ Hɔyɩ Daviid Đɩɣa Taa
Daviid kewiyaɣ alɩwaatʋ taa, Yehowa sɩnɩ ɛ-sɔɔjanaa nɛ pawa po-koyindinaa sakɩyɛ. Yehowa kaatɔm se ɛcɛlɩɣ Kanaŋ tɛtʋ Izrayɛɛlɩ piya. Nɛ Daviid alɩwaatʋ taa lɛ, Yehowa sɩnɩ-wɛ nɛ pamʋ tɛtʋ ndʋ tɩ-tɩŋa.
Daviid kaakɛ wiyaʋ kɩbanʋ. Ɛɛsɔɔlɩ Yehowa. Nɛ ɛmʋ Yerusalɛm tɛtʋ Kanaŋ mba nesi tɛɛ lɛ, Yehowa ɛgbɛyɛ ɖʋʋ aɖakaɣ ɛcalɩ wonuu peeɖe. Nɛ ɛñɩnaɣ ɖɔɖɔ se ɛma Ɛsɔ sɛtʋ kuduyuu, nɛ ɛsɩɩ aɖakaɣ ŋga kɩ-taa.
Daviid kpadɩyaa lɛ, ɛla kɩdɛkɛdɩm sɔsɔm nabʋyʋ. Daviid kaasɩm mbʋ se ye ŋkpaɣ lɛlʋ pʋyʋ yɔ, pɩfɛyɩ ɖeu. Ɛlɛ, ɖanaɣ nakɛyɛ ɛwɛɛ ɛmʋʋ helim e-kuduyuu ñʋʋ taa lɛ, ɛna halʋ nɔɔyʋ eɖewa pɩdɩɩfɛyɩ. Payaɣ halʋ ɛnʋ se Batseeba. Ɛ-walʋ kaakɛ sɔɔja nɛ payaɣ-ɩ se Uriya.
Daviid liu kaawɛ Batseeba pɩdɩɩfɛyɩ nɛ etiyi nɛ pɔkɔnɩ-ɩ ɛ-ɖɩɣa. Ɛ-walʋ kaaɖɛ you. Daviid sʋʋnɩ Batseeba nɛ pʋwayɩ lɛ, ɛhaɣ hoɣa. Daviid ɛɛnaɣ se ɛla ɛzɩma. Ɛma takayaɣ nɛ etiyini ɛ-sɔɔjanaa ñʋʋdʋ Yowaabʋ se ɛsɩɩ Uriya nɔɔ nɛ pakʋ-ɩ. Nɛ Uriya sɩba lɛ, Daviid kpaɣ Batseeba nɛ ɛpɩsɩ ɛ-halʋ.
Daviid labɩ mbʋ yɔ, pɩwɩzɩ Yehowa siŋŋ. Nɛ Yehowa tiyi ɛ-lɩmɖʋyʋ Naataɣ se ewolo ɛpaɣ Daviid ɛ-kɩwɛɛkɩm mbʋ pɩ-yɔɔ. Ŋnaɣ Naataɣ, eɖiɣni yɔɔdɩnʋʋ Daviid. Daviid kpiɖi ɛ-kɩwɛɛkɩm yɔɔ siŋŋ nɛ Yehowa na ɛ-pʋtɔdɩyɛ nɛ ɛtɩkʋ-ɩ. Ɛlɛ Yehowa heyi-i se: ‘Kɩdɛkɛdɩm mbʋ ŋlaba yɔ pɩ-yɔɔ lɛ, ñaɖʋʋ sɔsɔʋ kaɣ hɔyʋʋ ña-ɖɩɣa taa.’ Nɛ mbʋ pɩlaba ɖɔɖɔ!
Kajalaɣ lɛ, Batseeba pɩyalʋ sɩba. Pʋwayɩ lɛ, Daviid pɩyalʋ Amnɔɔnɩ cɛzɩ e-neu halʋ ñɩnʋ Tamaarɩ nɛ pɛwɛ pe-yeke lɛ, ɛkpa-ɩ nɛ ɖoŋ nɛ ɛsʋʋnɩ-ɩ. Nɛ Daviid pɩyalʋ Absalɔm nɩ mbʋ lɛ, pɩwɩzɩ-ɩ siŋŋ nɛ ɛkʋ Amnɔɔnɩ. Pʋwayɩ Absalɔm nawa se samaɣ taa sakɩyɛ sɔɔlɩ ɛ-tɔm lɛ, ɛpɩsɩ ɛ-tɩ wiyaʋ. Pɩkɔnɩ you Daviid nɛ Absalɔm pɛ-hɛkʋ taa nɛ Daviid wa Absalɔm nɛ pakʋ-ɩ. Toovenim ñaɖʋʋ sɔsɔʋ hɔyɩ Daviid ɖɩɣa taa.
Alɩwaatʋ ndʋ tɩ-taa lɛ, Batseeba lʋlɩ pɩɣa nɛ ɛyaa-kɛ se Salomɔɔ. Daviid kɔm ɛkpadɩyɩ koŋgonoo nɛ ɛhɩnɩ kʋdɔŋ lɛ, ɛ-pɩyalʋ Adoniya ñɩnaɣ se ɛpɩsɩ ɛ-tɩ wiyaʋ. Peeɖe Daviid heyi cɔjɔ Sadɔɔkɩ se ɛpɩyɩ num Salomɔɔ ñʋʋ taa nɛ pana se ɛnʋ kaɣnɩ pɩsʋʋ wiyaʋ. Pʋwayɩ pɩtɩla pʋyʋ lɛ, Daviid sɩ. Ɛɛwɛnɩ pɩnzɩ 70 nɛ ɛɛtɔɔ kewiyaɣ pɩnzɩ 40. Lɛɛlɛɛyɔ, Salomɔɔ pɩsɩnɩ Izrayɛɛlɩ wiyaʋ.
2 Samɩyɛɛlɩ 11:1-27; 12:1-18; 1 Awiya 1:1-48.
Tɔm Pɔzʋʋ
- Pɩtɩŋnɩ Yehowa ɖoŋ yɔɔ lɛ, ɛbɛ pɩtɛmnɩ Kanaŋ tɛtʋ?
- Ɛbɛ laba ɖanaɣ nakɛyɛ Daviid kaawɛ ɛ-ɖɩɣa ñʋʋ taa lɛ?
- Ɛbɛ yɔɔ Yehowa hɔyɛ taa kaawɩnɩ Daviid?
- Ɛzɩ ŋnaɣ kɩlɛmʋʋ yɔɔ yɔ, anɩ Yehowa tiyaa se ɛpaɣ Daviid ɛ-kɩwɛɛkɩm yɔɔ? Nɛ tɔm ndʋ ɛlɛ heyi Daviid se tɩkaɣ-ɩ talʋʋ?
- Ñaɖʋʋ ŋgʋ hɔyɩ Daviid ɖɩɣa taa?
- Daviid wayɩ lɛ, apɩsɩ Izrayɛɛlɩ wiyaʋ?
Tɔm pɔzʋʋ lɛɛtʋ
- Kalɩ 2 Samɩyɛɛlɩ 11:1-27.
Ye ɖɩwɛɛ ɖɩlakɩ Yehowa tʋmɩyɛ yɔ, ɛzɩma pɩkandɩyɩɣ ɖɔ-yɔɔ?
Ɛzɩma pɩlaba nɛ Daviid tɔlɩ kɩwɛɛkɩm taa? Ɛzɩma pɩsɩɣnɩ Yehowa sɛyaa sɔnɔ se pakpa pa-tɩ? (2 Sam. 11:2; Mat. 5:27-29; 1 Kɔr. 10:12; Yak. 1:14, 15)
- Kalɩ 2 Samɩyɛɛlɩ 12:1-18.
Lɔŋ weyi ɛgbɛyɛ taa ɛzʋtʋyaa nɛ lʋlɩyaa pɩzɩɣ pɛkpɛlɩkɩ ɛzɩma Naataɣ tasɩ Daviid lɔŋ yɔ, pɩ-taa? (2 Sam. 12:1-4; Ad. 12:18; Mat. 13:34)
Ɛbɛ yɔɔ Yehowa na Daviid pʋtɔdɩyɛ? (2 Sam. 12:13; Keɣa 31:5; 2 Kɔr. 7:9, 10)


text:
Tʋma ɖɩlaɖɛ nɛ a-taa wobu yɔɔ tɔm
Ðɩyaɣ-ŋ se ŋkɔɔ ɖɛ-ɛgbɛyɛ pilinzi nɛ lona wena a-taa palakɩ ɖa-takayɩsɩ yɔ, a-taa. Ðɛ-ɛgbɛyɛ pilinzi lona nɛ alɩwaatʋ ndʋ tɩ-taa ŋpɩzɩɣ nɛ ŋwolo a-taa yɔ
Preeziili
Rodovia SP-141 - km 43
CESÁRIO LANGE-SP
18285-901
PREEZIILI
+55 15-3322-9000
Tʋma ɖɩlaɖɛ taa wobu
Kpaɣnɩ Hodo nɛ ŋwolo Kemeɣa
Tanaŋ tɛɛ: Kpaɣnɩ 8:00 nɛ ŋwolo 10:00; wɩsɩ wɛlʋʋ: Kpaɣnɩ 1:00 nɛ ŋwolo 3:00.
Alɩwaatʋ: Ñɩɣyʋʋ 1 nɛ Cɛcɛsɩ 40
Tʋma sɔsɔna
Ðɩlakɩ Biblwaa, takayɩsɩ nɛ hatʋ cabɩ takayɩsɩ miiliyɔɔwaa 36. Paa Pɩnaɣ ŋga lɛ, ɖitiyiɣni tɔm susuu wondu ɛzɩ tɔɔnɩwaa 7 000 mbʋ yɔ, kʋnʋmɩŋ weyi ɩcɛzɩ 90 yɔ, ɩ-taa.


text:
Malawii
Malawii kɛna Afrika nɛ haɖɛ kiŋ ɛjaɖɛ naɖɩyɛ. Ɛjaɖɛ ɖɩnɛ ɖɩwɛ Moozambiiki, Zambii nɛ Tanzanii pɛ-hɛkʊ taa.
Ɖooo lɛ, Pɔrɩtigaalɩ mba kaakɛna anasayɩwaa mba paalɛɣ wobu peeɖe yɔ. Pɩɩkɛna alɩwaatʊ ndʊ tɩ-taa pɛpɛdaɣ yomaa yɔ, nɛ cɔɔcɩ ŋgʊ payaɣ se presipiteri yɔ kɩtʊlɩ ɛsɔ sɛtʊ kpaamɩŋ ndɩ ndɩ se pɩhʊʊ ɛlɛ pɩɩsaŋ.
Pɔritigalɩ wayɩ lɛ Piritaaniki mba kpacayaɣna ɛjaɖɛ nɖɩ. Pʊkɔma pɩtalɩ pɩnaɣ 1962 lɛ kɩmʊ kɩ-tɩ yɔɔ wɛʊ. Banda kɛ komina ñʊʊtʊ kɔlaɣ fenaɣ kacalaɣ wiye pɩnaɣ 1963 ɛlɛ Piritaaniki mba cɔŋnana liidiye nɛ tɔsʊʊ yɔɔ, sɔɔjanaa nɛ ɖiu ɖiu caɣʊ yɔɔ pɩtasɩna tɔm hʊʊ ɖeɖe. Pɩtalɩɣ hasɩ yaɖɛ fenaɣ looɖo pɩnaɣ 1964 kɛ Malawii mʊ kɩ-tɩ yɔɔ wɛʊ sɩŋŋŋ.
Ɛjaɖɛ nɖɩ ɖɩ-taa ɖiu ɖiu caɣʊ kɔma nɛ pɩwɛɛ lɛ, paɖʊ paɣtʊ se pɩnzɩ nanza wayɩ kɛ palɛzʊ ɛjaɖɛ ñʊʊtʊ. Pɩnaɣ 2004 paɖʊza takayasɩ lɛ palɩzɩ Bingu wa Mutharika se ɛkɛna peeɖe ɛjaɖɛ ñʊʊtʊ. Pɩkɔma pɩtasɩ ɖʊzʊʊ pɩnaɣ 2009 ɛlɛ patasɩ-ɩ lɩzɩɣ ɖɔɖɔ.
Ɛsɩba ɖomaɣ fenaɣ kɩyakʊ naalɛ pɩnaɣ 2012 nɛ ɛ-tɛɛ tʊ weyi payaɣ se Joyce Banda. Peter Mutharika yɔ ɛlɛɣzɩ-ɩ. Pɩkɔma paɖʊzɩ takayasɩ ɛlɛ Bingu wa Mutharika ɖalʊ kpaɣ kpelaɣ agoza fenaɣ 31 pɩnaɣ 2014.


text:
Ñɔ-yɔɔ tɔm paɣtʋ
Ñɔ-yɔɔ tɔm
Ñɔ-yɔɔ tɔm ndʋ tɩwɛ intɛrnɛɛtɩ lone ɖɩnɛ ɖɩ-yɔɔ yɔ, Watchtower Bible and Tract Society of New York, Inc. nɛ ki-pilinzi papɩzɩɣna nɛ palabɩnɩ-tʋ nɛ tʋmɩyɛ, ɛlɛ mbʋ pʋyɔɔ paapɔzɩ-ŋ ñɔ-yɔɔ tɔm ndʋ yɔ, pɩ-nʋmɔʋ taa ɖeke palakɩnɩ-tʋ tʋmɩyɛ. Watchtower Bible and Tract Society of New York, Inc. eeheyiɣ nɔɔyʋ ñɔ-yɔɔ tɔm, ye ña-maɣmaɣ ŋtitisi yɔ. Ɛlɛ kɩpɩzɩɣ nɛ kɩla mbʋ ye ña-maɣmaɣ ñɔpɔzɩna se palabɩ-ŋ tʋmɩyɛ naɖɩyɛ nɛ ŋtisi se peheyi ñɔ-yɔɔ tɔm ndʋ nɔɔyʋ yɔ. Kɩpɩzɩɣ ɖɔɖɔ nɛ kiheyi ñɔ-yɔɔ tɔm ɛgbɛyɛ naɖɩyɛ ye paɣtʋ ɛpɔzʋʋna yaa pɩpɔzʋʋ se pala mbʋ nɛ pɔcɔnɩ intɛrnɛɛtɩ yɔɔ mɩlɩm lakasɩ yaa pɔcɔnɩ intɛrnɛɛtɩ yɔɔ kaɖɛ naɖɩyɛ ɖeɖe yɔ. Paakaɣ ñɔ-yɔɔ tɔm natʋyʋ kpaɣʋ se pɛpɛdɩ, yaa pɛlɛɣzɩnɩ nabʋyʋ yaa pakɩndɩ nɔɔyʋ kaaʋ.
Intɛrnɛɛtɩ yɔɔ Adɖɛɛsɩ
Intɛrnɛɛtɩ yɔɔ adɖɛɛsɩ (Adresse e-mail) ŋgʋ ŋcɛlɩ alɩwaatʋ ndʋ ŋtʋlaɣ ño-lone hɔɔlʋʋ kʋnɛ yɔ, ŋgʋ pakaɣ labɩnʋʋ tʋmɩyɛ nɛ pɔyɔɔdɩnɩ-ŋ pɩlɩɩnɩ ño-lone nɖɩ ɖɩ-yɔɔ. Ye pɩlabɩ se ŋsɔ hɩɖɛ (nom d’utilisateur) yaa mayaɣ ŋga ŋsʋʋnɩ ño-lone nɖɩ ɖɩ-yɔɔ (mot de passe) yɔ, patɩŋɩɣnɩ ñɛ-tɛ Adresse e-mail yɔɔ nɛ pasɩnɩ-ŋ nɛ pɔtɔzɩ-ŋ mbʋ ŋsɔwa yɔ, pɩ-yɔɔ.
Kukiiwaa
Palakɩnɩ tʋmɩyɛ kukiiwaa se pɩsa nɛ pɔtɔzɩ ɛzɩma ŋsɔɔlaa se ñɛ-tɛ intɛrnɛɛtɩ lone nɖɩ ɖɩwɛɛ alɩwaatʋ ndʋ ŋwoki jw.org yɔɔ yɔ. Pɩpɩzɩɣ nɛ pɩkɛnɩ kʋnʋŋ ŋgʋ ŋsɔɔlaa yɔ. Pɩ-tɔbʋʋ se ye ŋŋlabɩnɩ tʋmɩyɛ kʋnʋŋ nakʋyʋ yɔ, kukiiwaa yeki se pɩɖaɣnɩ kɛʋ kʋnʋŋ kʋɖʋmʋʋ ŋgʋ alɩwaatʋ ndʋ ŋpɩsɩɣ ñɛ-intɛrnɛɛtɩ lone nɖɩ ɖɩ-yɔɔ yɔ. Kukiwaa ɛɛkpakɩɣ ñɔ-yɔɔ tɔm yaa paasɩɣ ñɔ-yɔɔ tɔm ɖoli.
Skript yaa YavaSkript
jw.org lakɩnɩ tʋmɩyɛ Skript se intɛrnɛɛtɩ lone ɛla tʋmɩyɛ camɩyɛ. Skript tʋmɩyɛ sɩɣna se jw.org ecosi tɔm weyi ɛpɔzɩ tɔm intɛrnɛɛtɩ yɔɔ yɔ kɛlɛʋ. jw.org ɛɛlakɩnɩ tʋmɩyɛ Skript se kɩɖʋ ordinatɛɛrɩ yɔɔ tʋmɩyɛ wondu ñɛ-tɛ ordinatɛɛrɩ yɔɔ yaa kɩkpaɣ ñɔ-yɔɔ tɔm ndʋ ŋtɩha nʋmɔʋ yɔ kaaʋ.
Pɩwɛɛ se ŋyele Skript yaa YavaSkript nɛ kɩla tʋmɩyɛ nɛ pɩsa nɛ jw.org hɔɔlɩŋ nɩɩyɩ la tʋmɩyɛ camɩyɛ. Intɛrnɛɛtɩ hɔɔlɩŋ nɩɩyɩ yɔɔ lɛ, ña-maɣmaɣ ñahaɣnɩ nʋmɔʋ se Skript ɛla tʋmɩyɛ yaa kɩtaala, pʋyɔɔ lɛ, kalɩ sɩnʋʋ tɔm (Aide) ndʋ tɩwɛ hɔɔlʋʋ ŋgʋ kɩ-yɔɔ yɔ, nɛ ŋna ɛzɩma ŋpɩzɩɣ ŋlabɩnɩ Skript yaa YavaSkript tʋmɩyɛ camɩyɛ yɔ.
Ye pɩwɛɛ se ɖɩlɛɣzɩ “ñɔ-yɔɔ tɔm paɣtʋ” yɔ, ɖɩkaɣ tɩŋnʋʋ hɔɔlʋʋ kʋnɛ kɩ-yɔɔ nɛ ɖiheyi-ŋ hɔɔlɩŋ weyi ɖɩlɛɣzaa yɔ, nɛ ŋtɩlɩ ɛzɩma ɖiɖiɣni tʋmɩyɛ labɩnʋʋ ñɔ-yɔɔ tɔm ndʋ yɔ.


text:
Kewiyaɣ Kɩkpɛndaɣ
Kewiyaɣ Kɩkpɛndaɣ wɛ Eerɔpʋ nɛ wɩsɩ ɖɩɖʊyɛ hɔɔlʊʊ taa nɛ nabɛyɛ tɔŋ se ɛjaɖɛ nɖɩ ɖɩwɛ Eerɔpʋ nɛ hayi kiŋ. Krandɩ-Piretañɩ, Irɩlandɩ nɛ tɛtʊ ñabɩ ñabɩ ndʊ lɩm cɔ-tʊ nɛ pɩta yɔ pɩkpɛndɩna nɛ pala ɛjaɖɛ nɖɩ. Kewiyaɣ Kɩkpɛndaɣ nɛ Irilandɩ paka kamaɣ kʊɖʊmaɣ nɛ Atlantique teŋgu nɛ hayi kiŋ lɩŋgamʊʊ wɛna wɩsɩ ɖɩlɩyɛ taa. Hadɛ kiŋ lɛ Mansɩ nɛ wɩsɩ ɖɩɖʊyɛ taa lɛ, Irilandɩ teŋuu.
Ɛjaɖɛ ɖɩnɛ ɖɩ-walanzɩ taa makɩɣna 246 610 km2. Mbʊ labɩna nɛ pɔtɔŋ se nɖɩ lɛ ɛjaɖɛ 80 ñɩnɖɛ keteŋa kpeekpe taa walanzɩ taa nɛ pɩkɛ Eerɔpʋ taa kɔyɔ nɖɩ lɛ 11 ñɩnɖɛ. Kewiyaɣ Kɩkpɛndaɣ taa ɛyaa kpɛndɩ miliyɔɔnaa 65 nɛ nɖɩ lɛ ɛjaɖɛ nɖɩ ɖɩkɛ 22 ñɩnɖɛ keteŋga kpeekpe ɛjaya taa ɛyaa ɖɔʊ taa.
Ɛjaɖɛ nɖɩ ɖɩ-tɛtʊ sɔsɔtʊ yɔ Lɔndrɩ. Ɛsɩndaa wobu nɛ tɔsʊʊ hʊʊ taa lɛ, Kewiyaɣ Kɩkpɛndaɣ kɛlɛ kacalaɣ ɛjaɖɛ kɛ keteŋa kpeekpe taa.
Kewiyaɣ kɩkpɛndaɣ taa ajɛya kpɛnda naanza: Aŋgiletɛɛrɩ, Ekɔsɩ, Gaalɩ Ɛjaɖɛ nɛ Irilandɩ hayʊ kiŋ. Ɛjaɖɛ ɖɩnɛ ɖɩñɔ pɩnaɣ 1707 aliwaatʊ ndʊ Aŋgilitɛɛrɩ nɛ Ekɔsɩ pɛkpɛndaa yɔ.
Pɩkɔma pɩnaɣ 1801 Irilandɩ sɔzɩ ajɛya anɛ a-yɔɔ. Ɛjaɖɛ ɖɩnɛ ɖɩwɛ Eerɔpʋ ajɛya kɩkpɛndɩɣ ŋgbɛyɛ taa, Ajɛya wena ayɔɔɖɩɣ Englɩsɩɩ kʊnʊŋ yɔ a-ŋgbɛyɛ nɖɩ payaɣ se Commonwealth of Nations yɔ ɖɩ-taa ɖɔɖɔ, ɖɩwɛ Eerɔpʋ Lɔŋ-tasɩyaa ŋgbɛyɛ taa ɖɔɖɔ, G8 taa, G20 taa, OTAN ŋgbɛyɛ nɛ OCDE, OMC pa-taa nɛ ɛjaɖɛ nɖɩ ɖɩwɛ ONU taa ɖooo pɩnaɣ 1946.


text:
KPƐLƖKƲƲ 48
Pefezi lelu nɔɔyʋ pɩyalʋ
Wɩlɩŋ alɩwaatʋ taa, kɩyakʋ nakʋyʋ Yehowa heyi Eliya se: ‘Wolo Sarfaatɩ tɛtʋ taa. Lelu nɔɔyʋ kaɣ-ŋ haʋ tɔɔnaɣ peeɖe.’ Ɛtalɩ tɛtʋ ndʋ tɩ-nɔnɔsɩ cɔlɔ lɛ, ɛna lelu nɔɔyʋ eɖiɣni ɖasɩ caʋ. Ɛpɔzɩ-ɩ se ɛha-ɩ lɩm nɛ ɛñɔɔ. Lelu wokaɣ se ɛkɔnɩ lɩm lɛ, Eliya yaa-ɩ nɛ eheyi-i se: ‘Mentendi-ŋ, ha-m kpɔnɔ ɖɔɖɔ.’ Ɛlɛ lelu cosi-i se: ‘Mɛnfɛyɩnɩ kpɔnʋ se maha-ŋ. Num pazɩ nɛ mʋlʋm pazɩ mɛwɛna se mala man-pɩyalʋ tɔɔnaɣ.’ Eliya pɩsɩnɩ-ɩ se: ‘Taanɩɣzɩ. Yehowa yɔɔdaa se ye ŋha-m kpɔnʋ yɔ, ña-mʋlʋm nɛ ño-num paakaɣ tɛm pɩkɔɔ pɩsɩɩnɩ alɩwaatʋ ndʋ tɛʋ ɖaɣnɩ paɣzʋʋ nɩʋ yɔ.’
Lelu ɛnʋ ewolo ɖɩɣa nɛ ɛla kpɔnʋ nɛ ɛkɔnɩ Eliya. Ɛzɩ Yehowa kaayɔɔdʋʋ yɔ, lelu ɛnʋ ɛ-tɔɔnaɣ tɩtɛ wɩlɩŋ alɩwaatʋ ndʋ tɩ-taa. Mʋlʋm nɛ num mbʋ ɛɛwɛna yɔ, pɩwɛ pi-ɖeɖe mbʋ, pɩtɩtɛ.
Pʋwayɩ lɛ, asɛyʋʋ nakʋyʋ kɔɔ. Lelu ɛnʋ, ɛ-pɩyalʋ kɔma ɛhɩnɩ kʋdɔŋ siŋŋ nɛ ɛsɩ. Etendi Eliya se ɛsɩnɩ-ɩ. Eliya mʋ pɩɣa e-nesi tɛɛ nɛ ɛkpanɩ-kɛ ɛsɔdaa kuduyuu tɛɛ. Ɛhɩzɩ-kɛ ñalʋʋ nakʋyʋ yɔɔ nɛ ɛtɩmnɩ Yehowa nɛ ɛtɔ se: ‘Yehowa, mentendi-ŋ fezi pɩɣa kanɛ yɔ.’ Ye Yehowa efezi-kɛ yɔ, pɩkaɣ kɛʋ piti tɔm sɔsɔtʋ; ŋsɩm mbʋ pʋyɔɔ yɔ? Mbʋ pʋyɔɔ yɔ alɩwaatʋ ndʋ tɩ-taa, pataatiifeziti nɔɔyʋ nɛ sɩɖaa taa. Pɩtasɩ lɛ, lelu ɛnʋ nɛ ɛ-pɩyalʋ patɩkɛ Izrayɛɛlɩ piya.
Abalɩbɩɣa ŋga kapaɣzɩ fezuu nɛ kefe. Eliya heyi ko-ɖoo se: ‘Na! Ña-pɩyalʋ fema.’ Lelu ɛnʋ ɛpaɣzɩ mɛyʋʋ nɛ eheyi Eliya se: ‘Toovenim taa ŋkɛ Ɛsɔ tɛ ɛyʋ. Mbʋ pʋyɔɔ yɔ tɔm ndʋ ŋyɔɔdʋʋ yɔ, Yehowa cɔlɔ tɩlɩnaa.’
“Ɩcɔnɩ kaŋgala, aaɖuu nɛ aakʋŋ, afɛyɩ kpou yaa ŋgbaʋ, nɛ Ɛsɔ calɩɣ-yɛ! Pɩcandɩɣnɩ-mɩ, ɩtɩkɩlɩ sumasɩ!”—Luka 12:24


text:
Thomas Alva Edison kɛ ɛjaɖɛ nɖɩ payaɣ-ɖɩ size
Egeetiye yaa lone nɖɩ ɖɩ-taa palʋla-ɩ yɔ, nɖɩ payaɣ size Milan, ɖɩwɛ tɛtʋ ndʋ payaɣ tʋ size Ohio yɔ tɩ-taa. Ɖajaa Thomas Alva Edison sɩba
West Orange tɛtʋ tʋnɛ, tɩwɛ New Jersey tɛ egeetiye tɛtʋ taa. Amerika pɩɣa Thomas Alva Edison kɛ luɖu yaa naʋʋ sɔsɔ kɔɔnɔɔ tʋ. Ɛnʋ kɛna ɖɔɖɔ, lɛɣtʋ n̄ɩnʋʋ yaa lɛɣtʋ kpɛlɛkʋʋ tʋmɩyɛ laɖʋ sɔsɔ nɔɔyʋ siŋŋ weyi patɩla-ɩ yaa pasɩma-ɩ hɔɔlɩŋ sakɩyɛ taa. Ɖajaa ɛnɛ ɛkɛ ɖɔɖɔ tʋma ndɩ ndɩ tʋ sɔsɔ nɔɔyʋ kɛ Amerika ɛjaɖɛ taa peeɖe.
Ɖajaa Alva Edison mana yaa lɩzana mbʋ payaɣna anasaayɩ taa size General Electric yɔ. Ɛlɩzɩtʋ tʋnɛ tɩkɛna kajalaɣ yaa kɔɔnɔɔ n̄ɩɣyʋ yaa nazɩyʋ ɖoŋ n̄ɩɣyʋ n̄ɩŋgʋ ŋgʋ kɩwaza siŋŋ kɛ ndɩ ndɩ tʋma ɖɩlaɖɛ ɖeɖe yɔ kɛ kedeŋa yaa ɛjaɖɛ kpeekpe yɔɔ yɔ.
Ɛkɛ luɖu weyi e-wendu kulubutu wɛ ɖoŋ siŋŋ yɔ. Ɛwɛna lubu takayaɣ. Ɛkɛ ɖɔɖɔ ndɔnjɔlɩyɛ tʋ weyi ɛsɩma ɛ-tʋmɩyɛ camɩyɛ. Ɖajaa ɛnʋ ɛkɛ kɔɔnɔɔ yaa kajalaɣ nazɩyʋ tʋmɩyɛ laɖʋ sɔsɔ nɔɔyʋ. Ɛkɛ yaɣyɩyʋ yaa mɩzɩyʋ sɔsɔ, nɛ ɛtɛ ɛkɛ ɖɔɖɔ, ɛyaa kpeekpe wɩlɩyʋ yaa pɛtɛ pɩsɩyʋ. Ɖajaa ɛnʋ ɛlɩzɩna kɛlɛm kɛlɛm yɔɔ tʋma, nɛ, maʋʋ tilitu yaa wilitu hɔɔlʋʋ.
Nabayɛ ɖanɛyɛ hɩɖɛ sʋʋʋ size Menlo Park tɛ efeluu (le sorcier de Menlo Park). Ɛ-hɩɖɛ ɖʋʋ yɔ pɛcɛlɩ tɛtʋ natʋyʋ ɛ-hɩɖɛ Edison kɛ pɩnaɣ 1954 n̄ɩŋga taa.


text:
Lɛtonii
Lɛtonii kɛna Erɔpʊ ilemiye nɛ hayʊ kiŋ ɛjaɖɛ naɖɩyɛ nɛ ɖɩwɛ Erɔpʊ ajɛya kɩkpɛndʊ ŋgbɛyɛ taa agoza fenaɣ kacalaɣ wiye pɩnaɣ 2004. Ɛjaɖɛ ɖɩnɛ ɖɩwɛ teŋgu ŋgʊ payaɣ-kʊ se Palɩtikɩ yɔ kɩ-cɔlɔ kpɛɛɛ. Ɛjaɖɛ ɖɩnɛ ɖɩwɛ ajɛya wena payaɣ-yɛ se Palɩtɩ yɔ nɛ awɛ naatozo yɔ a-taa. Hadɛkiŋ lɛ ɛjaɖɛ nɖɩ payaɣ-ɖɩ se Lituyanii ɖɩwɛna piyele nɛ hayʊ kiŋ lɛ, ɛjaɖɛ nɖɩ payaɣ ɖɩ se Ɛsɩtoonii yɔ ɖɩɖɩ ñɛwɛna. Lɛtonii ɛjaɖɛ nɛ Rusii pasɩna ɖama kamaɣ kɛ wɩsɩ ɖɩlɩyɛ taa piyele wɩsɩ ɖɩlɩyɛtaa nɛ hadɛ kiŋ lɛ ɖɩnɛ ɛjaɖɛ nɖɩ payaɣ-ɖɩ se Piyeloorusii yɔ pasɩna ɖama kamaɣ. Pɩkpaɣna pɩnaɣ 1991 nɛ 2011 yɔ, Lɛtonii ɛjaɖɛ ɖɩnɛ ɖɩ-taa halaa pasa lʊlʊʊ ɛzɩ 23 % nɛ ɛyaa takɩlɩ kʊyʊ pa-ɛjɛya taa se powoki peeɖe siŋŋŋ.
Pamaza Lɛtonii ɛjaɖɛ ɖɩnɛ ɖɩ-walanzɩ lɛ, panaa se ɖɩ-walanzɩ talɩ 64 597 km2 nɛ ɖenɖe lɩm wɛɛ yɔ, peeɖe talɩɣ ɛzɩ 1,5 yɔ kɛ mɩnɩʊ yɔɔ. Ɖooo pɩnaɣ 2014 taa pakalɩ kɩgalʊʊ kɛ ɛjaɖɛ ɖɩnɛ ɖɩ-taa lɛ pana ɛyaa ɛzɩ 2 001 468 yɔ; pʊtɔbʊʊ se papɩzɩɣ pana ɛyaa ɛzɩ yɔ 31 yɔ kɛ km2 taa. Kamɩŋ fenaɣ 18 pɩnaɣ 1918 kɛ ɛjaɖɛ ɖɩnɛ ɖɩmʊ ɖɩ-tɩ yɔɔ wɛʊ ɛlɛ agoza fenaɣ 1990 kɛ ɖɩwɛ ɖɩ-tɩ yɔɔ siŋŋŋ. Payaɣ Lɛtonii ɛjaɖɛ ñʊʊdʊ kɩfalʊ se Raimonds Vējonis nɛ ɛjaɖɛ ɖɩnɛ ɖɩ-tɛ komina ñʊʊdʊ kɩfalʊ payaɣ se Māris Kučinskis.
Kʊnʊŋ ŋgʊ pakɩlʊʊ yɔɔdʊʊ ɛjaɖɛ ɖɩnɛ ɖɩ-tɛ komina tʊma taa nɛ pawɩlʊʊ-kʊ sukulinaa taa ɖɔɖɔ yɔ, ŋgʊ lɛ Lɛɛtɔŋ. Ɛjaɖɛ ɖɩnɛ ɖɩ-taa tɛtʊ sɔsɔtʊ payaɣ se Riiga. Yee ɛyʊ ɛsɔɔlaa se ɛyaa nɔɔyʊ kɛ kaŋgalafu yɔɔ ɛjaɖɛ ɖɩnɛ ɖɩ-taa kɔyɔ, pɩkɛna-ɩ kɩjɛyʊʊ se ɛma +371 ɛ-tɛ kaŋgalafu kpata yɔɔ pʊcɔ ŋɛ ɛɛma pɩtɛ ɛyʊʊ kaŋgalafu nimaɣ mayaɣ. Pakpazʊʊ ɛjaɖɛ ɖɩnɛ ɖɩ-tɛ kɩɖaʊ kɛdɛɛka nɛ pɛtɛ lɛ, pocosuu se Ɛsɔ, wazɩ Lɛtonii.
Liidiye nɖɩ pɔtɔkjɩ-ɖɩ peeɖe yɔ payaɣ-ɖɩ se Eroo.


text:
Paŋgiizi
Mbʊ payaɣ se paŋgiiizi (Banquise) yɔ, pɩkɛ lɩm taa ɖombe sɛŋgɛlɩtʊ. Nabʊyʊ ɛɛpɩzɩɣ pɩcaɣ wezuu paŋgiizi yɔɔ. Ɛlɛ, nabʊyʊ pɩzɩɣ pɩcaɣ wezuu lɩm tɛɛ. Ɖombiye sɛŋgɛlʊʊ tɛɛ papɩzɩɣ pana mbʊ payaɣ se «Explorer’s Cove» yɔ pɩtɛ paŋgiizi (New Harbor, détroit de McMurdo). Papɩzɩɣ ɖɔɖɔ pana lɩm tɛɛ wondu ndɩ ndɩ pɔɔya. Paŋgiizi ɖompiye sɛŋgɛlɩtʊ ndʊ, lɩm sɔsɔm yɔɔ pɩmaɣ. Lɩm kiɣna nɛ pɩpɩsɩɣ ɖompe. Teŋgu taa lɩm yaa lɩŋgamɩŋ taa ñɩmbʊ yaa pɔsɩ taa lɩm kiɣna nɛ pɩpɩsɩɣ ɖompe. Lɩm taa nabʊyʊ wɛɛ nɛ payaɣ-pʊ se kalɔtɩ klasiyɛɛrɩ (calottes glaciaires) waa. Pacaɣ wɛʊ ɛzɩ ɖompe wena a-tɔm ɖɩyɔɔdʊʊ yɔ, ɛlɛ, pɩtɛkɛ ana. Paba lɛ, tɛʊ sɔsɔʊ nɩɣ nɛ ɖomba wena alɩɣna ɛsɔdaa nɛ atɔlʊʊ yɔ, ana kpɛdɩɣna nɛ pɩpɩsɩɣ lɩm taa taŋganaa mba. Paŋgiizi kʊbɩnʊʊ kpɛndɩɣ pɩtalɩ walanzɩ naadozo yaa naanza mbʊ yɔ. Paŋgiizi ŋgʊ payaɣ ɖɔɖɔ se pɩnaɣ paŋgiizi yaa niikaɣ alɩwaatʊ paŋgiizi yɔ, kiileɖiɣ pɩtalɩ pɩnaɣ tɩŋɛ. Alɩwaatʊ ndʊ payaɣ se hiver polaire yɔ, alɩwaatʊ ndʊ tɩ-taa pɩnaɣ paŋgiizi paɣzʊʊ maʊ sɛŋgɛlɩtʊ. Kɩpaɣzɩɣ maʊ sɛŋgɛlɩtʊ alɩwaatʊ ndʊ teŋgu lɩm takɩlɩ saʊ miŋ kpaŋŋ yɔ. Teŋgu taalɩm wɛʊ niikaɣ fɩnɩnɩ. Halɩ feveku tiki -1, 8 °c tɛɛ mbʊ yɔ. Niikaɣ alɩwaatʊ taa ɖompe kiɣ atalɩ mɛta yaa mɛtɛnaa naalɛ mbʊ yɔ. Halɩ pɛtɛkpɛndɩna ɖompe cikpena wena amaɣ paŋgiizi ŋgʊ kɩ-yɔɔ yɔ. Pɩnaɣ 1980 taa pamaɣzɩ aritiki tɛ paŋgiizi nɛ pana se ki-kigiŋ kɛ kpaɣ mɛtɛnaa 1,89 nɛ pɩtalɩ mɛtɛnaa 2,62. Pɩnaɣ 2012 taa lɛ, ki-kigiŋ tiba kpaɣ mɛta kʊɖʊmʊʊ nɛ puwolo pɩtalɩ mɛtɛnaa 1,75. Kpaɣ pɩnaɣ 1980 taa nɛ pɩnaɣ 2012 ñɩŋga taa lɛ, kpaɣ lakɩŋ fenaɣ ɖɩ-tɛnɖɛ nɛ puwolo pɩtɛyɩ agoza fenaɣ kɩmaŋ lɛ paŋgiizi ɖompe kiɣ nɛ pɩkɩlɩ. Ɛlɛ, kpaɣnɩ kɩyɛɛna fenaɣ ɖɩ-tɛnɖɛ nɛ puwolo kamɩŋ fenaɣ tɛyɩ kɩmaŋ lɛ, paŋgiizi ɖompe ɛɛkɩlɩɣ kiu. Lakɩŋ fenaɣ ɖɛʊ kpa lɛ, paŋgiizi ɖompe sɛŋgɛlɩtʊ tazɩɣ ɖaɣlʊʊ nɛ pɩkɩlɩ kpem. Tɩpɩlɩɣ ɖama yɔɔ halɩ pɩtalɩ kilomɛtɛnaa 9,5. Ɛlɛ, ti-huuu pasɩɣ alɩwaatʊ ndʊ paŋgiizi woki kiɖuuna Kanadaa nɛ Ruusii pe-kidemiŋ yɔ.


text:
Pablo Picasso
Palʊla Pablo Ruiz Picasso kɛ Malaga kɛ Ɛsɩpaañɩ kɛ aloma fenaɣ kɩyakʊ nɛɛlɛ nɛ kɩgbanzɩ ŋgʊ wiye kɛ pɩnaɣ 1881 nɛ ɛsɩ ɖomaɣ fenaɣ kɩyakʊ lutozo wiye kɛ pɩnaɣ 1973.
Mbʊ lɛ ɛwɛna pɩnzɩ nakʊ fɛyɩ pɩnzɩ mɩnɩʊ kɛ Mougins kɛ Fransɩɩ ɛjaɖɛ taa. Ɛ-kɛkɛ tɔlɩm tayʊ, ɛkɛ ɖɔɖɔ sɩʊ kpelasɩ lɩzɩyʊ nɛ ɛkɛ saɣyʊ kɛ Ɛsɩpaañɩ ɛjaɖɛ taa ɛlɛ Fransɩɩ kɛ ɛ-laba ɛ-tɛ feziʊ caɣʊ pʊɖɔ. Ɛkɛ keɖewa tʊmɩyɛ laɖʊ nɛ ɛwɛna ɛ-cɛyʊa tɛ ɖoŋ ɛkɛ keɖewa tʊmɩyɛ laɖa ñɔtʊ ɛnɛ Georges Braque nɛ ɛ-taabalʊ nɔɔyʊ. Ɛkɛ ɛyʊ yuŋtʊ kɛ waɣ nɛɛlɛ ŋga taa ɛ-tɛ lɛɣtʊ sɩm nɛ ɛ-tɛ polɩtɩkɩ lɔŋ yɔ lɛ ɛpɩzɩɣ labʊ tʊma kʊdokɩŋ nɩnɩwa. Palʊla Pablo kɛ ɖoo taa ñɩtʊ nɛlɛ nɛ natozo nɛ cɛcɛsɩ hiʊ nɛ kɩgbanzɩ kɛ Malaga. Ʊnʊ kɛna José Ruizy Blasco pʊwa kajalaɣ ñɩŋga, ɛlɛ ñɛkɛna wɩlɩyʊ kɛ tɔlɩm taʊ sʊkʊlɩ ŋgʊ kɩwɛ tɛtʊ ŋdʊ payaɣ se San Telmo, ɛ-ɖoo payaɣ se Maria Picasso Lopez. Payaʊ se Picasso pitɛkɛ Ɛsɩpaañɩ taa yatʊ ɛlɛ takayɩsɩ maya napɛyɛ yɔdʊʊ se yatʊ ŋdʊ tɩtɛ nɛ ɩtallɩɩ kɩŋ. Paalʊlɩ pɔjɔzɔ nɔyʊ kɛ Sori, Genes eketiiye taa. Mbʊ Robert Maillard cɔlɔ lɛ, hɔʊ ŋgʊ kɩtɛkɛ Itaallɩɩ tɛtʊ taa mba mamaɣ. Pablo kɩwɛna kɔnaa naalɛ, kɔnaɣtʊ paya se Maria de Los Dolorès, nɛ ɛ- sɛ se Lola, palʊla-ɩ pɩnaɣ 1884, naalɛtʊ kɔyɔ sɛ hɩɖɛ se Conchita, ɛlɛ patafɛɩna abalʊ pʊwa kaʊ.


text:
KPƐLƖKƲƲ 74
Yesu pɩsɩ Mesiya
Yohanɛɛsɩ kaawɛ nɛ esusuu se: ‘Weyi ɛkɩlɩ-m yɔ, eɖiɣni kɔm.’ Yesu kaawɛnɩ pɩnzɩ ɛzɩ 30 mbʋ yɔ lɛ, ɛkʋyɩ Galilee nɛ ewolo Yɔɔrdaŋ Pɔɔ cɔlɔ, ɖenɖe Yohanɛɛsɩ kaawɛɛ nɛ ɛmɩyɩsɩɣ ɛyaa lɩm yɔ. Yesu ñɩnaɣ se Yohanɛɛsɩ ɛmɩyɩsɩ-ɩ lɩm. Ɛlɛ Yohanɛɛsɩ pɩsɩnɩ-ɩ se: ‘Pɩtɩkɛ ma pɩwɛɛ se mamɩyɩsɩ-ŋ lɩm. Ɛlɛ ña pɩwɛɛ se ŋmɩyɩsɩ-m lɩm.’ Peeɖe Yesu pɩsɩnɩ-ɩ se: ‘Yehowa sɔɔlaa se ŋmɩyɩsɩ-m lɩm.’ Pɩla mbʋ nɛ pɛɖɛɛ petii Yɔɔrdaŋ Pɔɔ taa, nɛ Yohanɛɛsɩ mɩyɩsɩ Yesu lɩm.
Yesu lɩnɩ lɩm tɛɛ lɛ, ɛla adɩma. Alɩwaatʋ ndʋ tɩ-taa ɛsɔdaa tʋlɩ nɛ fezuu kiɖeɖeu tii Yesu yɔɔ ehooye tɩyɛ. Pʋwayɩ lɛ, Yehowa yɔɔdɩnɩ ɛsɔdaa nɛ ɛtɔ se: “Ɛnʋ yɔ, ɛkɛ man-Pɩyalʋ kʋsɔɔlʋ, weyi man-taa wɛnɩ-ɩ leleŋ pɩdɩɩfɛyɩ yɔ.”
Yehowa fezuu tibi Yesu yɔɔ lɛ, ɛpɩsɩ Krɩstʋ yaa Mesiya. Lɛɛlɛɛyɔ, ɛpaɣzɩɣ tʋmɩyɛ nɖɩ ɖɩ-yɔɔ Yehowa tiyi-i tɛtʋ yɔɔ yɔ.
Patɩɩmɩyɩsɩ Yesu lɩm nɛ pɩtɛ lɛ, ewolo kañɩmbusuu taa nɛ ɛcaɣ peeɖe kɩyakɩŋ 40. Ɛpɩsaa nɛ ɛkɔɔ lɛ, ewolo Yohanɛɛsɩ cɔlɔ. Yesu kaawɛɛ nɛ ɛɖɔŋ nɛ ɛñɔtʋʋnɩ Yohanɛɛsɩ lɛ, Yohanɛɛsɩ tɔ se: ‘Ɛnʋ yɔ, ɛkɛnɩ Ɛsɔ Heɣa ŋga kahɩzɩɣ ɛjaɖɛ kɩwɛɛkɩm yɔ.’ Yohanɛɛsɩ yɔɔdɩ mbʋ se piyele nɛ samaɣ na se Yesu kɛnɩnɩ Mesiya. Ŋsɩm mbʋ pɩtalɩ Yesu alɩwaatʋ ndʋ ɛɛwɛ kañɩmbusuu taa yɔ? Yele nɛ ɖɩyɔɔdɩ pɩ-tɔm.
“Nɔɔ nakɛyɛ lɩnɩ ɛsɔdaa kiŋ se: ‘Ɛnʋ yɔ ɛkɛ man-Pɩyalʋ kʋsɔɔlʋ weyi man-taa wɛnɩ-ɩ leleŋ pɩdɩɩfɛyɩ yɔ.’”—Maarkɩ 1:11


text:
Yehowa Aseɣɖe Tɩnaa tisiɣ se Ɛgbɛyɛ Kɩbɩnɖɛ taa takayɩsɩ lɩnɩ Ɛsɔ cɔlɔ?
Ɛɛɛ. Yehowa Aseɣɖe Tɩnaa wɛnɩ tisuu se “takayaɣ kiɖeɖeɣa kpeekpe lɩnɩ Ɛsɔ cɔlɔ.” (2 Timootee 3:
Ɛbɛ yɔɔ pɩpɔzʋʋ Krɩstʋ mba Ɛgbɛyɛ Kɩbɩnɖɛ nɛ Ɛgbɛyɛ Kɩfaɖɛ taa takayɩsɩ?
Fezuu kiɖeɖeu sɩnɩ apostoloo Pɔɔlɩ nɛ ɛma se “Tɔm ndʋ pama-tʋ lɔndaa yɔ, pama-tʋ ti-kpeekpe se pawɩlɩ-ɖʋ tʋ nɛ ɖihiɣ abalɩtʋ nɛ laŋhɛzɩyɛ, nɖɩ Takayaɣ Kiɖeɖeɣa haɣ yɔ, nɛ ɖɩwɛɛnɩ lidaʋ.” (Roma 15:4) Ye mbʋ Ebree Masɩ taa tɔm wazɩɣ-ɖʋ sɔnɔ. Masɩ nzɩ sɩ-taa nɛ caanaʋ taa tɔm ndʋ tɩpɩzɩɣ nɛ tɩsɩnɩ-ɖʋ yɔ nɛ sɩ-taa nɛ lɔŋ tasʋʋ kɩbam ɖɔɖɔ.
Caanaʋ taa tɔm ndʋ tɩwazɩɣ yɔ. Ebree Masɩ taa pɔyɔɔdɩ wondu lɩzʋʋ nɛ ɛzɩma ɛyʋ tɔlɩ kɩdɛkɛdɩm taa yɔ, pɩ-tɔm. Tɔm ndʋ tɩ-tɩlʋʋ sɩɣnɩ-ɖʋ se ɖɩpɩzɩ nɛ ɖihiɣ tɔm pɔzʋʋ pʋnɛ pɩ-yɔɔ cosuu: Le ɖɩlɩnaa? Ɛbɛ yɔɔ ɛyaa sɩkɩ? (Kiɖe Tɛɛ Tɔm 2:7, 17) Pɩtasɩ lɛ, Ebree Masɩ yɔɔdʋʋ ɛzɩma Yehowa Ɛsɔ kaasɩnɩ ɛyaa mba paakatɩ kala wena ɖɩkatɩɣ sɔnɔ nɛ panɩɩ ɖɔɖɔ leleŋ weyi ɖɩnɩɣ sɔnɔ yɔ, pɩ-tɔm.
—Yakubu 5:17.
Lɔŋ tasʋʋ kɩbam. Bibl taa takayɩsɩ nzɩ payaɣ se Aduwa nɛ Eklesɩyastɩ nɛ sɩwɛɛ Ebree Masɩ taa yɔ, sɩ-taa nɛ lɔŋ tasʋʋ kɩbam mbʋ pɩwazɩɣ alɩwaatʋ kpeekpe yɔ. Takayɩsɩ nzɩ, sɩtasɩɣ-ɖʋ lɔŋ pɩlɩɩnɩ mbʋ ɖɩla nɛ ɖihiɣ hɔʋ taa koboyaɣ (Aduwa 15:17), mbʋ pɩpɩzɩɣ nɛ pɩsɩnɩ-ɖʋ nɛ ɖɩwɛɛnɩ lɩmaɣza kɩbana tʋmɩyɛ yɔɔ (Aduwa 10:4; Eklesɩyastɩ 4:6) nɛ ɛzɩma piya evelisi pɩzɩɣ nɛ sihiɣ koboyaɣ si-evebitu alɩwaatʋ taa yɔ (Eklesɩyastɩ 11:9–
12:1).
Pɩtasɩ lɛ, Moyizi paɣtʋ ndʋ tɩwɛ Bibl kajalaɣ takayɩsɩ kagbanzɩ nzɩ payaɣ se Torah yɔ, sɩ-taa yɔ, tɩ-taa tazʋʋ wazɩɣ-ɖʋ pɩdɩɩfɛyɩ. Pɩkɛ toovenim se pɩtɩkɛ Krɩstʋ ñɩma paha paɣtʋ ndʋ, ɛlɛ paɣtʋ kila wena awɛ tɩ-taa yɔ, apɩzɩɣ awazɩ-ɖʋ nɛ asɩnɩ-ɖʋ nɛ ɖihiɣ koboyaɣ ɖe-wezuu caɣʋ taa.


text:
Kamaŋaɣ kɩsɛɛmaɣ ŋgbɛyɛ
Kamaŋaɣ Kɩsɛɛmaɣ Ŋgbɛyɛ kɛ kedeŋa kpeekpe ŋgbɛyɛ nɖɩ ɖɩyakɩ ɛyaa weziŋ ñʊŋ yɔ. Pɩnaɣ 1863 taa ɛyaa tikaɣ nakɛyɛ laba lɩmaɣzɛ nɛ palɩzɩ kamaɣkaɣ kɩsɛɛmaɣ ŋgbɛyɛ nɖɩ. Ɛyaa mba pɛkɛ Suwiisi ɛjaɖɛ taa ñɩma. Pɛwɛ Suwiisi tɛtʊ ndʊ payaɣ se Genève yɔ tɩ-taa. Pʊ-tɔbʊ se pɛkɛ Genève tɛtʊ taa ñɩma. Ɛyaa mba pa-taa lɛ, ɖɩna ɖajaanaa panɛ : Ɖajaa Gustave Moynier nɛ Ɖajaa Henri Dunant nɛ Ɖajaa Guillaume-Henri Dufour. Ɖajaa Henri Dunant kamʊ laŋhɛzɩyɛ yɔɔ kandɩyʊʊ lʊɖɛ samtʊ nimiye pɩnaɣ 1901 taa. Kamaŋaɣ Kɩsɛɛmaɣ Ŋgbɛyɛ kɛŋna kedeŋa kpeekpe kajalaɣ ŋgbɛyɛ nɖɩ ɖɩlʊkɩ se ɖɩya ɛyʊ wezuu ñʊʊ yɔ. Paha Kamaŋaɣ Kɩsɛɛmaɣ ŋŊgbɛyɛ laŋhɛzɩyɛ yɔɔ kandɩyʊʊ lʊɖɛ samtʊ nimiye pɩnaɣ 1917 nɛ Pɩnaɣ 1944 nɛ pɩnaɣ 1963 taa. Pɩnaɣ 1996 ñɩŋga taa lɛ, paha ŋgbɛyɛ nɖɩ ɖɔɖɔ kedeŋa kpeekpe ɛyʊ wezuu yɔɔ kandɩyʊ nɛ laŋhɛzɛyɛ yɔɔ lʊbʊ nɛ ayɛya kpeekpe ɖama nɩnaʊ nɛ taabalɩyɛ pɔ-yɔɔ lʊbʊ samtʊ nimiye nɖɩ payaɣ se « Prix Balzan » yɔ.
Kamaŋaɣ Kɩsɛɛmaɣ Ŋgbɛyɛ taa ɛyaa tasɩ ɖɔʊ mbʊ pʊyɔɔ yɔ, ɛyaa mba palɩzɩ ŋgbɛyɛ nɖɩ yɔ, pɔsɔzɩ pɔ-yɔɔ sɔɔlɩm tɩnaa lɛlaa. Paba ñɛkpɛndɩ ɛyaa nɛɛlɛ (20). Ɛzɩma patɩlɩɣna Kamaŋaɣ Kɩsɛɛmaɣ Ŋgbɛyɛ ? Kamaŋaɣ Kɩsɛɛmaɣ Ŋgbɛyɛ mayaɣ kɔyɔ : pama kamaŋaɣ kɩsɛɛmaɣ pɩsaʊ hɔɔlaɣ kʊhʊlʊmaɣ yɔɔ.
Kamaŋaɣ Kɩsɛɛmaɣ Ŋgbɛyɛ tʊmɩyɛ ñʊʊ wɛ Genève tɛtʊ taa. Pɩnaɣ 2011 ñɩŋga taa lɛ, ɛyaa mba kamaŋaɣ kɩsɛɛmaɣ ŋgbɛyɛ sɩna kedeŋa kpeekpe taa yɔ, pɛkpɛndɩ ɛyaa kudokiŋ hiu nɛ naalɛ nɛ ɛyaa taŋga (12 500). Kamaŋaɣ Kɩsɛɛmaɣ Ŋgbɛyɛ taa ɛyaa caɣ ajɛya nɩɩnʊwa nɛ hiu taa nɛ pɩɖɛɛ pʊ-yɔɔ. Ɛyaa mba pɛwɛ ajɛya ana a-taa nɛ palakɩ Kamaŋaɣ Kɩsɛɛmaɣ Ŋgbɛyɛ tʊma paa evemiye nɖɩ. Palakɩ-yɛ ɖɔɖɔ ajɛya nɩɩnʊwa nɛ niidozo taa.
Kpaɣ hasɩyaɖɛ fenaɣ pɩnaɣ 2012 taa nɛ pɩkɔɔ pɩsɩɩnɩ sɔnɔ yɔ, Ɖajaa Peter Maurer kɛŋnɩ Kamaŋaɣ Kɩsɛɛmaɣ Ŋgbɛyɛ ñʊʊdʊ. Kpaɣ pɩnaɣ 2010 nɛ pɩkɔɔ pɩsɩɩnɩ sɔnɔ yɔ, Ɖajaa Yves Daccord cɔŋnanɩ ŋgbɛyɛ nɖɩ ɖɩ-tʊma tɩŋa yɔɔ. Ɛlɛ, ɛyaa mba pɛwɛ Kamaŋaɣ Kɩsɛɛmaɣ N̈gbɛyɛ nɔɔ yɔɔ nɛ mba lɩzɩɣna ɖɩ-paɣtʊ nbdɩ ndɩ yɔ, pɛkpɛndɩ ɛyaa nɛɛlɛ (20). Patɩŋa pɛkɛ Suwiisi ɛjaɖɛ taa ɛyaa.


text:
Rɛɛzɔɔ (raison)
You nakʊyʊ ɛlaba ɛyaa naalɛ hɛkʊ taa kɔyɔ, pañɩnɩɣ nɛ pana se pa-taa lɛ, aca lɛlʊ tɔm. Yee mbʊ pʊwɛɛ se ɛyaa naalɛ yaa naadozo pacakɩ nɛ pɔyɔɔdɩ-tʊ nɛ pana se aca lɛlʊ tɔm. Weyi ɛca tɔm yɔ, pɔtɔŋ se ɛ-tɔm sɩba. Piyele weyi paca-ɩ tɔm yɔ, pɔtɔ se ɛlɛ tɔm ɖewa. Pʊ-tɔbʊʊ se ɛwɛna toovenum. Ɛwɛna toovenum tɔbʊʊ se ɛtɛwɛɛkɩ pʊyʊ. Mbʊʊ payaɣna fransɩɩ kʊnʊŋ taa se «raison». Ɛlɛ, pɔtɔŋʊʊ se ɛyʊ wɛna toovenum yɔ, pʊwɛ hɔɔlɩŋ ndɩ ndɩ taa. Ɛyʊ pɩzɩɣ ɛwɛɛna toovenum tɔm hʊʊ taa. Pʊ-tɔbʊʊ se ɛ nɛ nɔɔyʊ pɛ-hɛkʊ taa tɔm natʊyʊ ɛwɛɛ nɛ payaa ɖama awiya tɛ nɛ awiya hʊʊ-tʊ nɛ pana se pɩtɛkɛ ɛnʊ cana tɔm kɔyɔ, pɔtɔŋ se ɛ-tɔm tasɩ, se ɛwɛna toovenum ɛzɩ ɖɩtɛm kɛdɩɣ nɛ pɩɖɛɛ yɔ. Ɛyʊ pɩzɩɣ ɖɔɖɔ ɛwɛɛna toovenum ɛ-lakasɩ nasɩyɛ taa. Ɖɩkpaɣ ɛzɩ ɛyʊ nɔɔyʊ ɖu hɛñʊŋ nɛ lɛlʊ heŋ woki nɛ ekuluu. Nɛ weyi pukuluu ɛ-hɛñʊŋ yɔ, ewolo eheyi weyi ɛlɛ tɩna heŋ weyi ekuluu hɛñʊŋ mbʊ yɔ se ɛkpa e-heŋ se ikuluu ɛ-hɛñʊŋ. Yee heŋ tʊ ɛtakpa e-heŋ nɛ heŋ ɛnʊ ɛwɛɛ iwoki nɛ ikuluu lɛlʊ hɛñʊŋ mbʊ nɛ pʊwɩzɩ ɛlɛ nɛ ɛkʊ heŋ ɛnʊ ɛ-taa nɔɔyʊ yaa paa ɛɛtɩkʊ ɛ-taa heŋ naalɛ yaa paa ɩɩɖɛ naalɛ yɔɔ kɔyɔ, ɛyaa tɔŋ se ɛwɛna toovenum. Mbʊ pʊyɔɔ yɔ, ewoba nabʊlɛ nabudozo nɛ eheyi weyi ɛtɩna heŋ yɔ se ɛkpa e-heŋ se ikuluu ɛ-hɛñʊŋ nɛ ɛlɛ paatɛwɛɛ. Ŋgʊ sɔsaa tuu eduye se «Paasuu nandʊ kpou». Eduye nɖɩ ɖɩ-tɔbʊʊ kɛlɛ se tɔɔnaɣ tɩna ɛyʊ wezuu, pɩtɛkɛ nandʊ. Pɔtɔkɩ nandʊ laɣzaɣ, paatɔkɩ-tʊ haɣnaɣ. Ɛlɛ, payaʊ se «raison» nɛ fransɩɩ kʊnʊŋ taa yɔ, pʊwɛ ndɩ nɛ toovenum mbʊ pʊ-tɔm ɖɩyɔɔdʊʊ yɔ. Mbʊ paya fransɩɩ kʊnʊŋ taa se «raison» yɔ, pɩkɛ ɛyʊ fɩtɩyɩm taa pʊyʊ nɔɔyʊ. Pʊdʊ ɛnʊ eyekina nɛ ɛyʊ pɩzɩɣ ɛwɛɛna maɣzɩm kɩban. Ɛyʊ fɩtɩyɩm taa pʊdʊ ɛnʊ eyekina nɛ ɛyʊ pɩzɩɣ ɛtɩlɩɣ kɩbandʊ nɛ kɩdɛkɛdɩm. Pʊ-tɔbʊʊ se pʊdʊ ɛnʊ ɛlakɩna nɛ ɛyʊ tɩlɩɣ se malaba pʊnɛ, pʊwɛ ɖeu, malaba pʊnɛ pɩfɛyɩ ɖeu. Ɛyʊ fɩtɩyɩm taa pʊdʊ ɛnʊ ɖɔɖɔ eyekina nɛ ɛyʊ wɛɣna maɣzɩm kɩban nɛ ɛhʊʊ tɔm ɖeu yaa ɛhʊʊ tɔm siɣsiɣ. Mbʊ paya fransɩɩ kʊnʊŋ taa se «raison» yɔ, pʊ-tɔbʊʊ se ɛyʊ fɩtɩyɩm taa pʊdʊ ɛnʊ, ɛnʊ yekina nɛ ɛyʊ pɩzɩɛ tɩlɩ kedeŋa lɔŋ nɩɩyɛ. Pʊdʊ ɛnʊ ɛlakɩna nɛ ɛyʊ pɩzɩɣ eluki yaa ɛlɩzɩɣ pʊyʊ kɩfam nabʊyʊ. Halɩ ɛyaa mba pɔtɔŋ se pa-ñʊŋ taa cɔwa yɔ, petelesi fɩtɩyɩm taa pʊdʊ ɛnʊ. Pʊ-nʊmɔʊ taa Fransɩɩ ñɩma tuu eduye se «Weyi payaɣ se kpaazɩyʊ yɔ, ɛkɛ weyi elesi pɩtɩŋa payɩ, ɛlɛ, etelesi fɩtɩyɩm taa pʊdʊ ɛnʊ yɔ».


text:
Ɛzɩma Yehowa Aseɣɖe Tɩnaa ñɔɔzɩ pa-tɩ nɛ palakɩ pɛ-Ɛsɔ sɛtʋ tʋmɩyɛ?
Paa ɛgbɛyɛ nɖɩ lɛ, ɛzʋtʋyaa nabɛyɛ wɛ ɖɩ-taa nɛ pɔcɔŋnɩ ɖɩ-Ɛsɔ sɛtʋ tʋmɩyɛ yɔɔ. Agbaa ɛzɩ 20 mbʋ yɔ, kpɛndɩɣ nɛ pɩlakɩ egeetiye. Ɛzʋtʋyaa nʋmɔɖɔnaa mba payaɣ se egeetiye yɔɔ cɔnɩyaa yɔ, powoki ɖoŋ ɖoŋ agbaa taa nɛ pakpazɩɣ-yɛ ɖoŋ.
Yehowa Aseɣɖe Tɩnaa mba papɩ fezuu taa nɛ palakɩ tʋmɩyɛ ɖa-tʋmɩyɛ ɖɩlaɖɛ sɔsɔɖɛ nɖɩ ɖɩwɛ Brooklyn, Niyuu Yɔrɩkɩ ɛjaɖɛ taa nɛ payaɣ-wɛ se Nɔɔɖɛyaa Ɛgbɛyɛ yɔ, patɩŋɩɣnɩ Bibl yɔɔ nɛ patasɩɣ lɔŋ agbaa.—Tʋma Labʋ 15:23-29; 1 Timootee 3:1-7.


text:
KPƐLƖKƲƲ 63
Pama tɔm natʋyʋ koloŋa yɔɔ
Pɩkɔm pʋwayɩ lɛ, Bɛlsazaarɩ pɩsɩ Babilɔɔnɩ wiyaʋ kɩfalʋ. Ðoo naayɛ taa lɛ, ekpeɣli ɛ-tɛtʋ taa ɛyaa sɔsaa kudoku se ɛ nɛ wɛ pala kazandʋ. Eheyi ɛ-lɩmɖʋyaa se powolo templo taa nɛ pakpaɣ sika kɔpʋnaa mba Nebukadɩnezaarɩ kaakpaɣ Yehowa templo taa yɔ nɛ pɔkɔna. Bɛlsazaarɩ nɛ mba ɛya-wɛ kazandʋ yɔ, pakpaɣ kɔpʋnaa mba nɛ pɔñɔʋnɩ sʋlʋm nɛ pɛɖɛyɩɣ pɛ-ɛsɔnaa. Peeɖe nesi sɔsɔsɩ nasɩyɩ lɩwa nɛ sɩma piti tɔm natʋyʋ kpaaŋ ŋgʋ kɩ-tɛɛ paawɛɛ yɔ, ki-koloŋa nakɛyɛ yɔɔ.
Sɔɔndʋ kpa Bɛlsazaarɩ. Nɛ ɛyaa ɛ-tɛtʋ taa maajiki laɖaa nɛ eheyi-wɛ se: ‘Ye mɩ-taa nɔɔyʋ ɛpɩzaa nɛ ɛlɩzɩ-m tɔm tʋnɛ tɩ-taa yɔ, ɛkaɣ kɛʋ tozo tʋ, me-kewiyaɣ taa. Maajiki laɖaa mba powolo ɛ-cɔlɔ, ɛlɛ pa-taa nɔɔyʋ tɩpɩzɩ nɛ ɛlɩzɩ piti tɔm ndʋ tɩ-taa. Peeɖe ɛ-tɛ abiɖe kɔma nɛ eheyi-i se: ‘Abalʋ nɔɔyʋ wɛɛ nɛ payaɣ-ɩ se Danɩyɛɛlɩ. Ɛnʋ ɛlɩzaɣnɩ wiyaʋ Nebukadɩnezaarɩ tɔm ndʋ tɩɩwɛ-ɩ kaɖɛ yɔ, tɩ-taa. Ɛpɩzɩɣ nɛ ɛlɩzɩ-ŋ piti tɔm tʋnɛ tɩ-taa.’
Wiyaʋ yele nɛ pɔkɔnɩ Danɩyɛɛlɩ ɛ-cɔlɔ. Bɛlsazaarɩ heyi-i se: ‘Ye ŋpɩzaa nɛ ŋkalɩ tɔm ndʋ tɩwɛ koloŋa yɔɔ yɔ, mahaɣ-ŋ sika lɩyʋʋ nɛ manpɩsɩɣ-ŋ tozo tʋ Babilɔɔnɩ ɛjaɖɛ taa.’ Danɩyɛɛlɩ cosi-i se: ‘Mantɩsɔɔlɩ kʋjɔʋ, ɛlɛ meheyiɣ-ŋ tɔm ndʋ pama koloŋa yɔɔ yɔ, nɛ malɩzɩ-ŋ pɩ-taa. Ña-caa Nebukadɩnezaarɩ kaakpazɩ ɛ-tɩ nɛ Yehowa luzi-i. Ŋsɩm mbʋ pɩɩtalɩ-ɩ yɔ pɩtɩŋa payɩ, ɛlɛ ŋtise sɔɔndʋ Yehowa, nɛ ŋtiyi se pɔkɔnɩ-ŋ e-templo taa sika kɔpʋnaa nɛ ŋñɔɔ pɩ-taa sʋlʋm. Pʋyɔɔ Yehowa ma tɔm tʋnɛ: Mene, Mene, Tekel nɛ Ufarsiŋ. Tɔm tʋnɛ, tɩwɩlɩɣ se Meedii ñɩma nɛ Pɛrsɩ ñɩma kɔŋ nɛ pawa Babilɔɔnɩ nɛ ŋtasɩɣ kɛʋ wiyaʋ.’
Alɩwaatʋ ndʋ tɩ-taa lɛ, pɩlakaɣ ɛyaa ɛzɩ nɔɔyʋ ɛɛpɩzɩɣ nɛ ɛwa Babilɔɔnɩ tɛtʋ yɔ. Paacɔzɩ kolonzi sɔsɔsɩ Babilɔɔnɩ tɛtʋ nɛ pɔɔ sɔsɔɔ nakɛyɛ wɛɛ kolonzi nzɩ sɩ-wayɩ nɛ pɩkandɩyɩɣ tɛtʋ yɔɔ. Ɛlɛ ɖoo ana a-taa lɛ, Meedii nɛ Pɛrsɩ ñɩma pɔkɔma se poyooni Babilɔɔnɩ. Pɛrsɩ wiyaʋ Siiruusi yeba nɛ pɛhɛɛ lɔɔʋ nɛ pɔɔ taa lɩm pasɩ nɛ pɩha nʋmɔʋ sɔɔjanaa nɛ powolo pasʋʋnɩ tɛtʋ nɔnɔsɩ. Puwiye lɛ, paatʋlɩ tɛtʋ nɔnɔsɩ nɛ peyele. Sɔɔjanaa sʋʋ wii tɛtʋ taa nɛ pawabɩ-tʋ nɛ pakʋ wiyaʋ. Nɛ Siiruusi pɩsɩ Babilɔɔnɩ wiyaʋ.
Pɩkɔm se pɩlakɩ pɩnaɣ lɛ, Siiruusi susi se: ‘Yehowa heyi-m se manɖaɣnɩ-ɩ maʋ templo ŋgʋ kɩɩwɛ Yeruzalɛm yɔ. Paa weyi ɛsɔɔlaa yɔ, ɛpɩzɩɣ nɛ ewolo ɛɖʋ tʋmɩyɛ nɖɩ nesi. Pɩla mbʋ nɛ tɔm ndʋ Yehowa kaayɔɔdaa se Yuuda ñɩma pɩsɩɣ pɛ-tɛ pɩnzɩ 70 wayɩ yɔ, tɩkɔɔ pɩ-taa. Siiruusi yele nɛ papɩsɩnɩ sika nɛ liidiye kɔpʋnaa mba Nebukadɩnezaarɩ kaakpaɣ templo taa yɔ. Ŋna ɛzɩma Yehowa tɩŋnɩ Siiruusi yɔɔ nɛ ɛsɩnɩ ɛ-samaɣ yɔ?
“Kɩtɔlaa, kɩtɔlaa, Babilɔɔnɩ sɔsɔʋ kʋlɛ; kɩpɩsɩ aleewa cokiye, kʋzɔɔtʋ feziŋ kpeekpe ɖɩjɔzɩyɛ.”—Natʋ 18:2


text:
Gizeh tɛtʋ taa pɩlaŋ
Gizeh tɛtʋ taa naŋgɩŋ kɛ naŋgɩŋ weyi ɛkɩla walʋʋ kedeŋa yɔɔ cɩnɛ yɔ. Naŋgɩŋ ɛnʋ ɛwɛ Egipiti (Égypte) ɛjaɖɛ taa. Ɛwɛ Niili pɔɔ nɛ wɩsɩ ɖɩlɩyɛ hɔɔlʋʋ taa pʊʊ sɔsɔʋ nakʊyʊ n̄ʋʋ taa. Ɛ-taa pepiŋaɣ sɩɖaa ɖooo lɔŋ. Egipiti (Égypte) ɛjaɖɛ taa pɩlɑŋ kpɛndɩ tindima naanza taa: wɩsɩ ɖɩlɩyɛ taa pɩlaŋ wɛɛ, wɩsɩ ɖɩɖʊyɛ taa ñɩŋ ñɛwɛɛ, hadɛ kiŋ pɩlaŋ n̄ɛwɛɛ nɛ hɛkʊ taa pɩlaŋ n̄ɛwɛɛ ɖɔɖɔ.
Wɩsɩ ɖɩlɩyɛ taa pɩlaŋ taa pepiŋ awiya nɛ a-lila taa n̄ɩma. Pʋ-yɔɔ pohuyi-i abila naŋ cɔlɔ. Wɩsɩ ɖɩlɩyɛ hɔɔlʋʋ taa pɩlaŋ ɛnʋ ɛ-taa pepimi sɔdɩŋ ɛnɛ e-piya: Khéops, Kaouab Ier (G 7120 nɛ G 7110), Hordjédef (G 7220 nɛ G 7210) nɛ Khoufoukhaf (G 7140 et G 7130).
Wɩsɩ ɖɩɖʊyɛ taa pɩlaŋ kɛna pɩlaŋ weyi pakɩlɩɣ haʊ ñamtʊ yɔ. Peeɖe pepima mastabas waa kpaɣ dynastie waa IV ŋkɔɔ ŋtalɩ VI taa n̄ɩma. Pɛtɛyɩ-ɩ tam naadozo taa nɛ pepiŋ layaa mba pepiŋ ɛyaa yɔ kajalaɣ hɔɔlʊʊ taa. Nabʊlɛ taa lɛ, mastabaswaa tɛ hɔɔlʊʊ; kʊ-kʊ taa pepiŋ mastabaswaa mba pan̄aŋ-wɛ nɛ pɩkɩlɩ yɔ. Peeɖe pepima sɔsɔ Vizir Hémiounou (G 4000). Wɩsɩ ɖɩɖʊyɛ taa pɩlaŋ taa pepiŋ mastabaswaa mba paakɩlɩɣ-wɛ haʊ ñamtʊ yɔ.


text:
Kɛlɩkpɛlɛkʋʋ wonuu
Kpɛlɩ kpɛlɛkʋʋ wonuu (élément chimique) kɛ pʋyʋ kɔtɩɩɩ waa sakɩyɛ kɩkpɛndʋʋ. Nazɩyaa (protons) cabɩ wɛ pʋyʋ kɔtɩɩɩ piye taa. Ɛyʋ pɩzɩɣ ɛtɩlɩ nazɩyaa ḿba pa-ñʋʋ.
Pʋyʋ kɔtɩɩɩ piye taa nazɩyaa ñʋʋ kɛ mayaɣ « Z ». Pʋ-tɔbʋʋ se pâma mayaɣ « Z » kɔyɔ, pʋwɩlɩɣ se pɩkɛ nazɩyaa ñʋʋ pʋyʋ kɔtɩɩɩ piye taa. Pɩkɛ kpɛlɩ kpɛlɛkʋʋ wonuu tɛ pʋyʋ kɔtɩɩɩ mayaɣ.
Patɩlɩɣ pʋyʋ kɔtɩɩɩ waa tɛ kpɛlɩkpɛlɩ wondu tɛ wɛtʋ pɩlɩɩna ɛzɩma pʋyʋ kɔtɩɩɩ ɛnʋ ɛ-tɛ nazɩyʋ piye wɛɛ yɔ pʋ-cɔlɔ. Nazɩyʋ piye wɛtʋ ñalɩɣna pʋyʋ kɔtɩɩɩ taa piye tɛ sɩɣlɩyaa ñʋʋ cɔlɔ.
Mbʋ yebina nɛ pʋyʋ kɔtɩɩɩ waa tɩŋa mba pɛwɛna pʋyʋ kɔtɩɩɩ tɛ mayaɣ kʋɖʋmaɣ yɔ, patɩŋa pɛ-tɛ kpɛlɩ wonduu wɛna wɛtʋ kʋɖʋmtʋ. Pɩtɛɛ lɛ, kpɛlɩ wonuu tɛ pʋyʋ kɔtɩɩɩ waa taa pe pɩzɩɣ pɛfɛyɩna patɩŋa nazɩyʋfɛyɩ waa ñʋʋ kʋɖʋmʋʋ.
Pe naayɩ taa nazɩyʋfɛyɩ waa pɩzɩɣ pɔɖɔɔ pakɩlɩ pe lɛɛna taa ñɩma. Kpɛlɩ wonduu taa natʋyʋ hɩla yɔ : Idrozɛɛnɩ nɛ karɩbɔɔnɩ nɛ azɔɔtɩ nɛ ɔkɩzizɛɛnɩ nɛ fɛɛrɩ nɛ kuwifrɩ nɛ liidiye ñɩɣlɩm nɛ sika.
Ɛyaa nɩna ɖama se yee pama mayaɣ « H » kɔyɔ, pɩkɛ Idrozɛɛnɩ nɛ pâma mayaɣ « C » lɛ, pɩkɛ karɩbɔɔnɩ. Mayaɣ « N » ñawɩlɩɣ se pɩkɛ Azɔɔtɩ nɛ mayaɣ « O » ñawɩlɩ se pɩkɛ ɔkɩzizɛɛnɩ. « Fe » wɩlɩɣ se pɩkɛ fɛɛrɩ nɛ « Cu » wɩlɩ se pɩkɛ kuwifrɩ. « Ag » wɩlɩ se pɩkɛ liidiye ñɩlɩm nɛ piyele « Au » ñawɩlɩ se pɩkɛ sika. Halɩ nɛ sɔnɔ kpɛlɩ wonduu ñʋʋ kɛ 118.


text:
Peter Tchaikowsky
Piotr Ilitch Tchaïkovsky (Ruusi kʊnʊŋ taa ПëTp Илbич ЧaйkoBckий, [ˈpʲotr ɪlʲˈjit͡ɕt͡ɕɪjˈkofskʲɪj], ɛkɛ Ruusii ɛjaɖɛ taa hendu lɩzɩyʊ kɛ ɛjaɖɛ kɩkɛzɩyɛ lɩmaɣzɩyɛ alɩwaatʊ taa. Palʊla-ɩ agoza fenaɣ kɩyakʊ 7 pɩnaɣ 1840 kɛ Votkinsk tɛtʊ taa nɛ ɛsɩ kamɩŋ fenaɣ kɩyakʊ 6 pɩnaɣ 1893 kɛ St Pétersbourg tɛtʊ taa.
E-cejewiye wɛ ñɩm pazɩ nɛ pɛtɛ Ukurɛnɩ kiŋ nɛ sɔɔjɔna hɔɔlʊʊ taa ɛyaa nabɛyɛ mbʊ lɛ, palʊlɩ Piotr kɛ Votkinst, Oudmourtie tɛtʊ taa lone naɖɩyɛ nɛ ɖɩwɛ Oural taa kɛnɛ. Ɛɛkɛ pɩɣa naalɛ ŋga kɛ Ilia Petrovitch Tchaïkovski cɔlɔ (hasɩyaɖɛ fenaɣ kɩyakʊ 31 pɩnaɣ 1795 ŋtalɩ pɩnaɣ 1880 kɔlaɣ fenaɣ kɩyakʊ 21), ɛɛkɛ tɛtɛ ñɩɣlɩm wondu tʊma tambaɣ lɩzɩyʊ.
Ɛ-maɣmaɣ ɛɛkɛ Piotr Fiodorovitch Tchaïka pɩyalʊ (1745-1818) nɛ e-ɖoo kɛkɛ Fransɩɩ tʊ, Alexandra Andreïevna Assier (kɩyɛna fenaɣ kɩyakʊ 11 pɩnaɣ 1812 ŋtalɩ mɩsɩkʊm fenaɣ kɩyakʊ 25 pɩnaɣ 1854 alɩwaatʊ taa).
Ɛwɛna hɛkʊ taa kɔʊ nɔyʊ ɛlɛ payaɣ se Zinaïda (palʊla-ɩ pɩnaɣ 1829 kɛ kajalaɣ nesi ɖɔkʊ ɛ-caa cɔlɔ. Pʊwayɩ lɛ, ɛpɩsɩ lelu nɛ ɛ-cɔlɔ ɛcaɣ nɛ ehiɣ tɩlasɩ sakɩyɛ nɛ ɛ-ɖalʊ Nicolaï (pɩnzɩ 1838 ŋtalɩ 1911) alɩwaatʊ. Pʊwayɩ kɛ Alexandre pɩnaɣ 1842 ( weyi akaɣ kɛʊ Davydov tɛ abiɖe yɔ kɛlɛ ɛñɔtɩna-ɩ kpam nɛ ewoki ɛ-hɛzɩɣ peeɖe.
Pakaɣa cenje Piotr, nesi kɩpanzɩ yɔɔ nɛ lɩmɩyɛ yɔɔ, e-ɖoo Alexandra Andreïevna nɛ ɛ-kɔɔna Alexandra (ɛcaɣa) nɛ Zinaïda (ɛsɩŋa) nɛ ɛ-ɖalaa Nikolaï (ɛsɩŋa) nɛ Hippolyte (ɛcaɣa) nɛ ɛ-caa Ilia Petrovitch. Ɛ-kajalaɣ tɛ tɩ-cɛyʊ pɩlɩna miziiki yɔ kaakɛ piyano mabʊ lɩmaɣzɩyɛ. E-ɖoo kaawoba St Petersbourg tɛtʊ taa ɛnɛ ɛ-kɔɔ lɛ, palɩzɩ hendu natʊyʊ nɛ paya-tʊ se Ɖo-doo St Pétersbourg tɛtʊ taa.
Pɩnzɩ kɩgbanzɩ taa lɛ, ɛpaɣzɩ piyaanoo ɛnɛ Maria Paltchikova. Pʊcɔ pɩnzɩ natozo lɛ, ɛpaɣzɩ hendu teu ɛzɩ ɛ-wɩlɩyʊ maɣmaɣ yɔ. Kpaɣɖʊ 19 alɩwaatʊ taa lɛ, hɔŋ weyi ɛ-taa kaawɛ hɛzɩyɛ yɔ powokina pe-piya sukulina mba pata papɩzɩ se pɛkpɛlɛkɩ pɩɣa nɛ kaatɛŋ lɛ, kɛnɛ ke-nesi tɛ tʊmɩyɛ kpaagba yɔ.


text:
Platon
Platon kɛ ɛjaɖɛ nɖɩ payaɣ-ɖɩ size Atɛnɩ yɔ ɖɩ-tɛtʋ taa pɩɣa yaa Atɛɛnɩ tɛtʋ taa tʋ yaa pɔɔ. Ɛkɛ abalʋ sɔsɔ weyi ɛwɛ lɔŋ nɛ lɛɣtʋ siŋŋ kɛ Atɛɛnɩ tɛtʋ taa peeɖe. Palʋla ɖajaa ɛnʋ kɛ fenaɣ ŋga ka-taa yɔ, patatɩlɩ-kɛ, patatɩlɩ e-evemiye yaa ɛ-kɩyakʋ kʋlʋlʋʋ. Ɛlɛ pɩnaɣ ŋga ka-taa ɛsɩba yɔ, ŋgaa lɛ pɩnaɣ -428 n̄ɩŋgaɣ yaa pɩnaɣ -427 n̄ɩŋga.
Atɛɛnɩ tɛtʋ nɖɩ, ɖɩ-tɛtʋ taa peeɖe palʋla-ɩ. Ɛ-pɩcatʋ taa ɛɛkɛ pɩɣa ŋga kɛwɛ ndɩkʋ kpem nɛ piya lɛɣsɩ yɔ. Halɩ nɛ ɛkɔŋ nɛ ɛpaɣlʋ mbʋ yɔ, ɛlakasɩ taa wɛ ɛzɩ kpaaŋ wɛnɛyɩ tʋ yɔ. Paa lee ɛwɛ ɛlɩmaɣza wɛ cukaŋ lim lim. Ɖajaa Platon ɛnʋ, ɛsɩba fenaɣ ŋga ka-taa nɛ evemiye yaa kɩyakʋ ŋgʋ yɔ, patatɩlɩ-kʋ. Ɛlɛ, pɩnaɣ ŋga ɛsɩba ka-taa yɔ, ŋgaa lɛ pɩnaɣ -348 yaa n̄ɩŋga yaa pɩnaɣ -347 n̄ɩŋga taa kɛ ɛ-ɛjaɖɛ tɛtɛ ndʋ tɩ-taa peeɖe.
Ɖajaa sɔsɔ Platon kɛ filozofii tʋmɩyɛ kpɛlɛkʋʋ laɖʋ sɔsɔ nɔɔyʋ kɛ Atɛɛnɩ ɛjaɖɛ tɛtʋ taa. Filozofii tʋmɩyɛ laɖʋ payaɣ size filozɔɔfʋ.
Filozɔɔfʋ kɛ lɔnzɩnɖɛ tʋ sɔsɔ weyi ɛ-tʋmyɔɔɩyɛ kɛlɛ size, ɛn̄ɩnɩ ɛyʋ yɔɔ lɩmaɣza yaa ɛyʋ yɔɔ lɔnzɩnɖɛ kpɛlɛkʋʋ yɔ. Ɖajaa sɔsɔ Platon kɛ filozɔɔfʋ tʋmɩyɛ kpɛlɛkʋʋ laɖʋ siŋŋ tʋ nɔɔyʋ. Ɛkɛ filozɔɔfʋ kɩbɩnʋ nɔɔyʋ, pʋtɔbʋʋ size eleɖa siŋŋ kɛ filozofii tʋmɩyɛ labʋ nɩmɔʋ taa.
Ɖajaa Platon kɛ wɛɛ yaa kpaɖʋ tɛ Atɛɛnɩ ɛjaɖɛ taa tʋ yaa ɛyʋ weyi, ɛlʋba ɛ-samaɣ waɖɛ lɩmaɣza kewiitu yɔɔ yɔ. Ɛlʋkɩna siŋŋ kɛ cɛtɩm lɩmaɣza tɩŋgɩyaa. Cɛtɩm lɩmaɣza tɩŋgɩyaa yaa ɖʋzʋm lɩmaɣza tɩŋgɩyaa mba payaɣna Fransɩ kʋnʋŋ taa size sofistɩ waa. Ɖajaa Platon nɛ sofistɩ waa pɔtɔm taasʋʋ ɖama taa kɛ paa wiɖina. Ɛna sofistɩ waa pɛkɛ koyondinaa.
Ɛtɛ filozofii kɛwɛ ɖoŋ nɛ camɩyɛ siŋŋ ɛzɩ ɛ-lɔŋ pasɩyaa yɔ. Ɖajaa Platon wɩlɩyʋ sɔsɔ kɛlɛ ɖajaa sɔsɔ filozɔɔfʋ Socrate. Ɛ-nesi ɖʋyaa yaa ɛsɩnɩyaa lalaa kɛlɛ : ɖajaa sɔsɔ filozɔɔfʋ Parménide, nɛ ɖajaa sɔsɔ filozɔɔfʋ Héraclite, nɛ pɩtasɩna ɖajaa sɔsɔ filozɔɔfʋ Pythagorus. Mba ɖʋna-ɩ nesi nɛ ɛpɩzɩ ɛtɩlɩ ɛ-maɣma ɛlɩmaza. Ɛkpɛlɛkaa pʋsʋʋ ɛsɩyɛ kɛ ɛyʋ tʋmɩyɛ tɛ. Tobiye nɖɩ pama Fransɩ kʋnʋŋ taa size "éthique". Ɛkpɛlɩkɩtʋ tala ɖɔɖɔ, mbʋ pɩfɛyɩ takʋʋ yɔ pɩtɛ maɣzɩm laɣsɩ.


text:
Tʋma ɖɩlaɖɛ nɛ a-taa wobu yɔɔ tɔm
Ðɩyaɣ-ŋ se ŋkɔɔ ɖɛ-ɛgbɛyɛ pilinzi nɛ lona wena a-taa palakɩ ɖa-takayɩsɩ yɔ, a-taa. Ðɛ-ɛgbɛyɛ pilinzi lona nɛ alɩwaatʋ ndʋ tɩ-taa ŋpɩzɩɣ nɛ ŋwolo a-taa yɔ
Ugandaa
808 Lubowa Estate Road
Lubowa
KAMPALA
UGANDAA
+256 41-4-201-194
Tʋma ɖɩlaɖɛ taa wobu
Kpaɣnɩ Hodo nɛ ŋwolo Kemeɣa
Tanaŋ tɛɛ: 8:00 nɛ ŋwolo 11:00; wɩsɩ wɛlʋʋ: Kpaɣnɩ 1:00 nɛ ŋwolo 4:00
Alɩwaatʋ: Cɛcɛsɩ 30
Tʋma sɔsɔna
Ðɩɖɛzɩɣ Bibl tɔm takayɩsɩ kʋnʋmɩŋ lutozo ɛnɛ ɩ-taa: Acholi, Ateso, Lhukonzo, Luganda, Lugbara, Madi, Runyankore nɛ Rutooro.


text:
Audrey Hepburn
Audrey Hepburn kɛ ɛjaɖɛ nɖɩ payaɣ-ɖɩ size Pɛliziki yɔ ɖɩ-ɛjaɖɛ tɛtʋ taa pɩɣa yaa Pɛligiki ɛjaɖɛ tɛtʋ taa tʋ. Ɛkɛ halʋ. Ɛ-nɔɔ wɛ leleŋ kama fɛyɩ. Pʋtɔbʋʋ size ɛwɛ nɔɔ leleŋaɣ pɩfɛyɩ yɔdʋʋ. Palʋla-ɩ agoza fenaɣ taa kɛ evemiye yaa kɩyakʋ naanza (4) n̄ɩŋgʋ wiye kɛ pɩnaɣ 1929 n̄ɩŋga taa.
Egeetiye yaa kooka ŋga ka-taa palʋla-ɩ yaa ɛna wɩsɩ yɔ, ŋga payaɣ size Ixelles. Ixelles kɛ Pɛligiki ɛjaɖɛ tɛtʋ taa kooka nakɛyɛ. Audrey pɛlɛtʋ alɩwaatʋ taa mbʋ yɔ lɛ, ɛkɛkɛ pɛlɛ yekele tʋ nɔɔyʋ. Ɛsɩba kɔlaɣ fenaɣ taa kɛ evemiye yaa kɩyakʋ nɛɛlɛ yaa hiŋ naalɛ n̄ɩŋgʋ wiye kɛ pɩnaɣ 1993 n̄ɩŋga taa.
Lone yaa egeetiye nɖɩ ɖɩ-taa ɛsɩba yɔ, nɖɩ payaɣ size Tolochenaz. Ɖɩɖɔkɩ size ɛjaɖɛ nɖɩ payaɣ-ɖɩ size Ɖusi yɔ ɖɩ-tɛtʋ natʋyʋ taa ɛsɩba nɛ ndʋ payaɣ size Tolochenaz. Ɖoɖoo Audrey Hepburn kɛ lakɩyaɣ tʋmɩyɛ laɖʋ sɔsɔ nɔɔyʋ. Lakɩyaɣ tʋmɩyɛ ɖɩnɛ, ɖoɖoo ɛnɛ ɛlakaɣ ɖɩ ɛjaɖɛ nɖɩ payaɣ-ɖɩ size Iglisi yɔ ɖɩ-taa.
Ɛ-hɩɖɛ yaa hɩɖɛ kɩsɛsɛyɛ nɖɩ paya-ɩ ɛ-lakɩyaɣ kɩbaŋga tʋmɩyɛ taa yɔ, nɖɩ-ɩ lɛ Audrey Kathleen Ruston. Pɩlaba size sakɩyɛ yawa-ɩ yem kɛlɛʋ size Audrey Kathleen Ruston Iglisi ɛjaɖɛ tɛtʋ taa lakɩyaɣ kɩbaŋga laɖʋ tʋ. Pɩcɔ nɛ ɛpɩsɩɣ lakɩyaɣ laɖʋ lɛ, ɛcalɩna pazɩnaʋ payɛ. Ɛpaa pɩtatɩɩfɛyɩ naʋ kpeɖem. Ɖoɖoo ɛnɛ, ɛwɛna pɑyɛ lɛɣtʋ ndɩ ndɩ.
Ɛpaaza lakɩyaɣ kɩbaŋga labʋ tʋmɩyɛ kɛ pɩnaɣ 1940 n̄ɩŋga taa kɛ mbɩ yɔ. Ɛcalɩ pazɩnaʋ Gigi hɔɔla kɛ pɩnaɣ 1951 n̄ɩŋga taa kɛ lone yaa egeetiye nɖɩ payaɣ-ɖɩ size Broadway yɔ ɖɩ-taa. Hɔɔla ŋga kalabʋ calɩnayɩ tʋlʋʋ sinimaɣ nɔnɔɔ. Pɩlaba ɖoɖoo Audrey Kathleen Ruston paaza sinimaɣ tʋmɩyɛ ɖɔɖɔ kɛlɛ mbʋ yɔ.
Pɩkɔma pɩnaɣ 1953 n̄ɩŋga taa mbʋ yɔ lɛ, ŋgbɛ nɖɩ payaɣ-ɖɩ nɛ Fransɩ kʋnʋŋ taa size Vacances romaines yɔ, ɖɩcɛlɛyɩ samtʋ yaa hɩɖɛ ɖʋʋ takayaɣ ŋga payaɣ-kɛ size Oscar tɛ lakɩyaɣ laɖʋ kɩlɩm takayaɣ yɔ. Takayaɣ ŋga payaɣna Fransɩ kʋnʋŋ taa kɛlɛʋ size "Oscar de la meilleure actrice" yɔ. ɖoɖoo ɛnɛ, ɛpɩsa kɩlɩm Hollywood tɛ tɩɩŋga yaa n̄alɩmɩyɛ kɛ pɩnaɣ 1950 n̄ɩŋga taa nɛ pɩnaɣ 1960 n̄ɩŋga taa ɖɔɖɔ.
Ɖoɖoo Audrey Kathleen Ruston lakɩyaɣ kɩbaŋga laɖʋ ɛnɛ, patasa-ɩ lɩzʋʋ tam naanza kɛ Oscars hɩɖɛ ɖʋɖʋyɛ taa.


text:
Gandhi
Weyi payaɣ se, Mohandas Karamchand Gandhi yɔ, ɛkɛ Ɛɛndɩ ɛjaɖɛ n̄ʋʋdʋ. Ɛnʋ lʋbɩna siŋŋ nɛ ɛjaɖɛ ńɖɩ ɖiyiɣ ɖɩ-yɔɔ wɛʋ. Palʋla-ɩ "Porbandar" tɛtʋ taa aloma fenaɣ kɩyakʋ naalɛ n̄ɩŋʋ wiye, pɩnaɣ 1869 taa. Pakʋ-ɩ "Delhi" tɛtʋ taa kɔlaɣ fenaɣ niidozo n̄ɩŋʋ wiye, pɩnaɣ 1948 taa. Payaɣ-ɩ Ɛɛndɩ ɛjaɖɛ ńɖɩ ɖɩ-taa se, Mahatma Gandhi. Hɩɖɛ ńɖɩ ɖɔɖɔ pasɩmna-ɩ kedeŋa kpeekpe yɔɔ. "Sanskrit" kʋnʋŋ taa lɛ, payaɣ se, mahatma, pʋ-tɔbʋʋ se, "ciyam sɔsɔʋ". Ɛlɛ, Gandhi kisi hɩɖɛ ńɖɩ e-wezuu caɣʋ tɩŋa. Ɛɛndɩ kʋnʋmɩŋ sakɩyɛ taa lɛ, payaɣ-ɩ yem se, Gandhi yaa Gandhiji yaa Bapu, pʋ-tɔbʋʋ se, "Caa"
Gandhi kɛkɛ ɛyʋ weyi ɛn̄ɩnaɣ toovenim tɔm ɖeke koŋ yɔ. Ɛtaasɔɔlɩ cɛtɩm tɔm kaʋ. Ɛɛkɛ mbʋ payaɣ se, "satyagraha" yɔ, pʋ-yɔɔ lʋɖʋ siŋŋ. Eyekaɣ se, ɛyaa ɛɖɔ habɛ yɔɔ nɛ pawɩlɩ se, pɔsɔɔlɩ yomiye taa lɩʋ. Ɛtɔsɔɔlɩ heluhelu lakasɩ. Pʋ-yɔɔ ɛtɩŋna hɛɛɛ hɛɛɛ nɛ Ɛɛndɩ ɛjaɖɛ lɩɩ yomiye taa. Gandhi ɖʋ aŋgba sakɩyɛ wena alʋkɩ se, ajɛɛ ɛlɩɩ yomiye taa nɛ paa weyi ɛwɛɛna ɛ-waɖɛ yɔ. Aŋgba ana an̄ɔ kedeŋa kpeekpe yɔɔ. Sɔsaa nabɛyɛ sakɩyɛ lʋba tɩ-yɔɔ wɛʋ waɖɛ yɔɔ siŋŋ ɖɔɖɔ ɛzɩ Gandhi yɔ. Mbaa yɔ : Albert Schweitzer nɛ Martin Luther King nɛ Nelson Mandela nɛ Steve Biko nɛ Dalaï Lama nɛ Aung San Suu Kyi. Ɛlʋkaɣna lɛɣzɩtʋ ndɩ ndɩ ndʋ ansaayɩnaa kɔŋkaɣna yɔ. Ekizaɣ komina n̄azʋʋ n̄azʋʋ mbʋ yɔ. Kedeŋa yɔɔ sɔsaa nabɛyɛ sakɩyɛ tɩŋna Gandhi maɣzɩm yɔɔ nɛ palʋkɩ ɛ-lʋɖɛ pa-ajɛɛ taa.
Gandhi laba ɛyʋ waɖɛ yɔɔ kandʋʋ sukuli Angleterre ɛjaɖɛ taa nɛ ɛpɩsɩ tɔmhʋyʋ. Eseɣtaɣ ɛyaa Afrɩka nɛ hadɛ kiŋ ɛjaɖɛ taa se palɩɩ pɔɖɔ habɛ yɔɔ nɛ pawɩlɩ se, pɔsɔɔlɩ ɛyʋ waɖɛ. Ɛlɛ, ɛtɔsɔɔlɩ se, pɔyɔkɩ nabʋyʋ yaa pala heluhelu lakasɩ kaʋ. Ɛpɩsɩ Ɛɛndɩ ɛjaɖɛ taa lɛ, eseɣti haɖaa nɛ kʋn̄ɔndɩnaa se, pekisi lambuu ŋgʋ pamʋwa-wɛ yɔ. Eheyaɣ-wɛ ɖɔɖɔ se, pekisi ɛyaa hɛkʋ taa tɛyɩtʋ ndʋ tɩwɛɛ yɔ. Ɛlʋbɩna ɖɔɖɔ ɛ-ɛjadɛ taa paɣtʋ ɖoŋ n̄ɩndʋ ndʋ Brimaanɩ waa kaɖʋwa yɔ. Ɛkɔma ɛkɛ ŋgbɛyɛ nɖɩ payaɣ se, "Congrès national indien" yɔ, ɖɩ-n̄ʋʋdʋ lɛ, ɛlʋ se pasɩna kʋn̄ɔndɩna. Ɛlʋba ɖɔɖɔ se, Ɛɛndɩ halaa ɛwɛɛ pa-tɩ yɔɔ. Ɛlʋba siŋŋ se, taabalɩyɛ nɛ ɖama nɩnaʋ pɛwɛɛ ɛyaa hɛkʋ taa, se tɛyɩtʋ natʋyʋ ɛtaawɛɛ pɛ-hɛkʋ taa. Ɛsɔɔlaa se, kʋnʋmɩŋ nɛ Ɛsɔ tɛɛ luŋuu aŋgba pa-nʋmɔʋ taa lɛ, tɛyɩtʋ natʋyʋ ɛtaawɛɛ ɛyaa hɛkʋ taa kaʋ. Ɛsɔɔlaa se, paa anɩ ɛtɔɔ nɛ ɛhaɣ. Ɛlʋba "Swaraj" ŋgbɛyɛ yɔɔ siŋŋ. Ŋgbɛyɛ ńɖɩ ɖɩlʋkɩna se, ɛjaɖɛ naɖɩyɛ ɛtaan̄azɩ Ɛɛndɩ ɛjaɖɛ.
Gandhi lɩmaɣza yɔɔ pɩtɩŋnaa nɛ Ɛɛndɩ ɛjaɖɛ lakɩ mbʋ sɔnɔ ɖɩlakɩ yɔ. Ɛtacaɣ wezuu ɛzɩ ɛyʋ n̄ɩm tʋ yɔ kaʋ. Ɛlakaɣ mbʋ payaɣ se, "ashram" yɔ. Pʋ-tɔbʋʋ se, ɛcakaɣ lakʋ taa yaa pʋʋ taa. Ɛnʋ n̄ɩyaɣna e-wondu ndʋ esuwaɣ yɔ. Esuwaɣ Ɛɛndɩ ɛjaɖɛ wondu ndʋ payaɣ se, "dhoti" nɛ kpootu wondu ndʋ halaa laɣyɩɣ pa-hazasɩ yɔɔ yɔ. Ehuwaɣ kuntu ŋgʋ palʋna kpootu pɩzatʋ yɔ. Ɛlʋkaɣ se pahayɩ hatʋ ɖozi sakɩyɛ. Ɛhɔkaɣ nɔɔ alɩwaatʋ sakɩyɛ lɩŋŋŋ se, ɛwɛɛ kele kele. Ɛlɛ, ɛhɔkaɣ nɔɔ ɖɔɖɔ se, ɛtɩŋna pʋ-yɔɔ nɛ ɛlɛɣzɩ wɛtʋ nɛ lakasɩ mba ɛyaa lakɩ nɛ patamʋna kpem yɔ.
Gandhi kɛŋna Ɛɛndɩ ɛjaɖɛ maʋ yaa lɩzɩyʋ. Ɛnʋʋ lɛ, ɖɩ-caa. Ɛ-lʋlʋʋ kazandʋ kɩyakʋ kɛ Ɛɛndɩ ɛjaɖɛ kazandʋ sɔsɔtʋ. Evemiye ńɖɩ ɖɔɖɔ Kedeŋa kpeekpe ajɛɛ kpɛndʋ ŋgbɛyɛ agbeɣla lɩza pɩnaɣ 2007 taa nɛ payaɣ-ɖɩ se, "Kedeŋa kpeekpe helu helu lakasɩ fɛfɩ evemiye".
Tɔm keem
- 1 E-wezuu caɣʊ tɔm
- 1.1 Ɛ-pɩcatʊ Ɛɛndɩ ɛjaɖɛ taa(1869-1888)
- 1.2 E-sukuli labʊ Aŋgletɛɛrɩ ɛjaɖɛ taa(1888-1891)
- 1.3 Ɛpɩsʊʊ Ɛɛndɩ ɛjaɖɛ taa yɔ pʊ-tɔm(1891-1893)
- 1.4 Ɛkɛ takayaɣ taa mayʊ tɔm hʊʊ kpaaŋ taa
- 1.5 Ɛ nɛ Britaniki komina pa-kajalaɣ you=
- 1.6 Ɛwɛʊ Afrɩka nɛ hadɛ ɛjaɖɛ taa yɔ(1893-1915)
- 1.6.1 Ɛ-pɩsaʊ hulaɣ nakɛyɛ tɔm
- 1.6.2 Suluku nakʊyʊ tɔm
- 1.6.3 Ɛlʊbɩnaʊ paɣtʊ ndʊ tɩɩ̃nɔɔzʊʊ Ɛɛndɩ ɛjaɖɛ taa samaɣ yɔ
- 1.6.4 Ɛtɛlɛm waa nabɛyɛ kʊyʊʊ ɛ-yɔɔ nɛ Ɛɛndɩ samaɣ se nɛ kaɖʊ ajɛya lɛɛna kʊyʊʊ yɔ
- 1.6.5 Ɛɖʊʊ nesi Bowɛɛrɩsɩ (Boers) waa you naalɛ ̃nɩŋgʊ ɖeɖe yɔ
- 1.6.6 Kɩkalʊʊ paɣtʊ
- 1.6.7 Ɛlʊkɩ se tɛyɩtʊ ɛwɛɛ Ɛɛdɩ ̃nɩma nɛ ɛyaa kɩkpɛdaa pɛ-hɛkʊ taa
- 1.6.8 Ɛɖʊ nesi siŋŋ nɛ palʊbɩna Zoulou samaɣ ŋga kakʊyɩ Ɛɛndɩ kewiyaɣ yɔɔ yɔ
- 1.6.9 Hermann Kallenbach
- 1.7 Ɛlʊba nɛ Ɛɛndɩ ɛjaɖɛ lɩɩ yomiye taa(1915-1945)
- 1.8 Ɛɛndɩ ɛjaɖɛ tɩ-yɔɔ wɛʊ nɛ Ɛzɩma mbʊ pɛtɛyɩ-kʊ hɔɔlɩŋ ndɩ ndɩ yɔ(1945-1947)
- 1.9 Ɛ-kʊʊ(1948)
- 2 Ɛ-lɩmaɣzɩyɛ
- 2.1 Tolstoï nɛ Ruskin pa-lɩmaɣzɛ ɖukuni-i
- 2.2 Tisuu
- 2.3 Toovenum
- 2.4 Ɛfɛyɩ kaɖɛ
- 2.5 Tɩŋ pe nɛ ɛ-hatʊ yɔ ɛ-tɔɔnaɣ kɩbaŋga
- 2.6 Brahmacharya
- 2.7 Ɛtɔsɔɔlɩ helu helu lakasɩ(Ahimsâ)
- 2.8 Ɛwaɣ kʊdɔmɩŋ
- 2.9 Satyagraha
- 2.10 Ekisi Anasaayɩnaa ɛsɩndaa ɖɛnaʊ nɛ pɔ-tɔsʊʊ nʊmɔŋ
- 2.11 Ɛsɔɔlaa se samaɣ ɛwɛɛ ka-tɩ yɔɔ, kataawɛɛna komina, kɛwɛɛ ɖiɣɖiɣ caɣʊ taa
- 2.12 Palʊʊ
- 3 Ñɩm mbʊ eyeba yɔ
- 4 Ɛ-takayɩsɩ nzɩ ɛmaa yɔ
- 5 Pasɩma-ɩ samaɣ sɔnzɩ taa
- 6 E-wezuu caɣʊ filim waa taa=
- 7 Ɩcɔna ɖɔɖɔ
E-wezuu caɣʊ tɔm[ñɔɔzɩ | ñɔɔzɩ wikicode]
Ɛ-pɩcatʊ Ɛɛndɩ ɛjaɖɛ taa(1869-1888)[ñɔɔzɩ | ñɔɔzɩ wikicode]
E-sukuli labʊ Aŋgletɛɛrɩ ɛjaɖɛ taa(1888-1891)[ñɔɔzɩ | ñɔɔzɩ wikicode]
Ɛpɩsʊʊ Ɛɛndɩ ɛjaɖɛ taa yɔ pʊ-tɔm(1891-1893)[ñɔɔzɩ | ñɔɔzɩ wikicode]
Ɛkɛ takayaɣ taa mayʊ tɔm hʊʊ kpaaŋ taa[ñɔɔzɩ | ñɔɔzɩ wikicode]
Ɛ nɛ Britaniki komina pa-kajalaɣ you=[ñɔɔzɩ | ñɔɔzɩ wikicode]
Ɛlabʊ lɩmaɣzɛ se eseɣ Ɛɛndɩ ɛjaɖɛ taa yɔ[ñɔɔzɩ | ñɔɔzɩ wikicode]
Ɛwɛʊ Afrɩka nɛ hadɛ ɛjaɖɛ taa yɔ(1893-1915)[ñɔɔzɩ | ñɔɔzɩ wikicode]
Ɛ-pɩsaʊ hulaɣ nakɛyɛ tɔm[ñɔɔzɩ | ñɔɔzɩ wikicode]
Suluku nakʊyʊ tɔm[ñɔɔzɩ | ñɔɔzɩ wikicode]
Ɛlʊbɩnaʊ paɣtʊ ndʊ tɩɩ̃nɔɔzʊʊ Ɛɛndɩ ɛjaɖɛ taa samaɣ yɔ[ñɔɔzɩ | ñɔɔzɩ wikicode]
Ɛtɛlɛm waa nabɛyɛ kʊyʊʊ ɛ-yɔɔ nɛ Ɛɛndɩ samaɣ se nɛ kaɖʊ ajɛya lɛɛna kʊyʊʊ yɔ[ñɔɔzɩ | ñɔɔzɩ wikicode]
Ɛɖʊʊ nesi Bowɛɛrɩsɩ (Boers) waa you naalɛ ̃nɩŋgʊ ɖeɖe yɔ[ñɔɔzɩ | ñɔɔzɩ wikicode]
Kɩkalʊʊ paɣtʊ[ñɔɔzɩ | ñɔɔzɩ wikicode]
Ɛlʊkɩ se tɛyɩtʊ ɛwɛɛ Ɛɛdɩ ̃nɩma nɛ ɛyaa kɩkpɛdaa pɛ-hɛkʊ taa[ñɔɔzɩ | ñɔɔzɩ wikicode]
Ɛɖʊ nesi siŋŋ nɛ palʊbɩna Zoulou samaɣ ŋga kakʊyɩ Ɛɛndɩ kewiyaɣ yɔɔ yɔ[ñɔɔzɩ | ñɔɔzɩ wikicode]
Hermann Kallenbach[ñɔɔzɩ | ñɔɔzɩ wikicode]
Ɛlʊba nɛ Ɛɛndɩ ɛjaɖɛ lɩɩ yomiye taa(1915-1945)[ñɔɔzɩ | ñɔɔzɩ wikicode]
Champaran nɛ Kheda[ñɔɔzɩ | ñɔɔzɩ wikicode]
Ɛgbadɩyɛ fɛyɩ[ñɔɔzɩ | ñɔɔzɩ wikicode]
Swaraj nɛ ɖɔm ɖɔnɛ (nɖɩ payaɣ se satyagraha)[ñɔɔzɩ | ñɔɔzɩ wikicode]
Kedeŋa kpeekpe you kɩlɛlʊʊ nɛ ===«QuitIndia»[ñɔɔzɩ | ñɔɔzɩ wikicode]
Ɛɛndɩ ɛjaɖɛ tɩ-yɔɔ wɛʊ nɛ Ɛzɩma mbʊ pɛtɛyɩ-kʊ hɔɔlɩŋ ndɩ ndɩ yɔ(1945-1947)[ñɔɔzɩ | ñɔɔzɩ wikicode]
Ɛ-kʊʊ(1948)[ñɔɔzɩ | ñɔɔzɩ wikicode]
Ɛ-lɩmaɣzɩyɛ[ñɔɔzɩ | ñɔɔzɩ wikicode]
Tolstoï nɛ Ruskin pa-lɩmaɣzɛ ɖukuni-i[ñɔɔzɩ | ñɔɔzɩ wikicode]
Tisuu[ñɔɔzɩ | ñɔɔzɩ wikicode]
Toovenum[ñɔɔzɩ | ñɔɔzɩ wikicode]
Ɛfɛyɩ kaɖɛ[ñɔɔzɩ | ñɔɔzɩ wikicode]
Tɩŋ pe nɛ ɛ-hatʊ yɔ ɛ-tɔɔnaɣ kɩbaŋga[ñɔɔzɩ | ñɔɔzɩ wikicode]
Brahmacharya[ñɔɔzɩ | ñɔɔzɩ wikicode]
Ɛtɔsɔɔlɩ helu helu lakasɩ(Ahimsâ)[ñɔɔzɩ | ñɔɔzɩ wikicode]
Ɛwaɣ kʊdɔmɩŋ[ñɔɔzɩ | ñɔɔzɩ wikicode]
Satyagraha[ñɔɔzɩ | ñɔɔzɩ wikicode]
Ekisi Anasaayɩnaa ɛsɩndaa ɖɛnaʊ nɛ pɔ-tɔsʊʊ nʊmɔŋ[ñɔɔzɩ | ñɔɔzɩ wikicode]
Ɛsɔɔlaa se samaɣ ɛwɛɛ ka-tɩ yɔɔ, kataawɛɛna komina, kɛwɛɛ ɖiɣɖiɣ caɣʊ taa[ñɔɔzɩ | ñɔɔzɩ wikicode]
Palʊʊ[ñɔɔzɩ | ñɔɔzɩ wikicode]
Ñɩm mbʊ eyeba yɔ[ñɔɔzɩ | ñɔɔzɩ wikicode]
ɛ-hɩɖɛ ɖʊʊ[ñɔɔzɩ | ñɔɔzɩ wikicode]
Kedeŋa yɔɔ[ñɔɔzɩ | ñɔɔzɩ wikicode]
Ɛɛndɩ ɛjaɖɛ taa[ñɔɔzɩ | ñɔɔzɩ wikicode]
Ɛ-taabalaa nɛ ɛ-ɖoŋ[ñɔɔzɩ | ñɔɔzɩ wikicode]
Mbʊ pʊtɔcɔlɩ yɔ[ñɔɔzɩ | ñɔɔzɩ wikicode]
Mba payaɣ se «Dalits» waa yɔ pa-lɩmaɣzɛ[ñɔɔzɩ | ñɔɔzɩ wikicode]
Samaɣ kʊyʊʊ ɛ-yɔɔ yɔ nɛ ɛzɩma mbʊ kɛtɛyɩ ɖama yɔ[ñɔɔzɩ | ñɔɔzɩ wikicode]
Ɛ-takayɩsɩ nzɩ ɛmaa yɔ[ñɔɔzɩ | ñɔɔzɩ wikicode]
Ɛ-tʊma[ñɔɔzɩ | ñɔɔzɩ wikicode]
Pasɩma-ɩ samaɣ sɔnzɩ taa[ñɔɔzɩ | ñɔɔzɩ wikicode]
E-wezuu caɣʊ filim waa taa=[ñɔɔzɩ | ñɔɔzɩ wikicode]
Ɛ-takayɩsɩ kɩkalɩsɩ[ñɔɔzɩ | ñɔɔzɩ wikicode]
Minziiki[ñɔɔzɩ | ñɔɔzɩ wikicode]
Aleɣya ndɩ ndɩ fideyoo taa[ñɔɔzɩ | ñɔɔzɩ wikicode]
Ɩcɔna ɖɔɖɔ[ñɔɔzɩ | ñɔɔzɩ wikicode]
Ɛ-agbele naa : Indira nɛ Rajiv Gandhi[ñɔɔzɩ | ñɔɔzɩ wikicode]
Ɛ-takayɩsɩ ndɩ ndɩ sɩm[ñɔɔzɩ | ñɔɔzɩ wikicode]
E-wezuu caɣʊ Fransɩ ɛjaɖɛ taa[ñɔɔzɩ | ñɔɔzɩ wikicode]
E-wezuu caɣʊ Iŋgilisi ɛjaɖɛ taa[ñɔɔzɩ | ñɔɔzɩ wikicode]
Ɛ-yɔɔ tɔm kpɛlɛkʊʊ nɛ tɩ-taa tazʊʊ[ñɔɔzɩ | ñɔɔzɩ wikicode]
Ɛ-takayɩsɩ lɛɛsɩ ndɩ ndɩ[ñɔɔzɩ | ñɔɔzɩ wikicode]
Takayɩhayʊʊ tɛɛ tɔm nɛ ɖenɖe panaɣ-tʊ yɔ[ñɔɔzɩ | ñɔɔzɩ wikicode]
Tɔm lɛɛtʊ[ñɔɔzɩ | ñɔɔzɩ wikicode]
Awayɩ kpasɩ[ñɔɔzɩ | ñɔɔzɩ wikicode]
41.207.160.90 13:01, 17 February 2016 (UTC)


text:
KPƐLƖKƲƲ 85
Yesu wa kʋdɔndʋ nɔɔyʋ Sabaatɩ wiye
Farɩsɩ mba paɖaɣ Yesu nɛ paañɩnaɣ nʋmɔʋ nakʋyʋ se patɩŋnɩ kɩ-yɔɔ nɛ pakpa-ɩ. Pɔyɔɔdaa se pɩtɩmʋna se Yesu ɛwaa kʋdɔndɩnaa Sabaatɩ wiye. Sabaatɩ kɩyakʋ nakʋyʋ wiye, Yesu na yʋlʋm nɔɔyʋ habɩyɛ naɖɩyɛ yɔɔ, ɛɛwɛɛ nɛ ɛsʋlʋmʋʋ. Eheyi ɛ-tɔmkpɛlɩkɩyaa se: ‘Ɩna ɛzɩma Ɛsɔ ɖoŋ kaɣ waʋ abalʋ ɛnɛ yɔ.’ Yesu tɔ ndaatʋ tataa nɛ enuutini tɛtʋ nɛ ɛtaa yʋlʋm ɛnʋ ɛ-ɛsa. Nɛ Yesu heyi-i se: ‘Wolo Siloowee lɩŋgamʋʋ taa nɛ ŋkɔ ñɛ-ɛsa.’ Abalʋ ɛnʋ ɛɖɛɛ nɛ ɛla mbʋ nɛ ɛpaɣzɩ naʋ. Ðooo palʋlʋʋ-ɩ yɔ, kajalaɣ ɖeɖe yɔ ɛpaɣzʋʋ naʋ mbʋ yɔ.
Pɩɖɩɣzɩ samaɣ. Peeɖe pɔpɔzaa se: ‘Pɩtɩkɛ abalʋ ɛnʋ ɛcakaɣnɩ peeɖeyɔ nɛ ɛsʋlʋmʋʋ yaa we? Yaa nɔɔyʋ lɩnɩ-ɩ?’ Abalʋ pɩsɩnɩ-wɛ se: ‘Ma lɛ ɖeyi ɖeyi, paalʋlɩ-m nɛ yʋlʋmtʋ.’ Samaɣ pɔzɩ-ɩ se: ‘Pɩlabɩ ɛzɩma nɛ lɛɛlɛɛyɔ ŋnaɣ?’ Eheyi-wɛ ɛzɩma pɩlaba yɔ lɛ, powoni-i Farɩsɩ ñɩma cɔlɔ.
Abalʋ ɛnʋ eheyi Farɩsɩ ñɩma se: ‘Yesu nuuti ahɔya nɛ ɛtaa mɛ-ɛsa yɔɔ nɛ eheyi-m se mowolo nɛ mɔnkɔ mɛ-ɛsa. Malabɩ mbʋ lɛ, manpaɣzɩ naʋ.’ Peeɖe Farɩsɩ ñɩma yɔɔdaa se: ‘Ye Yesu ɛwaɣ ɛyaa Sabaatɩ wiye yɔ, e-ɖoŋ ɛnɩ ɛtɩlɩɩnɩ Ɛsɔ cɔlɔ.’ Ɛlɛ lalaa pɩsɩna se: ‘Ye e-ɖoŋ ɛtaalɩɩnɩ Ɛsɔ cɔlɔ yɔ, ɛtaapɩzɩɣ nɛ ɛwaɣ kʋdɔmɩŋ.’
Farɩsɩ ñɩma yaa abalʋ ɛnʋ ɛ-lʋlɩyaa nɛ pɔpɔzɩ-wɛ se: ‘Pɩlabɩ ɛzɩma nɛ lɛɛlɛɛyɔ mɩ-pɩyalʋ naɣ?’ Sɔɔndʋ kpa abalʋ ɛnʋ ɛ-lʋlɩyaa, mbʋ pʋyɔɔ yɔ Farɩsɩ ñɩma kaaɖʋ paɣtʋ se ye nɔɔyʋ etisiɣ Yesu yɔɔ yɔ, paatasɩɣ-ɩ haʋ waɖɛ nɛ ɛsʋʋ Sinaagɔɔgɩ taa. Pʋyɔɔ pocosaa se: ‘Ðɩɩsɩŋ natʋyʋ. Ɩpɔzɩ ɛ-maɣmaɣ.’ Farɩsɩ ñɩma wɛɛ abalʋ ɛnʋ tɔm pɔzʋʋ yɔ pɩkɔɔ pɩsɩɩnɩ alɩwaatʋ ndʋ eheyi-wɛ se: ‘Mɛntɛm-mɩ heyuu. Ndʋ ɖɔɖɔ ɩñɩnɩɣ se ɩtasɩ nɩʋ?’ Peeɖe Farɩsɩ ñɩma taa wɩwa nɛ pɔɖɔɔnɩ-ɩ.
Yesu wolo ɛna abalʋ ɛnʋ nɛ ɛpɔzɩ-ɩ se: ‘Ŋwɛnɩ tisuu Mesiya yɔɔ?’ Abalʋ cosi-i se: ‘Ye maasɩm weyi ɛkɛna yɔ, maatisi ɛ-yɔɔ.’ Yesu heyi-i se: ‘Ma lɛ Mesiya.’ Kɩbandʋ ndʋ Yesu labɩ abalʋ ɛnʋ yɔ tɩɖɔwa, mbʋ pʋyɔɔ yɔ, ɛwa ɛ-kʋdɔŋ nɛ ɛsɩnɩ-ɩ ɖɔɖɔ nɛ ɛwɛɛnɩ tisuu.
“Iyiɣdi nʋmɔʋ, ɩɩsɩŋ Takayaɣ kiɖeɖeɣa, ɩɩsɩŋ ɖɔɖɔ Ɛsɔ ɖoŋ.”—Maatiyee 22:29